Neydhemey Vakivumeh Haadhahaa Loabivey - 49 | Vaahaka\nމަރިޔަމް ހުސައިން January 8, 2019\t2 Comments\nViews: 7172\t112\n" އާޝާ އެއީ އަހަރެން ބައްޕަގެ ދަރިއެއް........" މަމްދޫހާގެ މޫނަށް ބަލަންހުރެ މާހިލް ބުނެލިއެވެ. އެމޫނުމައްޗަށް އައި ބަދަލު މާހިލަށް ކިތަންމެ ރަނގަޅަކަށްވެސް ފާހަގަވިއެވެ. އެއްފިޔަވަޅު ކުރިއަށް ޖެހިލާ މަމްދޫހާ އަތުގައި ހުރި ބާރެއް ލައި ވިހެލީ މާހިލް ކަންކަށިމަތީގައެވެ. ވީތަދުން މަޑުމަޑު އާހަކާއި އެކު މަމްދޫހާ ޖެހިތަނުގައި ފިރުމާލެވުނެވެ. މަމްދޫހާ ހުރި ފިޔަވަޅުމަތީ ގުޑާނުލާ ހުރިއިރު ރުޅިއައިސްގެން ދެލޮލޮން އަލިފާންކަނި ބުރައެވެ. މީހާ ތުރުތުރު އަޅައެވެ.\n" ތިހާކަހަލަ ހަޑި ވާހަކައެއް ބައްޕަޔާ ބެހޭ ގޮތުން ދައްކާކަށް ލަދެއް ނުގަނޭތަ ؟ " މާހިލްގެ ބައްޕަ މަމްދޫހާ ވަރިކޮށްފައި ހުއްޓަސް ދަރިން ކުރިމަތީ އޭނާ އެކުދިން ބައްޕަ ގަދަރު ކުޑަވާގޮތަށް "އުފް" ވެސް ބުނެފައި ނުވެއެވެ. ވީއިރު ދަރިއަކު ބައްޕަޔާ ބެހޭގޮތުން އެފަދަ ދަށުދަރަޖައިގެ ވާހަކައެއް އަޑުއަހަން މަމްދޫހާއަށް ފަސޭހަވާނީ ކޮން ފަދަޔަކުން ހެއްޔެވެ؟ ކުށެއްނެތި މަމްދޫހާ މިނިވަންކޮށްފައި ދިޔަޔަސް ދަރިންގެ ބައްޕަގެ މައްޗަށް އޮތް ލޯބި ފަނޑުވުމެއްނެތެވެ.\n" އަހަރެން ބުނާ އެއްޗެއް ގަބޫލުނުކުރެވެންޏާ ބައްޕައަށް ގުޅާފަ އަހާބަލަ............. އަހަންނަށް ހުރިހާ ވާހަކައެއް ކިޔާ ދިނީ އަފީފް .........ހުރިހާ ހަގީގަތެއް އެނގި އަފީފްވަނީ އާޝާ އޭނާގެ ދަރިއެއްގެ ގޮތުގައި ބަލައިގަނެފަ ...........އެހެންވީމަ ސަޖާ ބަނޑުގައިވާ ދަރިފުޅުވެސް އަހަރެންގެ ދަރިއެއްގެ ގޮތުގައި ބަލައި ނުގަނެވެންވީ ސަބަބެއް ނެތް.......... ސަޖާ އެފަދަ ވިޔާނުދާ ގޮތަކަށް އުޅިފައެއް ނެތް...........މައްސަލަޔަކަށްވީ ބަނޑުބޮޑުކަން ނުބުނެ ސިއްރުކުރުން އެކަންވެސް ސަޖާކުރީ އަހަރެންގެ އުފަލަށް .....އަހަރެން އިތުރު ކައިވެންޏެއް ކުރާ ވާހަކަ ބުނީމަ........." އިތުރަށް މަމްދޫހާ ފެންނަ ހިސާބުގައި މަޑުކޮށްލުމެއްނެތި މާޙިލް ކޮޓަރިއަށްވަދެ ދޮރުޖެހިލެއް ބާރުކަމުން މުޅިގެއަށް ގުޑުން އަރައިގެން ދިޔައެވެ. އޭރު މަމްދޫހާ ދެލޯ ފުރިގެން ކަރުނަފައިބައެވެ. ކުރިންވެސް އިށިއިނދެއިން ގޮނޑީގައި މަމްދޫހާ އިށިއިނީ ކޮޅަށް ހުންނާނެ ވަރު ދެފައިކޮޅުގައި ނެތީމައެވެ.\nހެނދުނުގެ ވަގުތެވެ. ފަތިސްނަމާދުކޮށްގެން ނިކުތް ގޮތަށް ސަރުމީލާ މަސްއޫލުވެ އުޅެނީ ބަދިގޭގައެވެ. އަވަދިނެތި އުޅުނީ ހެނދުނުގެ ސައިތައްޔާރު ކުރުމުގައެވެ. މޭޒުމައްޗަށް ޖަލީލަށް ސައިތައްޔާރުކޮށްފައި ތަބަކަށް ސަޖާއަށް ގެންދަން އެއްޗެހި ތައްޔާރުކުރިއެވެ. ތަބަށް ހިފައިގެން ސިޑިޔާ ދިމާލަށް ހިނގައިގަތް ވަގުތު ޑޯބެލް އަޅާލިއެވެ. އެނބުރި މޭޒުމަތީގައި ތަބަށް ބަހައްޓާފައި ދޮރުހުޅުވާލިއެވެ. ދޮރުމަތީގައި ހުރި މާޙިލް ފެނިފައި ސަރުމީލާގެ މޫނުމަތިން ފެނުނީ ހައިރާންކަމެވެ. ފައިންފެށިގެން ބޮލަށް ނަޒަރު ހިންގާލެވުނީ ބޭއިޙްތިޔާރުގައެވެ. ކޮނޑުގައި ދަބަހެއް އަޅުވައިގެން ހުރިއިރު ކައިރީގައި އަތްގަނޑުލީ ދަތުރު ފޮއްޓެއްހުއްޓެވެ. އަތުގައި މާ ބޮނޑިއެއް އޮތެވެ. މާހިލް ވަންނަން ތަންދެއްކުމުގެ ބަދަލުގައި ސަރުމީލާއަށް ހުރެވުނީއެވެ.\n" ސަޖާ ނުތެދުވޭތަ އަދި ........ " އެތެރެއަށް ބޯދިއްކޮށްލަމުން ސަރުމީލާއަށް ހިނިތުންވަމުން ބުނެލިއެވެ.\n" ނޫނޭ....ފަތިސްނަމާދަށް ތެދުވާ ގޮތަށް ނުނިދާނެ............" އެއް ފަރާތަށް ޖެހިލަމުން ސަރުމީލާ ޖަވާބުދިނެވެ.\n" އާދޭ..........ތިތަނުގަ ހުއްޓަކަސް ސަޖާއެއް ނުފެންނާނެ.......ކޮޓަރީގަ ވީ............." މާޙިލް ނުކެރިފައި ހުއްޓާ ސަރުމީލާ ވާޙަކަދެއްކީ ނިކަން ގާތްކޮށްނެވެ.\n" ސަޖާއަށް ސައިގެންދަނިކޮށް ތިއައީ......." މޭޒުމަތީގައި ބެހެއްޓި ތަބަށް ނަގަމުން ސަރުމީލާ ބުނެލިއެވެ.\n" ގެނޭ އަހަރެން އަތަށް................" މާހިލް ގެނައި މާބޮނޑި ތަބަކުގެ ތެރޭގައި ބާއްވަމުން ސަރުމީލާ އަތުން ތަބަށް އަތުލިއެވެ. އަދި މާހިލް ސިޑިން އަރައިގެންދާ މަންޒަރު ބަލަން ސަރުމީލާ ތިރީގައި ހުރިއިރު ތުންފަތުގައިވީ ހިނިތުންވުމެވެ. އެވަގުތުވެސް ސަރުމީލާ މާތް ރަސްކަލާނގެ ކިބަޔަށް ޝުކުރު ކުރިއެވެ. ދެލޯފުރުނީ އުފާވެރިކަމުގެ ކަރުނައެވެ.\nމާހިލް ދޮރުހުޅުވާލި އިރު ސަޖާ އިނީ އެނދުމަތީގައެވެ. ކޮންމެވެސް ފޮތެއް ކިޔާށެވެ. ދޮރު ހުޅުވާލުމުންވެސް ދޮރާދިމާލަށް ބަލައިވެސް ނުލައެވެ. އެއަށްވުރެން އޭނާ އިނީ އެފޮތުގެ ޖާދޫގައި ރަނގަޅަށް ގެނބިފައެވެ. ނޫނީ މަންމަ ފިޔަވައި އިތުރު މީހަކު އައިސްދާނެކަމަށް އޭނާ ހީކޮށްފައިނެތީމައި އިންގޮތަށް އިނީއެވެ.\nސައިޑްޓޭބަލްމަތީ ގެނައި ތަބަށް ބަހައްޓާފައި މާހިލް މާބޮނޑިނެގިއެވެ. އަދި ސަޖާ ހިފަހައްޓައިގެން އިން ފޮތާއި އޭނާގެ މޫނާ ދޭތެރެއަށް މާބޮނޑި ގާތްކޮށްލިއެވެ. މާބޮނޑިއަށް ބަލާލާފައި ސަޖާގެ ލޯ ހޯދާލީ އެހިފަހައްޓައިގެން ހުރި މީހަޔާ ދިމާލަށެވެ. އެވަގުތު އެމޫނުމަތިން އެފެނުނު ކުލަވަރު މާހިލްގެ ހިތަށް ނޭގޭ އިހްސާސްތަކެއް ކުރެވުނެވެ. ސަޖާ އަތުން ފޮތް ދޫވީ އަމިއްލަ އިހްތިޔާރަކު ނޫނެވެ. ދެލޮލަށް ފެންނަ މަންޒަރާއި މެދު ދެލޯ ބޮޑުކޮށްގެން އިނީ ގަބޫލުނުކުރެވިގެން ބަލާފަދަޔަކުންނެވެ. ދެލޮލަށް ޖަމާވި ކަރުނަތައް ފައިބައިގަނެދާނެތީ ތުންފަތުގައި ދަތްއަޅާލިއެވެ. އެހެނަސް އެކަންވީ ބޭކާރެވެ. ސަޖާޔަށްވީ ގޮތް ފެނި މާޙިލްގެ ދެއަތް ސަޖާގެ ގައިގާ ވަށާލިއެވެ. މާހިލް ދެއަތުގެ ހިމާޔަތް ލިބުނު ހިނދު ސަޖާ ބޭނުންވީ އަޑުންއަޑުނަގާ ރޯށެވެ.\n" ސޮރީ ..............އައޭމް ރިއަލީ ސޮރީ.............." މާހިލް ގެ ލޮލުންވެސް ކަރުނައައެވެ. އެކަމަކު އެކަރުނަ އައީ އޭނާ އަމިއްލަ ނަފްސުކުށްވެރިކުރަމުންނެވެ.\n" އެހާ ވަރަށް ރޯކަށްނުވާނެ..............." ސަޖާ ބޮލުދެފަރާތުގައި ހިފަހައްޓާލަމުން މާހިލް ބުނެލިއެވެ. އެހެނަސް ސަޖާ ދެލޯމަރައިގެން އިނދެ ގިސްލަގިސްލާފައި ރޮނީއެވެ.\n" ޕުރެގްއިރު ރޮންޏާ އަހަރެމެންގެ ބޭބީއަށް ކަމެއް ވެދާނެ..............." މާހިލް ކަންބޮޑުވެފައި ބުނެލިއެވެ. ވަގުތުން ސަޖާގެ ރުއިން ހުއްޓާލައި މާހިލާ ހަތަރުކަޅި ހަމަކޮށްލިއެވެ.\n" ކީކޭ.............؟ " އަދި އެއްފަހަރު މާޙިލްގެ ދުލުން އެހެން ބުނާ އަޑުއަހާލަން ސަޖާ ބޭނުންވިއެވެ.\n" ޕުރެގްކުދިން ރޯކަށް ނުވާނެ ...............އަހަރެމެން ބޭބީއަށް ގެއްލުމެއް ވެދާނޭ..........." މާހިލް އަތުގައި ހިފާލަމުން ސަޖާ އެއަތަށް ފިތާލިއެވެ. އަދި ނިކަން ބާރަށް ރޯންފެށިއެވެ. ދެލޯ ބޮޑުކޮށްގެން މާހިލް ސަޖާއަށް ބަލަން އިނީ ވީގޮތެއް ނޭގިފައެވެ.\n" ކިހިނެތް ވީތަ؟ " ސަޖާގެ ކޮނޑުގައި ހުސްކޮށް އޮތް އަތް ޖައްސާލަމުން މާޙިލް ބުނެލީ ހައިރާންވެ އިނދެއެވެ.\n" ތިބުނީ މީ މާޙިލްގެ ކުއްޖެއް ކަމަށް ބަލައިގަންނަމޭތަ............" ރޮވިފައިވާ އަޑަކުން ސަޖާ ވާޙަކަދެއްކިއިރު އަޑުވެސް އައީ ފުދޭވަރަކަށް ބާރަށެވެ.\n" ހޫމް.......އަހަރެންގެ އަންހެނުން ބަނޑުގަ އޮންނާނީ އަހަރެންގެ ކުއްޖެއްނު.............." ސަޖާ އަނެއްކާވެސް މާހިލް ގައިގާ ބައްދާލިއެވެ. ހިތަށް ބުނެދޭން ނޭގޭފަދަ ހިތްހަމަޖެހުމެއް ލިބިގެން ދިޔައެވެ.\n" އަހަންނަށް މާފުކުރޭ............. ކަންތައް ކުރެވުނީ އެންމެ ރަނގަޅަކަށް ނޫން ............." ސަޖާ ދެލޯ ފޮހެދެމުން މާޙިލް މާއާފަށް އެދުނެވެ. ބަދަލުގައި ސަޖާ ބޯޖަހާލަމުން ހަމައެކަނި ތުންފަތްމައްޗަށް ހިނިތުންވުމެއް ގެނެވުނީއެވެ.\n" ސަޖާވެސް ނުވާނެދޯ ބަނޑުބޮޑުކަން އަހަންނަށް ސިއްރުކުރާކަށް..........." މާޙިލް ދެރަވެލާފައި ބުނެލިއެވެ. އަދި ތަބަކުގައި ހުރި ކިރުތަށިނަގާ ސަޖާއަށް ދިއްކޮށްލިއެވެ.\nޖަލީލް ކޮޓަރިން ނިކުތްއިރު ދެލޮލުގައި ނިދީގެ އަސަރުވިއެވެ. ފަތިސްނަމާދުން އައިސް މަސައްކަތު ދާންޖެހޭނދެން ޖައްސާލީ ތަންކޮޅެއް ލަހުން ނިކުންނަންޖެހޭ ދުވަހަކަށްވީމައެވެ. ކޮޓަރިން ނިކުމެގެން ކައްކާބަޔާ ދިމާލަށް އައިރު އެތަނުގެ ތެރެއިން އިވެމުންދަނީ ކުރީގެ ހިންދީލަވައެކެވެ. ޖަލީލްގެ ނިދިވެސް ފިލައިގެން ދިޔަ ކަހަލައެވެ. ސަރުމީލާ އަޑުން ކީ ނަމަވެސް އެލަވަޔަކީ ޖަލީލްގެ ހިތާކުޅެލާފަދަ އަސަރެއް އެކުލެވިގެންވީ ލަވައެކެވެ. ސަރުމީލާ އާއި ޖަލީލްގެ ލޯބީގެ ރަންދުވަސްތައް އެފިލްމެއް ބަލަން ގޮސް އެފިލްމުގެ ލަވަތައްވެސްވީ ވަރަށް ހާއްސަވެފައެވެ. އެހެންޏާ މާޔޫސްވެފައި ހުންނަ ސަރުމީލާގެ މޫނުމަތިން މިއަދު ފެންނަނީ ހިތްހަމަޖެހުމާއި އުފާވެރިކަމެވެ. ސަރުމީލާގެ ހަރަކާތްތަކަށް ބަލަންހުރިއިރު ޖަލީލަށްވެސް ލިބުނީ ބަޔާންކުރަން ދަތި ހިތްހަމަޖެހުމެކެވެ. ކުޑަވަގުތުކޮޅަކަށް ނަމަވެސް ދެދަރިންގެ ހާލާއިމެދު ކުރާ ހިތާމަ ހަނދާންނެތުނު ކަހަލައެވެ.\n" ސަ....ސައި މިހިރީ ތައްޔާރަށް............؟ ޖަލީލް ބަލަހައްޓައިގެން ހުރި ގޮތުން ރަކިވަރުން ސަރުމީލާއަށް ވާހަކަދައްކަން އުނދަގުވިއެވެ. އެހެނަސް ސަރުމީލާ ވާހަކަދެއްކިއިރު ތުންފަތުގައި ނުފިލާ ހިނިތުންވުމެއްވިއެވެ. އެމޫނަށް ބަލަންހުރެ ޖަލީލް ގޮނޑިއެއް ދަމާއިށިއިނެވެ.\n" ސަޖާއަށް އެއްޗެއް ދެވޭތޯ އުޅެފިންތަ......؟ " އާދައިގެ މަތިން ޖަލީލް އެންމެ ފުރަތަމަ ބެލީ ސަޖާ އެއްޗެއް ކެއިތޯއެވެ.\n" އާން ގެންގޮސްވީ........" އެއްޗެހީގެ މަތިނަގަމުން ސަރުމީލާ ބުނެލިއެވެ.\n" ގެންގޮސް ބެހެއްޓިއަކަސް ކަމަކު ނުދާނެ ގަދަކަމުންވެސް އޭނަޔަށް އެއްޗެހި ދޭންވާނެ.............." ކޮންމެދުވަހަކުވެސް ޖަލީލް ތަކުރާރުކޮށް ބުނާ ވާޙަކަ މިއަދުވެސް ބުނެލިއެވެ. ސަރުމީލާއަށް އެއްޗެއް ނުބުނެވެނީސް ނިކަން ބާރަށް ސަޖާ ކޮޓަރީގެ ދޮރު ހުޅުވާލިއެވެ. އެދިމާލަށް ދެމަފިރިންނަށް ބަލާލެވުނީ އެކުއެކީއެވެ. އޭރު ދުވެފައި ކަހަލަ ގޮތަކަށް މާޙިލް ސިޑިން ފައިބައިގެން އަންނަނީއެވެ. ތެޅެމުން ފޮޅެމުން މާހިލް އަންނަތަން ފެނި އިން ގޮނޑިން ޖަލީލަށް ތެދުވެވުނެވެ. އެގޭތެރެއިން މާހިލް ފެނުމުން އޭނާއަށް ލިބުނީ އިންތިހާ ހައިރާންކަމެވެ.\n" މަ....މަންމާ .....ފެންފޮދެއް .........." މާހިލް އަތުގައި އޮތް ފެންހުސްކުރި ޖަގު ސަރުމީލާއާ ދިމާލަށް ދިއްކުރަމުން އަވަސްއަވަހަށް ބުނެލިއެވެ. އަޑުގަޔާއި މޫނުމަތިން ހާސްވެފައި ހުރިކަން ހާދަވެއެވެ. ސަރުމީލާ އަވަސްވީ ޖަގަށް ފެން އަޅާށެވެ. އޭރުވެސް މާޙިލްގެ ނަޒަރު ގުޅިފައިވަނީ މައްޗަށެވެ.\n" ސަޖާ ހޮޑުލަނިއްޔޭ........" މާހިލް ހުރީ ފެންޖަގުލިބުން ލަސްވެފައެވެ. ސަޖާ ހޮޑުލާތީ އޭނާ ހުރީ ކަންބޮޑުވެފައެވެ. ޖަގު ލިބުމާއި އެކު މާހިލް ދުއްވައިގަތެވެ. ސަރުމީލާވެސް މާހިލްގެ ފަހަތުން ދާން ހިނގައިގަތެވެ. ޖަލީލް ސަރުމީލާގެ އަތުގައި ހިފެހެއްޓިއެވެ. ޖަލީލްގެ މޫނަށް ފަރުވާތެރިކަމާއެކު ބަލާލިއެވެ.\n" ސަރޫ މަޑުކުރޭ.............." ސަރުމީލާ ދެލޯ ހަނިކޮށްލީ ސުވާލުން ފުރިގެންވީ ނަޒަރަކުންނެވެ.\n" މާޙިލަށްވެސް ސަޖާގެ ކަންކަން ކުރުމަށް ފުރުސަތުދޭންވާނެ..........." ޖަލީލް ހިނިތުންވިއިރު ދެލޮލުގައި ވިދަނީ އުފާވެރިކަމުގެ ކަރުނައެވެ. ދެމަފިރިން ސައިބޯންތިބެގެން އެކަމާ ބެހޭގޮތުން ވާޙަކަދެއްކިއެވެ. ޖަލީލްވެސް ހިތްހަމަޖެހުނެވެ. މާހިލް އޭނާގެ އާދޭސް ގަބޫލުކޮށް އެނބުރި އައިތީ އިންތިހާއަށް އުފާވިއެވެ.\nޗެރީ ހައުސް އެންމެންވެސް އައްފާންމެންނާއެކު އެމީހުންގެ ކައިވެނި ހަފްލާގައި ބައިވެރިވުމަށް އައިސް އެތިބީ ޒީނިޔާމެން ރަށުގައެވެ. ޒީނިޔާގެ މަންމަ ހައްވާމަނިކެ ދެފައި އެތްތަނަކު ޖެހޭ ވަގުތެއް ނާދެއެވެ. ނިޒާރުމެންނަށް މެޙްމާންދާރީ އަދާކުރުމަށް އަބަދުވެސް ހުންނަނީ ދުވެލަދުވެލައެވެ. ނިޒާރުމެން ކަމަކަށް ދަތި ވެދާނެތީ އޭނާ ނިކަން ކަންބޮޑުވެއެވެ. ނިޒާރު ހައްވާމަނިކެގެ ތިންމައިންނަށްވީ ބަދަލުދެވޭ ވަރަށްވުރެން ބޮޑު އެހީއެކެވެ.\nކައިވެނި ހަފްލާއަށް ތަންތައްޔާރު ކޮށް ނިމުނިއިރު ހައްވާމަނިކެއާއި ރަށުގެ ހީވާގި އަންހެންކަނބަލުންގެ ބޮޑު ގުރޫޕަކުން ވަނީ އެހަފްލާއަށް ކާނެ ހެދިކާތައްޔާރުކޮށްފައެވެ. އައްފާންމެން ހެދިކާ ހަދަން ބޭނުންވާނެ ހުރިހާ ތަކެއްޗެއްވަނީ ހައްވާމަނިކެއަށް ފޯރުކޮށްދީފައެވެ. އޭގެއިތުރުން ކަމަކަށް ކަމަކަށް ދަތިވޭތޯވެސް އޭނާ ދިޔައީ ބަލަމުންނެވެ.\nރަށުގެ ތުނޑީގައި ހަފްލާއަށް ތަންތައްޔާރު ކުރުމުގައި އުޅުނީ ރަށުގައި ވެޑިންގ ބެކްޑުރޮޕާއި ޕާޓީތަކަށް ތަން ޒީނަތްތެރިކޮށްދޭ ޒުވާން ފިރިހެންކުދިންގެ ގުރޫޕަކުންނެވެ. ހަވީރު ހަތަރެއްޖަހާއިރު ކައިވެނިކުރަންވާއިރަށް ތަން ޒީނަތްތެރިކޮށް ނިންމާލެވޭނެ ކަމަށް އެމީހުންދިޔައީ ބުނަމުންނެވެ.\nޒީނިޔާ ތައްޔާރު ކޮށްދޭން އުޅުނީ ޖޫލީއެވެ. ދޭތެރެއަކުން ޒީނިޔާ ލަދުގަންނަވާލަން ޖޫލީ ލާނެތްކޮންމެވެސް އެއްޗެއް ބުނެލައެވެ. މިންޓުގުރީން ހެދުމުގައި ޒީނިޔާ ފެންނަލެއް ވަރަށްވެސް ފުރިހަމައެވެ. ސާރާގެ ހުނަރުވެރިކަމާއި ފަންނުވެރިކަން އެހެދުމުން ވަޒަން ކޮށްލެވޭނެއެވެ. ހެދުމުގެ މޭމަތިން ފެށިގެން ބުޑާހަމައަށް ހެދުމުގައިވަނީ ރިބަނުން ތައްޔާރުކޮށްފައިވާ ކުދި ފިނިމެންމާތަކަކުން ޒީނަތްތެރިކޮށްފައެވެ. މިނަލާއި ކުދިއެހުން ފަޅުކަން ފިލުވައި އިތުރަށް ޒީނަތްތެރިކަން ގެނެސްދީފައިވެއެވެ. އުނަގަނޑުން ތިރިއަށް ފުޅާކޮށްލާފައިވާ ހެދުމުން ރަސްރަނިކަނބަލެއްފަދައެވެ. ޖޫލީ ޒީނިޔާގެ ތުންފަތުގައި ގަދަރަތްކުލައިގެ ލިޕްސްޓިކެއް ޖައްސާލަދިނެވެ. އަތުގައި އޮތް ފިހިން އިތުރަށް ރީތިކުރަން ޖެހޭތަނެއް ހުރި ނަމަ އެތަނެއްގައި ޖައްސާލިއެވެ.\nއައްފާން ރީތިވާންހުރީ ޖޫލީމެންތިބި ކޮޓަރިއާ ޖެހިގެންހުރި ކޮޓަރީގައެވެ. އައްފާން ރީތިވާން ހުރިއިރު ނަވީން އޮތީ އެނދުގައި އޮށޯވެލައިގެންނެވެ. ފޯނާގުޅެން އޮތަސް ދޭތެރެއަކުން އައްފާނަށް ބަލާލާފައި ނަވީން ހިނިތުންވެލަނީ ގަޑިކައިރިވި ކައިރިވިހެން ކަންބޮޑުވެގެން އައްފާން އުޅޭތަން ފެނިފައެވެ. އައްފާން އަޅިފަޓުލޫނަކާއި ހުދުގަމީހާއިއެކު މިންޓްގުރީން ޓައީއެއް ބޭނުންކޮށްފައިވެއެވެ. ބޫޓަށް އަރަން ޑުރެސިންގޓޭބަލް ގޮނޑީގައި ޖައްސާލަމުން ގަޑިއަށް ބަލާލީ ކަންބޮޑުވެ ހުރެއެވެ. ގަޑިޖެހެންދެން މާގިނައިރެއްނެތެވެ. ނަވީން ތައްޔާރުވާން ނޫޅި އޮތުމުން އައްފާން ކަންތައް ބޮޑުވިއެވެ.\n" އޭ....ބުރޯ ރެޑީވާން އުޅޭ............." ބޫޓަށް ފައިކޮށްޕާލަމުން ނަވީނަށް ބަލާލަމުން އައްފާން ވާހަކަދެއްކިއެވެ.\n" ގަޑިޖެހިދާނެ..........." ނަވީން އޮތްގޮތަށް އޮތުމުން އިތުރަށް އައްފާން ހަނދާންކޮށްދިނީ ގަޑިޖެހެން އުޅޭކަމެވެ. ހަތަރެއް ޖަހާއިރު ކައިވެނިކޮށްދޭގޮތަށް ވަނީ ހަމަޖެހިފައެވެ. ކައިވެނިކޮށް ނިމޭއިރަށް ކައިވެނީ ހަފްލާ ފެށޭގޮތަށްވަނީ ރާވާފައެވެ.\n" ބުނީމެއްނު އަހަރެން ކައިވެނިކުރާއިރު ހުރެދޭނަމޭ.........ޕުލީޒް އަވަސްކޮށްބަލަ........" ގޮނޑިމަތީގައި އޮތް ތުވާލި ނަވީންގެ ބޮލަށް ޖަހަމުން އައްފާން ވާހަކަދެއްކީ ކަންބޮޑުވެ ހުރެއެވެ. ބޮލުން ތުވާލި ނަގަމުން ނަވީން ޖަހާލީ ހިނގަނޑެކެވެ. އަދިވެސް އޭނާ ހުރީ އައްފާނަށް ދިމާކުރުން ހުއްޓާ ގޮތަކަށްނޫނެވެ.\n" ޒީ އާ ކައިވެނިކުރަންވީ އަހަރެންތަ ؟ ގަޑިއަށް އަހަރެން ތައްޔާރުވާން........!" އޮތްތަނުން ތެދުވަމުން ނަވީން ސަމާސާކޮށްލިއެވެ.\n" މާ ވާހަކަ ގިނަނުކޮށް އަވަސްކޮށްލާ............ ހެޔޮ ނުވާނެ....." ޓިސޫއަކުން ނިއްކުރިމަތީގައި ބޮކިޖަމުން ދިޔަ ދާތިކިތައް ފޮހެލަމުން އައްފާން ވާހަކަ ދެއްކީ ހިސާބަކަށް ހިތްހަމަނުޖެހި ހުރެއެވެ. ނަވީން ތުވާލި ހިފައިގެން ފާހާނާއަށްވަނީ ހެމުން ހެމުންނެވެ. އައްފާން ލައިގެންހުރި ހުދު ގަމީހުގެ މަތިން އަޅި ކޯޓުލައި މުޅިގަޔަށް ސެންޓުބުރުވާލިއެވެ.\nއައްފާންގެ ފޯނު ރިންގުވީ އެވަގުތުއެވެ. ރީތިވާ މޭޒުމަތީގައި އޮތް އޭނާގެ ފޯނު ސްކުރީނަށް "މަންމަ" ގެ ނަން އަރާފައި އޮތްތައް ފެނުމުން ހިތްހަމަޖެހުން ލިބުނެވެ. ކިތަންމެ ދުރުގައި ހުރެގެންވެސް އޭނާގެ އެހާއްސަދުވަހު މަންމަ ބައިވެރިވާނެކަން އެނގި ލިބުނީ ބުނެދޭން ނޭގޭފަދަ ހިތްހަމަޖެހުމެކެވެ.\n" ހަލޯ......." ފޯނުނަގާ ކަންފަތުގައި ޖަހާލަމުން އައްފާން ބުނެލިއެވެ\n" ހަލޯ ހަލޯ ދަރިފުޅާ ކިހިނެތްތަ؟ ހުރިހާ ކަމެއް ތައްޔާރު ވެއްޖެތަ ؟ " އާދިލާ ހުރީ ކަންބޮޑުވެފައެވެ. އެއްވެސްކަމެއް ނުވެހުންނާކަށް އާދިލާ ބޭނުމެއް ނޫނެވެ. އޭނާޔާ ދުރުގައި ހުއްޓަސް އެދަރިފުޅުގެ އެއްވެސްކަމެއް އުނިވާން އޭނާ ނޭދެއެވެ.\n" މަންމާ....." އައްފާން އާދިލާއަށް ގޮވާލީ ފަހު އަކުރަށް ދަމާލާފައެވެ.\n" ހުރިހާ ކަމެއްވެސް ހުރީ ތައްޔާރަށް .........އެއްވެސް ކަމަކަށް ދައްޗެއް ނުވޭ..........." އައްފާން އަޑުގައިވި ހަމަޖެހުން މޫނުމަތިންވެސް ފެންނަން ހުއްޓެވެ.\n" އަލްޙަމްދުﷲ ...މަންމަ ވަރަށް ހިތްހަމަޖެހިއްޖެ............" އާދިލާގެ އަޑަށް އައި ބަދަލާއެކު އޭނާ ހިތްހަމަޖެހުނު ވަރު އައްފާނަށް އިޙްސާސްކުރެވުނެވެ.\n" ކޮބާ ޒީނިޔާ ؟ " އާދިލާ އެހެން ބުނިއިރު ކޮޓަރިދޮރުގައި ކޮންމެވެސް މީހަކު ޓަކިދެނީއެވެ.\n" ރެޑީވަނީ.........." އައްފާން ދޮރުހުޅުވަން އެދިމާލަށް ދަމުން ޖަވާބުދިނެވެ. އައްފާން ދޮރުހުޅުވާލިއިރު ދޮރުމަތީގައި ހުރީ ޖޫލީއެވެ. އެމީހުން ލަސްވެގެން އައިހެވެ. އައްފާންގެ ދެލޯ އެވަގުތުވެސް ހޯދާލީ ޒީނިޔާއެވެ.\n" ކޮބާ ޒީ.......؟ " ހިތުގައި އޮތް ސުވާލު ދުލުން ބޭރުވީ އަމިއްލަ އިޙްތިޔާރުން ބޭރުގައެވެ. ކައިވެނީގެ ހެދުމުގައި ޒީނިޔާ ދެކިލާހިތުން އައްފާންވަނީ ކެތްމަދުވެފައެވެ.\n" ޒީ ހުރީ ރެޑީގަ ތިމީހުން އަދިވެސް ތައްޔާރެއް ނުވޭތަ ؟ " ނަވީން ފާހާނައިން ނިކުންނަތަން ފެނި ޖޫލީ ވާހަކަދެއްކީ ނަވީނާއެވެ. ޖޫލީ އެހެން ބުނުމުން ފޯނު ކަންފަތުގައި ޖައްސައިގެން އައްފާން ވާޙަކަ ދައްކަންފެށީ މަންމަޔާއެވެ.\n" އަހަރެން ރެޑީ ނުވިޔަސް އޯކޭވާނެ އަފޫމެން ނައްޓާލާ............." ނަވީން ވާހަކަދެއްކީ ގަސްތުގައި އައްފާން ތަޅުވާލާށެވެ.\n" އޭ އެހެން ކަމަކު ނުދާނެ........އަހަރެން ހާދަ ނާވަރސްއޭ......." ފޯނު ކަންފަތާ ދުރުކޮށްލަމުން ކަންބޮޑުވެފައި އައްފާން އެހެން ބުނެލިއެވެ. ޖޫލީ އާއި ނަވީން އެކަކު އަނެއްކަކު މޫނަށް ބަލާލާފައި ހޭންފެށީ ނިކަން ބާރަށެވެ.\nހޮސްޕިޓަލް ގޮނޑިބަރީގައި އިންނަތާ މިހާރު ކިތަންމެ އިރެކެވެ. ކައިރީގައި ފާތުން އިނެވެ. ދައްކަން އައިސް ނަންބަރަށް ނުޖެހިގެން އިނދެއިނދެ ލައިބާ އިނީ ފޫހިވެފައެވެ. މޫނުމަތިން ހިތްހަމަޖެހިފައި އިންނަމަވެސް ހިތްދަތިވެގެން ހިތްވެސް ހީވަނީ ރޫޅިދާނެހެންނެވެ. ލައިބާ ފިޔަވައި ކޮންމެ ކުއްޖަކުހެން ޑޮކްޓަރަށް ދައްކަން އައިސް އިނީ ފިރިމީހާޔާ އެކުއެވެ. އެއްފަހަރުވެސް ލައިބާއަކަށް އެނަސީބެއް ނުލިބެއެވެ.\n" ހިނގާދާން........" ލައިބާ އުޅުނީ ފައިވާނަށް އަރައިގެން އިށިއިނދެއިން ގޮނޑިން ތެދުވާށެވެ.\n" ކޮންތާކަށް ؟ " ލައިބާގެ އަތުގައި ހިފަހައްޓަމުން ފާތުން ސުވާލުން ފުރިގެންވީ ނަޒަރަކުން ބަލާލިއެވެ. ނަންބަރާ އެހާ ކައިރިވެފައި ހުއްޓާ ދާވާހަކަ ބުނުމުން ފާތުންގެ ހިތުގައި އުފެދުނީ ސުވާލެވެ.\n" ގެއަކަށްނު ........މިތާ އިންނަތާ ކޮންއިރެއް އަދިވެސް ނަންބަރާ ޖެހެން ނޫޅޭ........" ހިތްހަމަ ނުޖެހިފައި ލައިބާ ވާޙަކަދެއްކީ ހަމައެކަނި ފާތުންނަށް އިވޭ ވަރަށެވެ.\n" މިއޮއްހާއިރުވެސް ތިބިއްޔޭނުން......މަށަކަށް ލަހެއް ނުވެޔޭ......." ވިސްނާދޭ ފަދައިން ފާތުން ވާހަކަދެއްކިއެވެ.\n" ފާތުންނަށް ލަސްނުވެހުންނާނެތަ ؟ އުނދަގޫނުވެ އެއްވެސް ނުހުންނާނެ ތިއުޅެނީ ނުބުނަން........." ލައިބާ ތުންކޮޅުދަމާލީ ތުއްތުކުއްޖަކު ފަދައިންނެވެ.\n" އެއްފަހަރުވެސް ނަވީނަށް އާދެވުނުކަމަކަށް ނުހަދާ ވިއްޔާ........." އެންމެފަހުން ލައިބާ ހިތްހަމަނުޖެހުނީ ކީއްވެކަން އެނގުނީ އެހެން ބުނީމައެވެ.\n" ނަވީން އުޅެނީ އެއަށްވުރެން ބިޒީކޮށްނޭނު.........." ލައިބާގެ ފަރާތުން އަބަދުވެސް އިވޭ ޖަވާބު ފާތުން ތަކުރާރުކޮށްލިއެވެ.\n" ބިޒީވިޔަސް ލޯބިވާނަމަ ވަގުތު ދޭނެ.........އަބަދުވެސް އެއަނބިމީހާއަށްތަ ވަގުތު ދޭންވީ.......ލޯބިދޭންވީ ............ މަގޭ ހައްޤުތައް ކޮބާ؟ މަދޯ އޭނަގެ ދަރިއަކަށް ބަނޑުބޮޑީ .......މަށެއް ނޫންތަ މިހާރު މުހިއްމުވާނީ............" ހިތުގައި ފުނިޖެހިފައިވި ޝަކުވާތައް ބަންޑުންކޮއްލީ އަމިއްލަ އިޙްތިޔާރުން ބޭރުގައެވެ. ދެލޮލަށް ގިނަވި ކަރުނަތައް ފައިބައިގަނެދާނެތީ ލޮލުގައި ޓިޝޫ ޖައްސާ ބާރުކޮށްލިއެވެ.\n" މިފަހަރުވެސް ބުނިން ދައްކަން ވާއިރަށް ކޮންމެހެންވެސް އަންނަންވާނޭ..........ކޮންމެ ފަހަރަކު ޑޮކްޓަރގެ ސުވާލުކުރެޔޭ......" ނޭފަތް ދަމާލަމުން ލައިބާ ބުނެލިއެވެ.\n" ދާނަމޭ ދާނަމޭ ކިޔާލަ ކިޔާލަ އެހުރީ އިއްޔެ އާ ޖެހެންދެން އިއްޔެ ގުޅާފަ ބުނީ އަފޫ ވެޑިންގއޭ އެންމެން އެރަށަކަށްދާން ފުރަނިއްޔޭ........." ފާތުންނަށް ބަލާލާފައި ލައިބާ ބުނެލީ ހިތްހަމަނުޖެހި އިނދެއެވެ.\n" ތިހެން ބުނީމަ އަހަރެންވެސް ހިތަށް އަރާ އެއްޗެއް ބުނަންތަ ؟ އަނެއްކާ ލައިބާ އެއްޗެއް ހީނުކުރާތި ........." ލައިބާގެ އަތްމަތީ އަތްބާއްވާލަމުން ފާތުން ބުނެލިއެވެ. ފާތުންނަށް ބަލާލާފައި ލައިބާ ބޯޖަހާލިއެވެ.\n" އަހަރެން ހިތަށް އަރަނި ތިދަރިފުޅު އަނެއްކާ ............................" ފާތުން އެހެންބުނީ ލައިބާ ހީކުރާނެ އެއްޗަކާމެދު ފިކުރުކުރަމުންނެވެ. ފާތުން އެހެން ބުނުމުން ލައިބާ ތެޅިގަތެވެ. އެއަޑުއަހަންވެސް ފަސޭހައެއް ނުވިއެވެ. އެހެނަސް އެއްޗެއް ބުނަން ހީކޮށްލިތަނުން ނަންބަރަށް ޖެހިއްޖެއެވެ. އެތަށް ނަންބަރެއް ކެންސަލްވެގެން ލައިބާމެންގެ ނަންބަރާ ޖެހުނީއެވެ. ފާތުންނަށް ބަލާލާފައި ލައިބާ ބޯހޫރާލީ ނޫނެކޭ ބުނުމުގެ ގޮތުންނެވެ. ދެމީހުން އެކީ ގޮސް ޑޮކްޓަރ ކޮޓަރިއަށްވަން އިރު ލައިބާ ހުރީ ހިތްބިރުގަންނަ ގޮތްވެފައެވެ. ކޮންމެ ދައްކަން އަންނަ ދުވަހަކުވެސް އޭނާގެ ހާލަކީ މިއީއެވެ.\nއިރުއޮއްސުމާ ދާދިވަނީ ގާތްވެފައެވެ. ޕާޓީވެސް ދާދިވަނީ ނިމުމަކާ ގާތްވެފައެވެ. މިހާރު ކުރިއަށްދަނީ ފޮޓޯނެގުމެވެ. ގުރޫޕް ފޮޓޯ އާއި ދެމަފިރިން ވަކިން ފޮޓޯނަގަން ފޮޓޯގުރާފަރު އަވަދިނެތި އުޅުނުއިރު އެންމެ ކައިރީގައި ނަވީން ހުއްޓެވެ. ހީވަނީ ފޮޓޯގުރާފަރުގެ އެސިސްޓެންޓުހެންނެވެ. ތަންކޮޅެއް ދުރުގައި ހުރި މޭޒެއްދޮށުގައި ޖޫލީ އިނެވެ. ނިޒާރުވެސް ފެންނަ ހިސާބަކުނެތެވެ. ހައްވާމަނިކެގެ ރައްޓެހި އަންހެންގުރޫޕްއައިސް މަޑުކުރީ ޖޫލީ އެކަނި އިނީތީ އޭނާ ކައިރީގައެވެ.\n" އެއީތަ ފިރިމީހާ.......؟ " އެތަނުން އެކަކު ނަވީން ދައްކާ އަހާލިއެވެ. ޖޫލީ ލަދުން އިންވަރުން ހަމައެކަނި ބޯޖަހާލީއެވެ.\n" ކުއްޖަކު ނުހުރޭތަ ؟ " އެމީހާކޮށްލީ ބަރުދަން ހުރި ސުވާލެކެވެ. ޖޫލީއަށް ޖަޥާބުދޭން ފަސޭހަ ސުވާލެއްވެސް ނޫނެވެ. މިފަހަރުވެސް ވަކިވަކިން އެންމެންގެ މޫނަށް ބަލާލަމުން ހަމައެކަނި ބޯޖަހާލީއެވެ.\n" އެކަމަކު ވަރަށް ދުވަސްވެއްޖެދޯ އިނދެގެން އުޅޭތާ..........." އެމީހަކު ވާހަކަދެއްކީ ވަރަށް އެނގިގެން ކަހަލައެވެ.\n" ހޫމް........." އެއްވެސް އަސަރެއް ފާޅުނުވާނޭހެން ޖޫލީ ބުނެލިއެވެ.\n" އަނެއްކާ ކުދިން ނުލިބެނީތަ.........." ޖޫލީއަށް ހީވީ މީހަކު ހިތުގައި ޅިޔައަޅާލިހެންނެވެ. ބުނާނެ އެއްޗެއް ދުލާ ހަމަޔަކަށް ނައެވެ. އަނގައަށް ގޮތެއް ހަދާލާފައި ލާން އުޅުނު ނޭވާވެސް ދޫކޮށްލެވުނީ އެހާމެ އުނދަގުލުންނެވެ.\n" މިހާރު ކުދިން އެހާ އަވަހަކަށް ދަރިންނެއް ނުހޯދާނެ..............ދެބައި އުމުރަށް ދިޔާމަ ތެޅިގަންނާނެ ދަރިން ހޯދަން މުޅި ދުނިޔޭގަ އަތްފުނާ އަޅާނެ އެކަމަށް ފަރުވާއެއް ލިބޭތޯ........." އެމީހާ އެބުނެލި ޖުމްލައިން ޖޫލީގެ ހިތަށްވަރަށް އަސަރުކޮށްފިއެވެ.\n" ބޭނުން ނުވަނީސް ދަރިއަކު ލިބިއްޖެއްޔާ ކޮންމެވެސް ގޮތަކުން ބަލާނެ އެކުއްޖާ ކިބައިން ސަލާމަތް ވެވޭތޯ............." އެހެން މީހަކު އެމީހާއާ އެއްބައިވެލުމުގެ ގޮތުން ބުނެލިއެވެ. އެމީހުން ކައިރީ އިންނަން އުނދަގުވީ ލައިބާއަށެވެ. އެހެނަސް ތެދުވެގެން ދިއުމަކީ ރީތިގޮތަކަށް ނުވާތީ އެފަދަ ފުރުސަތަކަށް ބަލަބަލާއިނީއެވެ.\n" އޭ އެއްކަލަ ވިހާފަ ބާލީދީ ތެރޭ އޮއްވާ ފެނުނު ކުއްޖާ ދައުލަތަށް ނެގިއްޔޯ............" އެއަޑުއަހާފައި ޖޫލީއަށްވީ ގޮތެއް ބުނެދޭންވެސް ނޭގުނެވެ. ދެލޯ ހޯދާލީ ނަވީންއެވެ. އެކަމާ އުޅެދޭށޭ ކިޔާ އާދޭސްކުރާހިތްވިއެވެ. ޖޫލީ ހޯދަމުން އައިސް ނިޒާރު ދުރުގައި ހުރެ އަތުން ހަނާ އަޅަމުން ގޮވާލިއެވެ. ލިބުނު ފުރުސަތުގައި ޖޫލީ އެދިމާލަށް ދިޔައީ ނިކަން ބާރުލައިފައެވެ. އެމީހުންގެ ވާހަކަތައް ނީވޭހާ ދުރަށެވެ.\nކެނޑިނޭޅި ނަވީންގެ ފޯނަށް ލައިބާ ދިޔައީ ގުޅަމުންނެވެ. ކޮންމެ ފަހަރަކުވެސް ފޯނު ކެނޑުމުން ލައިބާ ފާތުންގެ މޫނަށް ބަލާލަނީ މާޔޫސްކަމުގެ ނަޒަރަކުންނެވެ. ހޮސްޕިޓަލުން ނިކުތްގޮތަށް ދެމީހުންވެސް ވަދެ ތިބީ ހޮސްޕިޓާ ކައިރީ ހުންނަ ފިނިއެއްޗެހި ވިއްކާތަނުގައެވެ. ފާތުން އިރުއިރުކޮޅާ ކައިރީގައި ހުރި ޖޫގޯތަށިން އެތިފޮދެއް ބޯލައެވެ. އެހެނަސް ލައިބާ ކައިރީގައި ހުރި މިލްކްޝޭކްތަށިން ފިނިކެނޑެން ކައިރިވީ އިރުވެސް އެބޯ ހިޔާލެއް ނުކުރިއެވެ.\n" ކިތަންމެ ވަރަކަށް ގުޅިޔަސް ތި ފޯނު ނުނަގާނެ.......އޭނަ ކައިރީ ވިއްދާފަ ހުންނާނޭނު ޖޫރީ.........." ފާތުން އަނގަޔަށް ގޮތެއް ހަދާލަމުން ބުނެލިއެވެ. ފާތުންގެ މޫނަށް ބަލާލާފައި ލައިބާ ދޫކޮށްލީ ފުންނޭވާއެކެވެ.\n" ޖޫރީއެއް ނޫނޭ ޖޫލީ.........." ލައިބާ ތުންކޮޅު ހަދާލަމުން ބުނެލިއެވެ.\n" ހެވޭ ކޮންމެ މީހެއްވިޔަސް .......އޭނަ ހުންނާނެތީ ފޯނުނުނަގާ އެހުރީ ............"\n" ގުޅާނެ ކަމެއްނެތް........މަށަކަށް ނުފެނޭ ތިވާހަކަ ނަވީނަށް އަންގާކަށް................." ފާތުންގެ ފަރާތުން އިވުނީ ލައިބާ އުއްމީދުކުރިފަދަ ބަސްތަކެއް ނޫނެވެ. އެކަމަކު އެއެކުވެރިޔާ ލައިބާއަށް ދެރަގޮތަކަށް ނުވިސްނާނެކަން ޔަގީންކުރިއެވެ.\n" އެކަމަކު މީއޭނަގެ .................." ބަނޑާދިމާލަށް ބަލާލާފައި ހެދުމުގެ މަތިން ބަނޑުގައި އަތްޖައްސާލިއެވެ. ބުނަން އުޅުނު ޖުމްލަ ފުރިހަމަ ކުރާކަށް ނުކެރުނެވެ. ބަނޑުގައިވީ ލައިބާގެ ފުރާނައެވެ. ދަރިއަކު ނުލިބި ހުރި ފިރިހެނެއްގެ އުއްމީދުތަކެވެ.\n" އޭނަ އެބައުޅޭތަ އެހާ ވަރަކުން ލައިބާ އާ ހެދި........... ވިހަންވާ އިރުވެސް އާދެވުނު ކަމަކަށް ނުހަދާނެ ޔަގީން............" ފާތުން އެބުނީ މުޅިއަކުން ދޮގެއްވެސް ނޫނެވެ. ދަރިއަކު ނުލިބިގެން އެހާ ބޭނުންވެފައި ހުރި މީހަކު އުޅެންވީވަރާ ގާތަށްވެސް ލައިބާ އާގެން އޭނާއަކަށް ނޫޅެވެއެވެ.\n" ބަލަން ހުންނާތި މަމިބުނިހެން އޭނަ ހަދާނީ............އެހެންނަމަ ކީއްވެ ދަރިންނުލިބެނީ ޖޫލީއަށޭ ނުބުނެ އެހުރީ ........." ފާތުން އިނީ ހިތްހަމަނުޖެހިފައެވެ.\n" ފާތުން ޕުލީޒް ތިވާހަކަނުދައްކާ.............." ފާތުންނަށް އަނގަމަޑުންލައިގެން އިންނަން އެނގުނީ ލައިބާ ހިތްހަމަނުޖެހި ތަންކޮޅެއް ބާރަށް އެހެން ބުނީމައެވެ. ބުނެވުނު އެއްޗާއި ލައިބާ އިން ހާލަތު ފާތުންނަށް އިޙްސާސްވީ އެހެން ބުނެފައެވެ. އެކަމަކު އޭރު މާލަސްވެއްޖެއެވެ. ބަސްބުނުމަށްފަހު އެނުބުނާ ބަހަކަށް ނެހެދޭނެއެވެ.\nމަމްދޫހާ ދެލޮލުން ކަރުނަ ފައިބަމުންދިޔައެވެ. ކެތްނުވެގެން މާޙިލްގެ ބައްޕައަށް ފޯނުކުރީ އެކަމުގެ ތެދުދޮގު އޮޅުން ފިލުވާށެވެ. އިސްމާއިލަކަށް މަމްދޫހާ ކުރި ސުވާލުގެ ޖަވާބެއް ނުދެވުނެވެ. އާޝާ އެއީ އޭނާގެ ދަރިއެއްކަމަށް އިންކާރު ނުކުރިތާ އެއްބަހެއްވެސް ނުވެއެވެ. ހަމައެކަނި ބުނެލިހާވެސް އެއްޗަކީ ހަގީގަތް އެނގެން ބޭނުންނަމަ އޭނާ ގެންގުޅުނު ފޮތްތަކުގެ ތެރޭގައި އޮތް ޑައިރީކިޔުމަށެވެ. އޭރުން ބޭނުން ހުރިހާ ސުވާލެއްގެ ޖަވާބު ލިބޭނެކަމަށެވެ.\nއިސްމާއިލްގެ ފޯނުކޯލަށްފަހު މަމްދޫހާ އަވަސްވީ އެބުނާ ޑައިރީއެއް ހޯދުމަށެވެ. އިސްމާޢީލަކީ ހުސްވަގުތު ވަރަށް ގިނައިން ފޮތްކީ މީހެކެވެ. އަމިއްލައަށް ފޮތް ގަނެގެން ހުސްވަގުތު އެކަމުގައި ހޭދަކުރި މީހެކެވެ. އިސްމާއިލްގެ ފޮތްތަކާއި އޭނާ ގެންގުޅުނު ތަކެތި މަމްދޫހާ ރައްކާކުރީ ގުދަނުގައެވެ. އިސްމާއިލް މަމްދޫހާ ދޫކޮށްދިއުމުން އޭނާގެ އެއްވެސް އެއްޗެއް ފެންނަ ހިސާބުގައި ބަހައްޓަން ބޭނުންނުވީއެވެ. އެހެނަސް އެއްޗެހި އޭނާ ރައްކާކޮށް ބެހެއްޓީ ވާލޯތްބެއްގެ ބޮޑުކަމުންނެވެ. ފޮތް ފޮށިގަނޑު ހުޅުވައިގެން ފަހަރަކު ފޮތެއް ބަލަމުން ގެންދިޔައެވެ. އިސްމާޢީލް އެބުނާ ޑައިރީއެއް އޮތީ ފޮށީގެ އެންމެ އަޑީގައެވެ. މަމްދޫހާ ބޭނުންވީ އޭގައިވާ އެއްޗެއް ކިޔާށެވެ. ހޫނުވާ ގުދަނުގެ ތެރޭގައި ޑައިރީ ހުޅުވައިގެން ކިޔަން ފެށިއިރު ހޫނުގެ އިޙްސާސެއްވެސް މަމްދޫހާއަށް ނުވާކަހަލައެވެ.\nހަނދުވަރުގެ ރިހިއަލީގައި ނަވީނާއި ޖޫލީ ނިކުތީ ރަށުތެރޭގައި ހިނގާލާށެވެ. ގޮނޑުދޮށުގައި ރާޅުޖަހާފަށުގައި ހުސްފަޔާ ހިނގާލަން ބޭނުންވެފައި ހުރިލެއްވެސް ބޮޑުކަމުން ދެމީހުން ނިކުތީ އަތިރިމައްޗަށެވެ. އަތަށް ފައިވާންނަގައިގެން ގޮސް ފާލަންމަތީ ދެމީހުން އިށިއިނދެލީ ރަށްފުށުގެ ހަމަހިމޭންކަމާއި އަމާންކަމުގެ ހިތްހަމަޖެހުން ލިބިގަތުމަށެވެ. މަދުންނޫނީ އެފަދަ ހިތްގައިމުކަމެއް ލިބުމުގެ ނަސީބު ނުލިބެއެވެ.\n" ހާދަ އަމާނޭދޯ............" ހިނިތުންވެލަމުން ނަވީން ބުނެލިއެވެ.\n" ކީއްވެ މާ ބަސްމަދުވެފަ ތިއިނީ............ ޕާޓީ ނިމުންފަހުން އަބަދުވެސް ފެންނަނީ ކޮންމެވެސް ކަމަކާ ދެރަވެފައި އިންނާތީ ...."\n" މީހަކު އެއްޗެއް ބުނީތަ ؟" ޖޫލީ ދަތްދޮޅީގައި ހިފާ އޭނާޔާ ދިމާލަށް އަނބުރާލަމުން އަހާލިއެވެ. ޖޫލީ ގަދަ ދައްކާލާފައި މޫނު އަނބުރާލިއެވެ.\n" ނަވީން އެއްވެސް ވަރަކަށް އަހަންނާ ދޭތެރޭ ނުވިސްނާ ..............." ޖޫލީ ވާޙަކަދެއްކިއިރު އަޑަށް އައިސްފައިވާ ބަދަލުން އޭނާ ރޮއެފައިވާކަން ނަވީނަށް ކަށަވަރު ކުރެވުނެވެ.\n" ތިބުނީ.........؟ " ނަވީނަށް ހީވާގޮތުން އޭނާގެ ފުށުން ޖޫލީ ބޭނުންވާ އެއްވެސް ކަމަކަށް އުނިނުވާނެއެވެ.\n" މީހުން ލޭބަލްކުރަނީ އަހަރެންމީ ކުދިންނެއް މީހެއްގެ ގޮތުގަ ........އެއްވެސް މީހަކު ގަބޫލެއް ނުކުރާނެ ފިރިހެނުންގެ މައްސަލައެއް ހުރެގެން ދަރިން ނުލިބޭކަމަކަށް............." ވީގޮތް އެނގުމުން ނަވީނަށް ދޫކޮށްލެވުނީ ފުން ނޭވާއެކެވެ.\n" ހިނގާ ބޭރަށްދާން ...........އަހަރެން ބޭނުން އިތުރަށް ޓެސްޓުކުރަން.........." ޖޫލީ ބޭނުންވާ ގޮތް އެނގުމުން ނަވީނަށް ތެޅިގަނެވުނެވެ. ބޭރަށް ގޮސްގެން ހަގީގަތް އެނގޭކަށް ނަވީން ބޭނުމެއްނޫނެވެ. ނަވީން އެހުރިހާ ކަމެއް ސިއްރުކުރީ ޖޫލީ އޭނާ ދޫކޮށް ހިނގައިދާނެތީއެވެ.\nކުރީގެ ޑެއިލީ ނެގެޓިވް ކޮމެންޓަރއެއް.. ބަޓް ނައު އައި ލައިކް ޔޫ ޑިއަރ\nސިފަކުރުން މިމިންގަނޑުގައި ހުރީމަ ވަރަށް ސަޅި…. 48 އަދި 49 ވަނަބައި ހަމަ ހަބޭސް… ޒީނިޔާވެސް އެއީ ކުޅުދުއްފުށީ ކުއްޖެއް ދޯވް… ވވވވ ސަޅި މިހާރު ވާހަކަ ކުރިއަށް ގޮއްސަ މިއޮތްވަރު… އުއްމީދްކުރަން މިގޮތުގައި ވާހަކަ ނިމެންދެން ކުރިއަށް ގެންގޮސްދޭނޭ ކަމަށް..\nKulhudhuffushi ga faalameh nuhurey???


Thinadhoo COVID Thandugai3Mas ތިނަދޫ ކޮވިޑް ތަންޑުގައި3މަސް – Huvadhoo News Thinadhoo COVID Thandugai3Mas Huvadhoo News\nތިނަދޫ ކޮވިޑް ތަންޑުގައި3މަސް\nކޯވިޑް19ގެ ތަކުލީފު ގައި ތިނަދޫ އޮންނަތާ މިއަދަށް3މަސްވީއެވެ. ދިރިއުޅުމުގެ އަސާސީ އެތައް ކަމެއް ހުއްޓާލައިގެން ތިބޭތާ 100 ދުވަސް ވާން ކައިރި ވަނީއެވެ. ދޫދެވިފައިވާ ހަނި ފުރުސަތުގެ ތެރެއިން ރައްޔިތުން އުޅެމުން ދާތާ މިހާ ގިނަ ދުވަސް ވެފައި ވާއިރު 1 ހާހާ ގާތްކުރާ އަދަދަކަށް ނުވަތަ ރަޖިސްޓަރީ އާބާދީގެ7ބައިކުޅަ 1 ބައި ވަނީ ކޮވިޑް-19 ކިޔާ ބައްޔަށް ފައްސިވެފައެވެ.\nމި ޙާލަތަށް ތިނަދޫ ދިޔައިރު މުޅި އާބާދީ އުޅެމުން ދިރިއުޅެމުން ދަނީ ނާއުއްމީދުގެ ވެއްޓެއްގައި ނުތަނަވަސް ދިރިއުޅުމެއްގައެވެ. ބަލި ޖެހިދާނެތީ އެކަމުގެ ބިރުގައެވެ. އާމްދަނީ ނުލިބިދާނެތީ އެކަމުގެ ކަންބޮޑވުމުގައެވެ. ވިޔަފާރި ބަނގުރޫޓު ވަމުންދާނެތީ އެކަމުގެ ހާސްކަމުގައެވެ. ދަރިންގެ ތަޢުލީމު ގެއްލުމުންދާތީ އެކަމުގެ ފިކުރުގައެވެ.\nކޮވިޑް ލޮކްޑައުން އަކަށް ދިޔުމުން އުޅެން ޖެހޭ ތަކުލީފަކީ ދުނިޔޭގެ އެހެން ގައުމުތަކެކޭވެސް އެއްފަދައިން ރާއްޖެވެސް ތަޖުރިބާ ކުރަމުން އަންނަ ކަމެކެވެ. އެހެންކަމުން ތިނަދޫ ގެ ރައްޔިތުންވެސް މިޙަފްލާގައި ކެތްތެރިވެ ތިބެފިއެވެ. މަދު ބަޔަކު އުސޫލުން ބޭރު ވިޔަސް ޖުމްލަކޮށް އެންމެ ވެސް އީއޯސީ އާއި އެޗްޕީއޭ އަށް ބޯ ލަނބައިފިއެވެ. އިޖްތިމާޢީ އެއްވެސްކަމއއް ނުކޮށް ގޭގައި ތިބެފިއެވެ. ރަށުގެ ޙާލަތު ބަދަލުކުރުމަށް ގޭގައި މަޑުކޮއްފިއެވެ. ކިތަންމެ ބޭނުން ވިޔަސް އާއިލީ ގޮތުން އޮތް ގާތް ތިމާގެ ގެތަކަށް ޒިޔާރަތް ނުކޮށް ތިބެފިއެވެ. ނަތީޖާއަކަށްވީ3މަސް ތެރޭގައި ނަމަވެސް ހާހަކާ ގާތް ކުރާ އަދަދު 50 އާ ގާތަށް ތިރިވުމެވެ. ރަށު ތެރެއިން ދުވާލަކަށް ތިރީހުން މައްޗަށް ފައްސިވަމުން ދިޔަ ޢަދަދު ކޮންޓްރޯލުވެވި ފަހަކުން ތިރިޔަށް ދިއުމެވެ.\nތިނަދޫ ގައި ހުންނަ ހުންނަ ޑރ އަބްދުއްސަމަދު މެމޯރިއަލް ހޮސްޕިޓަލާއި ޕަބްލިކް ހެލްތު ޔުނިޓާއި ތިނަދޫ ކައުނަސިލްގެ އިތުރުން ފުލުހުންނާއި ޢާންމު ރައްޔިތުން ގުޅިގެން ކުރި މަސައްކަތް ތަފާތު ގޮންޖެހުން ތަކާ ކުރިމަތިލާން ޖެހުނުކަމަށް ވިޔަސް މިއަދު މިވަނީ ފަހު މަރުޙަލާއަށް ގެނެސްފައެވެ. ކުރިން އެޅި ހަރުކަށި ފިޔަވަޅު ތަކައް ދޫ ތަކެއްދީ ރަށުގައި އަޅުވާފައި އިން ” މަކުޑި “ ނާއްޓާލަން ގާތްވެފައެވެ. 24 ގަޑިއިރު ގެ ކާފިއު6ގަޑި އިރަށް ބަދަލުކޮށް ރައްޔިތުންނަށް ބޮޑު ފަސޭހަތަކެއް ދީފައެވެ. އޭގެ ސަބަބުން ނިމި ދިޔަ3މަސް ތެރޭގައި ނަފްސާނީ އުނިކަން ލިބޭ ތާށި ކަމުގައި ތިބި ތިނަދޫ ގެ ރައްޔިތުން މިއަދު ފެންނަނީ އުޖާލާ މޫނު ތަކަކާއި އެކު ފެންނަ މަންޒަރުތަކެވެ. ބޭރަށް ނުކުމެލާ ހިނުންވެލާ އުޅޭތަނެވެ.\nކުރިޔަށް އޮތް މަދު ދުވަސްކޮޅެއްގެ ތެރޭގައި ތިނަދޫ ލޮކްޑައުން އުވާލުމާއި ކާފިޢު ނިންމާލުމަށް ތިނަދޫ އީއޯސީ އިން ނިއްމައި އެޗްޕީއޭ އަށް އެދުން ޚަބަރު ނޫސް ތަކުން ފެނުމާއި އެކު އެންމެ ބޮޑު ހިތްހަމަ ޖެހުނު އެއްބަޔަކީ ހުވަދު އަތޮޅުގެ ތިނަދޫ ފިޔަވާ ބާކީ ތިބި އެހެން ރަށްރަށުގެ ރައްޔިތުންނެވެ. ތިނަދޫ އަށް އަރާ ފޭބުން މަނާ ކޮށް މޮނީޓަރިންގ ހާލަތަށް ދިޔަ ދުވަހުން ފެށިގެން އެ ރަށްތައް ވެސް ތިބެން ޖެހުނީ ޒަރޫރީ އެކި ބޭނުން ތަކަށް ކޮންމެ ދުވަހަކު އަންނަން ޖެހުނު އަތޮޅު ގެ މައި މަރުކަޒަށް ނުދެވިފައެވެ. ތިނަދޫ ރައްޔިތުންނެކޭ އެ މީހުންނެކޭ މާ ބޮޑު ތަފާތެއް ނެތެވެ. އެހެން ކަމުން އެ ރައްޔިތުން މިއަދު ތިބީ ތިނަދޫ އަށް އައުމަށް ފިސާރި ރަނގަޅަށް ތައްޔާރު ވެގެންނެވެ.\n90 ދުވަހަށް ފަހު ތިނަދޫ ކޮވިޑް މަކުޑި ނައްޓާލައި ހުރިހާ ތަޅު ތަކެއް ހުޅުވާލުމަށް މަސައްކަތް ކުރަމުން ދާއިރު ރަށުތެރޭގައި ދެކެވޭ ވާހަކަ ތަކުން އުފެދޭ ސުވާލެއްވެސް އެބައޮތެވެ. އެޗްޕީއޭ އިން ދީފައިވާ ޚާއްޞަ ލުއި ތަކާ އިރު އިރު ކޮޅާ ބަދަލުވާ ލުއި ތަކުން, ޙަޤީޤަތުގައި ވެސް ތިނަދޫ އިން ނަގާ ރެންޑަމް ސާމްޕަލް ގެ ނަތީޖާއިން ލޮކްޑައުން ނިމިގެން ހިގައިދާނެތޯ އުފެދޭ ސުވާލެވެ. ނޫނީ އިތުރު ފައްސި ތަކާ އެކު އިތުރު ދިގު މުއްދަތަކަށް ބޮޑު ރާޅެއް ނަގައި މިހާރު ގޭގައި ތިބޭ ތިބުން އިތުރު3މަހަށް ދިގުލައިގެން ނުދާންތޯ އުފެދޭ ސުވާލެވެ.\nކޮންމެ އަކަސް ޔަޤީންވާ ކަމަކީ ކޮވިޑް-19 ހިތްދަތި ޙާލަތުން އަރައި ގަތުމަށް ރާއްޖޭގައި ދިރިއުޅެމުންދާ މީހުން 260600 (2ލައްކަ 60 ހާސް 600) އަށް ވުރެ ގިނަ މީހުން ކޯވިޑް19 ގެ ވެކްސިން ގެ2ޑޯޒް ޖަހައިފިކަމެވެ. މުޅި ރާއްޖެ މާސްކް އަޅައިފި ކަމެވެ.\nތިނަދޫ އަށް އެކަނި ބަލާއިރު ވެސް 3887 މީހުން ކޯވިޑް19 ގެ ވެކްސިން ގެ2ޑޯޒް ޖަހައިފިއެވެ. އަދި ފާއިތުވި3މަސް ތެރޭގައި އެކަނިވެސް 7490 ސާމްޕަލް ނަގައި ކޮވިޑް-19 އަށް ޓެސްޓް ހަދައިފިއެވެ .


ހައްގަކަށް ތީ މަގޭވުން ނިކަން ބޭނުމޭ 3.. | Esfiya - Dhivehi Vaahaka Site\nލޯބި March 27, 2016\nހައްގަކަށް ތީ މަގޭވުން ނިކަން ބޭނުމޭ 3..\n“ވީގޮތް ނޭނގޭތަ، އަންޑަސްޓޭންޑް ވާށޭ… ނޮޓް ދަ ވަންއޭ….. ކިހާވަރަކަށް…. އަހަރެންނަށް ތިހެން ހެދީ ކީއްވެ،…. ބުނީމެއްނު ލޯބިވެއޭ… އެއީ އޮޅުވާލުމެއްތަ…. ބުނޭ.. ބުނޭ… ނުބައި ނުލަފާ ފިރިހެނުންގެ ތެރޭގައި ހިމޭނޭ މީހެއް ތީ…. ދުވަހަކު،… މިބުނީ ދުވަހަކު ނުކުރާނަން މައާފެއް..” އަތޫޝާ ކިޔާނެ އެއްޗެއް ކިޔުމަށްފަހު ކުރިއަށް ހިނގައިގަތީ ޝައިމަންއާ ދިމާލަށް ބަލާނުލައެވެ. ޝައިމަން އެއްއަތުން ކޮލުގައި ހިފަހައްޓައިގެން ހުރި އިރު ހުރީ ދެންމެވީ ކީއްކަން ނަގައި ގަންނަން ނޭނގިފައެވެ.\n“ހެހެހެ…. އެހެންނޭ ވާނީ.. އަދިވެސް ތަނަކުން މީހަކު ދަންޏާ ބެހޭތި” ވިޝާލް ހެމުން ހެމުން އައިސް ޝައިމަންގެ ކޮނޑުގައި ޖަހާލިއެވެ. “މަބުނިން އޭރުވެސް އެއީ މޮޔައެކޭ… ވިޝާލް ވެއްޖެ ވިއްޔާ މަށާ ދިމާލަށް އެހެން ބުނަން….” ޝައިމަން ވިޝާލްއާ ދިމާލަށް ބަލާލީ ލޯއަޅާލަމުންނެވެ. “ދެން އޭނަ ފެނިއްޖެއްޔާ މަވެސް ޖަހާނަމޭ.. ނުޖެހޭދޯ މީހަކު އައިސް އެއްޗެއް އަހާލީމަ އެވަރުކުރަން… ހަމަ އަސްލުވެސް.. އެވާނީ މޮޔައަކަށް” ޝައިމަންގެ މޫނުމަތިން ފެންނަމުން ދިޔައީ ރުޅިވެރިކަމެވެ. “އަޅާނުލާބަލަ،…. މޮޔައިން އުޅޭނެ އެހެން..” ވިޝާލް އެހެން ބުނި އިރުވެސް ހުރީ ހެވިހެވިއެވެ.\n“މަންމާ…. ޝާޝާ ކޮންތާކަށް ދާނީ… ޝާޝާ ވަންނާނެ ތަނެއް ހުންނާނެތަ.. މަންމާ.. ހެޔޮނުވާނެ މީހަކަށް ތިހެން ހަދަން… ބައްޕާ… ކީއްވެތަ އެއްޗެކޭ ނުބުނެ ތީނީ… ބައްޕާ އެއީ އަޅުގަނޑުގެ އެންމެގާތް ރަހުމަތް ތެރިޔާއޭ…. މަންމާ” ފަހަރަކު މީހަކު ކައިރިއަށް ދަމުން ސަނާ ދިޔައީ އާދޭސް ކުރަމުންނެވެ. ސޯފާގެ ބޮޑު ގޮނޑީގައި އާޝިޔާ އިށީދެގެން އިން އިރު އެމޫނުމަތިން ފެންނަމުން ދިޔައީ ހިތްހަމަ ޖެހުމެވެ. އެހެން ނަމަވެސް ހަށަން ބަދެލައިގެން ދެކޮޅަށް ހިނގާލަ ހިނގާލަ ހުރި އާދިލްގެ މޫނުމަތިން ފެންނަމުން ދިޔައީ ހާސްކަމެވެ. އާދިލްގެ ސިކުނޑި ބާރުކުރަމުން ދަނީ ޝާޝާ އާއި ހެދިކަން ސަނާއަށް ނަގައިގަނެވުނެވެ.\n“ބައްޕާ… ބައްޕާ ދޮންބެ ކުރި ކަމަކުން ޝާޝާ ކުންވެރި ވާންވީ ކީއްވެ،…. ބައްޕާ ޝާޝާއަށް އަޅާލާނެ މީހަކު ނުހުންނާނޭ.. ބައްޕައަށް އެންމެ ރަނގަޅަށް އެކަން އެނގޭނީވެސް” ސަނާ އާދިލްގެ ފައިބުނޑަށް ވެއްޓި ރޯންފެށީ ޝާޝާއާއި މެދު ކަންތަށް ވަމުންދާގޮތުންނެވެ.\n“ސަނާ… އެކައިވެނި ހުއްޓުވީ އަހަރެންނޭ… އަހަރެން ރާނިޔާ ފޮނުވީ… އަހަރެން ދިރިހުއްޓާ ތި ޝާޝާ އަކާއި މަގޭ ދަރި ކައިވެނި ކުރިއަކަ ނުދޭނަން…މިބުނީ މަމްދޫހުއަށް އެކަން އެނގިގެން ނުވާނެ…. އާދިލް.. އާދިލް ބުނިގޮތަށް އަހަރެން ކަންތަށް ކުރިން… އަހަރެންނައްޓަކާ އާދިލްއަށްވެސް މިވަރު ކަމެއް ވާންޖެހޭނެ..” އާޝިޔާގެ ވާހަކަ އަޑުއެހެމައްފަހު އާދިލް އާއި ސަނާ ހުރީ ބުނާނެ އެއްޗެއް ނޭނގިފައެވެ.\n“އާޝިޔާ…. ލަދެއްވެސް ނުގަނޭތަ…. ދަރިފުޅާ ބައްޕަ އަންނާނަން އެމައްޖެ ފެނޭތޯ ބަލާފަ..” އާދިލް ބޭރަށް ނިކުމެފަ އެތެރެއަށް ވަނީ ވިއްސާރަކޮށް އުޅޭތީއެވެ. އާދިލް ކުޑަކޮށް ދުވެލާފައި ގޮސް ސިޑިއަށް އެރީ ކޯޓުބަލާކަން އެނގި އަވަސް އަވަހަށް އާޝިޔާ އާދިލްގެ ފަހަތުން ދިޔައެވެ.\n“އާދިލް.. މިބުނީ.. އޭނަ ބަލާ ގޮސްގެން ނުވާނެ… އާދިލް” އާޝިޔާގެ އާދޭހަށް އަޑުނާހައި އާދިލް ދިޔައީ ސިޑީގެ ހަރުފަތްތަސް ގިރާކުރަމުންނެވެ.\n“މައްސަލައެއްނެތަ.. މަރެއް ނުވާނެކަންނޭގެ… މަރުވިއްޔާ މަރުވީ… އަހަރެން ދިރިހުއްޓާ އެ ޝާޝާ މިގެއަށް ވެއްދިޔަ ނުދޭނަން” އާޝިޔާ ހިތާ ހިތާ ކިޔާލިއެވެ.\n“މަންމާ” ސަނާގެ ބާރު ހަޅޭކާއެކު ގޭ ދޮރުން ނިކުމެ ނިކުމެ ހުރި އާދިލް ދުވެފައި އެތެރެއަށް ވަތްއިރު ފޮރެޅެމުން އަންނަ އާޝިޔާ ފެނި މެޔަށް ގޮތްވިއެވެ. “އާޝިޔާ” އާދިލްގެ އަޑުގައިވަނީ ހިތާމައެވެ. “ދަރިފުޅާ އެމްބިއުލެންސްއަށް ގުޅާ.. އަވަސް” އަތުގައި އޮތް ކޯޓު ބިންމަތީގައި ބާވަމުން އާޝިޔާގެ ބޯގެނެސް އާދިލްގެ ފައިމަތީގައި ބޭއްވިއެވެ. އޭރުވެސް އާޝިޔާގެ ބޮލުން ހުއްޓުމެއްނެތި ލޭ އަންނަމުން ދިޔައެވެ.\nސަނާ އެންބިއުލެންސްއަށް ގުޅިއިރުވެސް އަތް ތުރުތުރު ލައެވެ. ސަނާ އާޝިޔާ ކައިރީގައި ކުޑަކަކޫއަށް ތިރިވެގެން އިން އިރު ދިޔައީ ގިސްލަމުންނެވެ. އެންބިއުލެންސްގެ އަޑާއެކު އާދިލް އާޝިޔާ އަތް ދަނޑި މައްޗަށް ލުމައްފަހު ނިކުތީ ބޭރަށެވެ. ސަނާވެސް އާދިލް ފަހަތުން ދުވެފައި ކަހަލަ ގޮތަކަށް ދިޔައީ ދެލޯ ފޮހެމުންނެވެ.\nގާތަކު މައްޗަށް ބިއްދަމުން ދާ ބިޔަ ރާޅުތަކަށް ގެއްލިފައި އަތޫޝާ އިނީ އުސްފަސްގަނޑުގައެވެ. ފެންނަމުންދާ މާސިނގާ ކަނޑަށް ފުއްމާލަފާނޭ ހިތަށް އެރި އަދަދު އަތޫޝާއަށް ނޭނގޭނެއެވެ. ޖަހަމުން ދިޔަ ރާޅުގަނޑު އިރެއް އިރަކަށް ބާރުވަމުންގޮސް މޫސުމަށް ބަދަލު އަންނަން ފެށިއެވެ. މޫނުމައްޗަށް ޖެހުނު ފުރަތަ ފެންތިއްކާ އެކު އަތޫޝާ އުޑުމައްޗަށް ނަޒަރު ހިންގާލިއެވެ. ބޯ ރަތް ވިލާގަނޑުގެ ޝިކާރައަކަށް ހަނދުވެ ނިމިދިޔައީ އަތޫޝާގެ ދެލޯ ކުރިމަތީގައެވެ. ބޭއިހްތިޔާރުގައި އަތޫޝާގެ ލޮލުން ހޯސްލާފައި ކަރުނަ ފައިބައިގަތީ ނުވެސް އެނގި އިންދައެވެ. “މަންމާ….. ކީއްވެތަ… ކީއްވެތަ ޝާޝާ އެކަނި ކޮއްލީ…. މަންމަ ނެތީމަ އެކަނި ވާނެވަރު މަންމައަށް ހަމަ ނޭނގެނީތަ… މަންމާ… ދެން ޝާޝާ ދާނީ ކޮންތާކަށް… މި ދުނިޔޭގައި ދެން ޝާޝާއަށް އެހީވާނެ މީހަކު ހުންނާނެތަ… މަންމަ ކީއްވެތަ ޝާޝާ އެކަނި ކޮއްލާފަ ދިޔައީ… މަންމަ އާއިއެކު ޝާޝާވެސް ގެންދިޔަ ނަމަ… ” އަތޫޝާ ގިސްލަމުން ދިޔައީ މޫނުމަތީގައި އަތްއަޅައިގެން އިނދެއެވެ. އަތުގެ އިނގިލިތަކުގެ ތެރެއިން ފޭދިގެން ވެއްޓުނު ކަރުނަތިކި އެކުވެ ދިޔައީ ވެހެމުންދިޔަ ބޯ ވާރޭއާއެކުއެވެ.\n“ޝާޝާ” އަތޫޝާ ސިއްސައިގެންގޮސް ފަހަތް ބަލާލީ މީހަކު އައިސް ކޮނޑުގައި އަތްލުމުންނެވެ. “ޝަމް…. އަހަރެން ކިހިނެއް ހަދާނީ” ކައިރީގައި އިން ޝަމްހާ ފެނި އަތޫޝާ ގިސްލާ ރޮމުން ދިޔައީ ޝަމްހާގެ އުނަގަނޑުގައި ބައްދައި ގަނެގެން އިނދެއެވެ. “ޝާޝާ… ހިނގާ ދާން… ތިހެން އިންދާ ބަލިވެދާނެ… ހިނގާ ދާން” ޝަމްހާ އަތޫޝާގެ އަތުގައި ހިފައި ނަގަމުން ބުންޏެވެ.\n“ޝަމް ކާރު ތެމޭނެ” ކުރިމަތީގައި އޮތް ނޫ ކާރު ފެނުމުން އަތޫޝާ ފަސްޖެހުނެވެ. “ހެވޭ… ކާރަށް ވުރެއް ޝާޝާ މުހިންމު… އަވަސް ކޮއްބަލަ… އަހަރެން ހީކަރުވާ އެބަ.. އަވަސް އަވަސް” ކާރުގެ ދޮރު ހުޅުވުމަށްފަހު ޝަމްހާ އަތޫޝާ އެތެރެއަށް ކޮއްޕާލީ ކާރަށް ނާރަށް އުޅުމުންނެވެ.\n“އާދޭ… ހީވަނީ ދުވަހަކު ނުވަންނަ ގެއެއްހެން….. މަންމާ….. ޝާޝާ އައިސްފި” އަތޫޝާގެ އަތުގައި ހިފަމުން ޝަމްހާ ޒައިނަބުއަށް ގޮވާލިއެވެ.\nބާރު ހިނގުމެއްގައި އައި ޒައިނަބު އަތޫޝާ ފެނި ފުރަތަމަ ހުއްޓުން އެރިއެވެ. އަތޫޝާ ލައިގެން އިން ހުދު ކައިވެނީގެ ހެދުން ތެމި އެއްކޮށް ވަނީ ހަޑިވެފައެވެ. ބޮލުގައި އަޅާފައި އޮތް ފޮތިގަނޑު ތެމި ތަތްލާފައިވާއިރު ބޮލުގެ އިސްތަށިގަނޑު ވަނީ ހޭވިފައެވެ. މޫނުގެ ސިފަ ގެއްލިފައިވަނީ ކޮއްފައިވާ މޭކަޕް އެއްކޮށް ފޭދިފައިވުމުންނެވެ.\n“މަންމާ” އަތޫޝާ ލަދުން އިސްޖަހައިގެން އިނީ ޒައިނަބުގެ ބެލުމުންކަން އެނގުމުން ޝަމްހާ އަވަހަށް ގޮވާލިއެވެ.\n“ހެޔޮވާނެތަ މި ކުއްޖާއަށް މިހެން ހަދަން.. އަވަހަށް އާދޭ.. ” ޒައިނަބު އަތޫޝާގެ ކޮނޑުގައި ހިފާ ގަޔާ ގާތްކޮއްލަމުން ކޮޓަރިއަށް ވެއްދިއެވެ. “ދަރިފުޅާ ޝާޝާ ލާނެ ހެދުމެއް ހިފައިގެން އާދޭ… ޝާޝާ ވަދޭ ފެންވަރާލަން” ޒައިނަބު އަތޫޝާގެ ބޮލުގައި ފިރުމާލުމައްފަހު ފާހަނައާ ދިމާލަށް ގެންދިޔައެވެ. “ދަރިފުޅު ނިކުމޭ ފެންވަރައިގެން… ރަނގަޅަށް ފެންވަރާތި.. ތި ގައިން އެގޭގެ ވަސްފިލާނެހެން ސައިބޯނި ލާތި” ޒައިނަބު އެހެން ބުނުމުން އަތޫޝާ ކުޑަކޮށް ހީލިއެވެ. “އަންނާނެ ސައިތައްޓެއް ހިފައިގެން… އަވަހަށް ވަދޭ” އަތޫޝާ ފާހަނާއާ ދިމާލަށް ގެންގޮސް ދިނުމައްފަހު ޒައިނަބު ނިކުތީ ބޭރަށެވެ.\nފެންވަރާ ނިކުމެ ޝަމްހާ ދިން ޓީޝާޓަކާއި ހަރުވާޅެއް ލައިގެން އަތޫޝާ ބޮލުގައި ތުވާލި އައްސާލިއެވެ. ހަމަޖެހިލުމަށް އެނދުގައި އިށީނުމާއެކު އަތޫޝާގެ ލޮލުން ކަރުނަ ފައިބައިގަތެވެ. އަތާޝާ ލޯ ކޮންމެ ފަހަރަކު ފޮހެލަނީ ދެން ކަރުނަ ނާންނާނެއޭ ބުނާ ފަދައަކުންނެވެ. އެހެން ނަމަވެސް އެ ކަރުނަތަކަށް ނިމުމެއް ނެތެވެ.\n“ޝާޝާ” އަތޫޝާ އިންގޮތް ފެނުމުން ޝަމްހާ ދެރަވިއެވެ. އަތޫޝާ މަމްދޫހުއާ ނުގުޅުނަމައޭ ޝަމްހާ ހިތައް އެރި އަދަދު ނޭނގެއެވެ. “ޗަމް.. އަހަރެން ކީއްކުރާނީ.. ކަރުނަ ފައިބަނީ… އަހަރެންވެސް ރޯކަށް ބޭނުމެއްނޫން.. އެކަމަކު… ޝަމް ކީއްވެތަ އަހަރެންނަށް މިހެން މިވަނީ…. އަހަރެން މީހަކަށް ދެރައެއްނުދެން… ޝަމް އަހަރެން މަންމަމެން ނެތުން އެއީ އަހަރެންގެ މައްސަލައެއްތަ.. ޝަމް… ކީއްވެތަ އަހަރެން ދެކެ އެކަކުވެސް ލޯބި ނުވަނީ..” އަތޫޝާ ގިސްލަ ގިސްލާ ރޯންފެށީ މޫނުމަތީގައި އަތްއަޅަމުންނެވެ.\n“ޝާޝާ….. ކީއްވެ ޝާޝާ ކަހަލަ ކުއްޖެއް ދެކެ މީހުން ލޯބި ނުވާނީ… އެމީހުންނަށް އަދި ވިސްނޭނެ އެމީހުން އަތުން ގެއްލުނީ ރަންގަނޑެއްކަން… އަޅާނުލާ…. ދައްތަ އަދި ޝަމްވެސް ޝާޝާ ދެކެ ކިހާ ލޯބިވޭ… ޝާޝާ އަށް އެކަން ނޭނގުނީމަ ދައްތަ ވަރަށް ދެރަވެއްޖެ” ޒައިނަބު އައިސް އަތޫޝާގެ ގައިގަ ބައްދާލަމުން ބުންޏެވެ. “ނޫން ދައްތާ.. މާފުކުރޭ.. އެކަހަލަ އެއްޗެއް ދެން ނުބުނާނަން….” ޒައިނަބު ދެރަވުމުން އަތޫޝާ ދެރަވިއެވެ.\n“ދެން ހުއްޓާލަބަލަ.. ޝާޝާ ދެތިން ދުވަސް ވަންދެން މިތާ ނިދާ… ފަހުން އަހަރެން ކޮޓަރިއަށް ޗޭންޖްވާނީ… ޝާޝާ އެކަނިވާން ބޭނުންވާނެކަން އެނގޭ… އެކަމް ބުނަން ގިނަ ދުވަހަކަށް ނޫން.. ދޮންބެ އައިމަ ޝާޝާ އަހަރެން ކޮޓަރިއަށް ޗޭންޖްވާނީ” ޝަމްހާ އެހެން ބުނުމުން އަތޫޝާ ސުވާލުގެ ނަޒަރުން ބަލާލިއެވެ.\n“އެސޮރު އެބައުޅޭ އައިސްގެން… އަދި ހަފްތާއެއް ނުވެއޭ… ދަތުރެކޭ ކިޔާފަ އެފުރީ… މީހަކު އަޖައިބެއް ނުވާނެތަ… ދަރިން ބަލާބޮޑު ކުރީމަ ދައްތަމެން މިޖެހެނީ އެކަނި އުޅެން… ދެން ނިދާ.. ޝަމްހާވެސް ޝާޝާއަށް އުދަގޫ ނުކޮށް ނިދަންދޭ” ޒައިނަބު އެހެން ބުނުމުން ޝަމްހާ ބުމަ ހިއްލާލިއެވެ. “މަންމަ ކިޔާނެ އެހެން… އަހަރެން ދަނީ އިނގޭ،… ދޮންބެ އައިމް އިންޓްރޯއެއް ދޭނަން… އެކަމް ބުނަން.. އެކަނި ބޭއްވީއޭ ކިޔާފަ ނުރޯތި… މިރޭ ރޮއިފީމެއްނު ވާވަރަށް” ޝަމްހާ އެހެން ބުނުމުން އަތޫޝާ ބޯޖަހާލިއެވެ.\nމުޅި ހޮސްޕިޓަލު ތެރޭގައި ވަނީ މީހުންނާއިގެން ފުނި ޖެހިފައެވެ. ދެކޮޅަށް ހިނގާލަ ހިނގާލަ ހުރި އާދިލް ހުއްޓުނީ ދޮރު ހުޅުވާފައި ނިކުތް ޑޮކްޓަރު ފެނުމުންނެވެ.\n” ބީޕީ ވަރަށް ހައި… ހިތުގެ މައްސަލަވެސް އުޅޭ… އެހެންވީމަ ޕޭޝެންޓު ވިސްނާވަރުގެ ކަމެއް ނުވިއްޔާ ރަނގަޅީ…. އެހެން ނޫނީ ފުރާނައަށްވެސް ގެއްލުންވުން އެކަށީގެންވޭ…ބޯ ފަޅައިގެން ގޮއްސަ އިނީ ކުޑަކޮށް… ބެެންޑޭޖް އަޅާފަ އޮންނާނީ.. އެންމެ ރަނގަޅު ޕޭޝެންޓާ ބައްދަލު ކުރިއަސް ” ޑޮކްޓަރު ބުނެފައި ދިޔަ ކޮންމެ އެއްޗެއް ދިޔައީ އާދިލްގެ ހިތަށް ތަދުކުރަމުންނެވެ.\n“މަންމާ” ސަނާ ދިޔަ ގޮތަށް ގޮސް އާޝިޔާ ގައިގަ ބައްދާލީ އުފަލުންނެވެ. “އާދިލް.. ހެޔޮ ނުވާނެ އަހަރެންނައްޓަކާ ކޮއްދޭ ފަހު ކަންތަށް ކަމަށް ވިޔަސް އެ ޝާޝާ އަނބުރާ ނުގެނޭ” އެހެން ބުނެ އާޝިޔާ ދިޔައީ ގިސްލާ ރޮމުންނެވެ.\n“އާޝިޔާ… ހުއްޓާލާ… އާޝިޔާ ބޭނުންގޮތެއް… މިއަދުން ފެށިގެން ޝާޝާގެ ވާހަކަ އަހަރެމެން ނުދައްކާނަން” އާދިލް އާޝިޔާ ގައިގަ ބައްދާލަމުން ބުނީ ސަނާ އާއި ދިމާލަށް ބަލާލައި ބޯ ޖަހާލަމުންނެވެ.\n“މަންމާ…..” ކޮނޑުގައި އަޅުވާފައި އޮތް ދަބަސް ބިއްމައްޗަށް ދޫކޮއްލުމައްފަހު މަމްދޫހު ދުވެފައި އައިސް އާޝިޔާ ގައިގަ ބައްދާލިއެވެ. “މަންމާ.. ކިހިނެއްވީ ކަމެއް މީ… މަންމާ ކޮބާ ޝާޝާ…. ޝާޝާ އިންނާނީ އަހަރެން ދެކެ ރޫޅިއައިސްފަ.. އެހެންވެ ދޯ މަންމަ ކައިރިއަށްވެސް ނައީ” އާޝިޔާ ގައިގަ ބައްދައި ގަނެގެން އޮވެ މަމްދޫހު ބުންޏެވެ.\n“ދަރިފުޅާ… ޝާޝާ އަކީ ތިހީކުރާ ކަހަލަ ކުއްޖެއް ނޫން… އޭނަ.. އޭނަ ބުނީ ދަރިފުޅާ ނީންނާނަމޯ….. މަންމަމެންނާ ދިމާލަށް ވަރަށް އެއްޗެހި ކި… ދަރިފުޅު ލަސްވީމައޯ… މަންމަ އާދޭސްކޮއްކޮށްވެސް ބަސް ގަބޫލު ނުކުރި.. ހުރިހާ މެހެމާނުން ކުރިމަތީގައި މަންމަމެން ލަދު ގަންނަވާލީ… ދަރިފުޅާ… މަންމަ ފިޓު ޖެހުނު އިރު އޭނަ ހުއްޓޭ… އޭނަ އަޅާ ނުލާ ހަމަ ދިޔައީ… ދަރިފުޅާ.. މަންމައަށް މާފުކުރޭ… ދަރިފުޅުގެ ޝާޝާ ދަރިފުޅު ދޫކޮއްލީމަ މަންމަ ވަރަށް ދެރަވެއްޖެ” އެހެން ބުނެ އާޝިޔާ ގިސްލާ ރޯންފެށިއެވެ. “ނުވާނެ އެހެނެއް.. މަންމާ ޝާޝާ އަކީ އެކަހަލަ ކުއްޖެއް ނޫން” މަމްދޫހު އެހެން ބުނުމުން އާޝިޔާ ރުއިން ހުއްޓާލިއެވެ. “ދަރިފުޅު އަހާބަލަ ބައްޕަ އާއި ކޮއްކޮ ކައިރީގައި” އާޝިޔާ އެހެން ބުނުމުން އެއީ ތެދެއްހޭ އަހާފަދަ ގޮތަކަށް މަމްދޫހު އާދިލްއާއި ސަނާ އާއި ދިމާލަށް ބަލާލިއެވެ. އާދިލް ސަނާ އާއި ދިމާލަށް ބަލާލުމައްފަހު ބޯ ޖަހާލީ އާއެކޭ ބުނާށެ ބުނާފަދަ ގޮތަކަށެވެ. އެންމެ ގާތް ރަހުމަތްތެރިޔާގެ ދިރިއުޅުން ހަލާކުވުމުގައި ސަނާގެ އަތެއްވާކަށް މިހާރު ސަނާ ގަބޫލު ކުރެއެވެ. “ސޮރީ ޝާޝާ… ބަޓް ޝީޒް މައި މޯމް” ސަނާ ހިތުން ކިޔާލަމުން ބޯ ޖަހާލީ ދެލޯ މަރާލަމުންނެވެ.\nއެކަހަލަ އަންހެނަކާތަ އަހަރެން އިންނަން އުޅުނީ.. ނަސީބެއް… ނަސީބެއް އަހަރެންނަށް ނާދެވުނުކަން… އޭނައަށް އަހަރެން މީ ނުބައި މީހެއްކަން އަންގާލާނަން” ނިކުންނަން އެނބުރު މަމްދޫހުގެ އަތުގައި އާޝިޔާ ހިފީ ބިރުންނެވެ. ސިއްރު ފަޅާއަރާފާނެތީއެވެ. އާޝިޔާގެ މޫނުމަތިން މަމްދޫހަށް ފެނުނީ އެހެން އެއްޗެކެވެ. ދަރިއަކަށްޓަކާ މަޔަކަ އަޅާވޭނެވެ. އާޝިޔާގެ ގައިގަ މަމްދޫހު ބައްދާލީ ދުވަހަކު އަތޫޝާއަށް މާފު ނުކުރާނެކަމަށް ހުވާކުރަމުންނެވެ.\nކުޑަދޮރު ކައިރީގައި ހުއްޓި އިރު އިރު ކޮޅާ ދެލޯ ފޮހެލަމުން އަތޫޝާ ދިޔައީ ކަރުނައަށް ނިމުމެއް ނާންނާތީއެވެ. އަމިއްލަ ހަޔާތާމެދު މިވަރަށް ވިސްނި ރެއެއް އަދި ނާންނާނެއެވެ. ވެހެމުން ދިޔަ ބޯވާރޭގެ އަޑު ދިޔައީ އިވެމުންނެވެ.\n“ކާކު” ކުޑަދޮރު ކައިރީގައި އިން އަތޫޝާ ސިހުނީ ކޮޓަރިއަށް މީހަކު ވަތް އަޑަށެވެ. ދިއްލާފައިވާ މަޑު އޮރެންޖު އަލިން އެއީ ފިރިހެނެއްކަން އެނގެއެވެ. އަތޫޝާ ކައިރީގައި އިން ފިހިގަނޑު ނެގުމައްފަހު ދުވެފައި ގޮސް އެމީހާ ގައިގަ ޖެހީ ގައިގަ އޮތް ބާރަކަށެވެ.\n“އަތްދޯއި…. މަންމާ” ޒުވާނާގެ ހަޅޭކާއެކު އަތޫޝާވެސް ކަރުބުޑުން ހަޅޭއްލަވައި ގަތެވެ. “ޝާޝާ ކިހިނެއްވީ” ދުވަފައި އައި ޝަމްހާ ކޮޓަރި ދޮރު ހުޅުވާލީ އަތޫޝާގެ ހަޅޭކުގެ އަޑަށެވެ. މުޅި ކޮޓަރި އަލިވުމާއެކު ޒުވާނާ އަތޫޝާ އާއި ދިމާލަށް ބަލާލީ ރުޅިވެރި ނަޒަރަކުންނެވެ.\n“މޮޔަ ކުއްޖާ…. ކިހިނެއް މިގެއަށް ވަނީ” ދެލޯ އަޅަމުން އެ ޒުވާނާ އަތޫޝާ އާއި ދިމާލަށް އަންނަން ފެށީ ރުޅިއައިސް ހުރެއެވެ.\nHope tu guyxx will enjoy thix part too. ??\nalhey kamanaa.. this prt is soo awsm bt vrh dheravey.. n i must say tht the cncpt of this stry is awsm n the beginin plus the names… gud lck n waitin fr the nxt prt egrly.. 😉\nVARAH SALHI 🙂\nEhfaharu athooshaa mi part ga athaashaa kon nameh raganlhy\nV V V reethi… kon dhuvahakun dhen up kohdheynee….. waiting…\nV v rythi. ….dhn kn dhuvahakun next part\nSaabahey kamanaa…vrh vrh riithi…..waiting for nxt prt…gd luck lurv\nKamana..ur stories is very nice i love ur stories…hope will get to read next part soon\nKamanaa…. story is nice and lovely.. when is the next part. Can’t wait to read it. Pls ehaa gina dhuvax nukoh up koh dhehchey….\nހިތާމަ ލޯބި September 11, 2019\nލޯބި ވިޔަސް…4ވަނަ ބައި\nލޯބި April 22, 2021\nބިރުވެރި ލޯބި April 14, 2017\nލޯބިން އަންނާށޭ ކަލާ (ސާދަ ވަނަ ބައި)\nލޯބި August 29, 2017\nޝަކުވާއެއް ނުކުރާނަމޭ 3\nލޯބި March 23, 2019\nރަސްމީ ގަޑި (ފެށުން)\nހިތާމަ އެހެނިހެން ލޯބި September 1, 2019


Raajje Ah Kaadu Ge Baavaiythah Medhunukendi Libeynekamuge Yageenkan India In Dheefi - Vaguthu\nރާއްޖެއަށް ކާޑުގެ ބާވަތްތައް މެދުނުކެނޑި ލިބޭނެކަމުގެ ޔަގީންކަން އިންޑިއާ އިން ދީފި\nއިންޑިއާ އިން ރާއްޖެ ގެންނަން ބަރުކޮށްފައި ހުރި މުދާތަކެއް\nރާއްޖެއަށް ކާޑުގެ ބާވަތްތައް މެދުނުކެނޑި ލިބޭނެކަމުގެ ޔަގީންކަން އިންޑިއާ ސަރުކާރުން ދީފިއެވެ.\nއިންޑިއާ ސަރުކާރުން މިޔަގީންކަންދިން ކަން ރާއްޖޭގައި ހުންނަ އިންޑިއާ ހައިކޮމިޝަނުން މިއަދު ވަނީ ޔަގީން ކޮށްދީފައެވެ.\nއިންޑިއާ ހައިކޮމިޝަނުން މިއަދު މީޑިއާތަކަށް ފޮނުވި މެސެޖެއްގައި ވިދާޅުވީ ދުނިޔޭގައި ހަލުވި ކަމާއި އެކު ފެތުރެމުންދާ ކޮވިޑް-19 ގެ ސަބަބުން ލޮޖިސްޓިކަލް ދަތިތަށް ދިމާވި ނަމަވެސް ހަނޑޫ، ފުއް އަދި ހަކުރު ފަދަ ކާޑުގެ ބާވަތްތަށް މެދުނުކެނޑި އިންޑިއާއިން ލިބިލިބި ހުންނާނެ ކަމު ގެ ޔަގީންކަން އަރުވާ ކަމަށެވެ.\nހަނޑުލާއި ހަކުރުގެ 20 ދުވަހުގެ ސަޕްލައި މިހާރު ވަނީ އިންޑިއާއިން ޝިޕް ކުރެވި، ވަރަށް އަވަހަށް ރާއްޖެ އައުމުގެ މަގުމަތީގައި ކަމަށް ވެސް ހައިކޮމިޝަނުން ވިދާޅުވިއެވެ. އިތުރު 1500 މެޓްރިކް ޓަނުގެ ހަނޑުލާއި 500 މެޓްރިކް ޓަނުގެ ހަކުރުގެ ޝިޕްމެންޓެއް ޓުޓިކޯރިން ޕޯޓުގައި ދަނީ ލޯޑު ކުރެވެމުން ކަމަށް ވެސް ހައިކޮމިޝަނުން މައުލޫމާތު ދެއްވައެވެ.\n"ހާސްކަންމަތީގައި ތިއްބަވައިގެން ގަނޑުކޮށް ކާޑުގެ ބާވަތްތަށް ބައްލަވައި ނުގަންނަވާ." ހައިކޮމިޝަނުން މިއަދު ވިދާޅުވިއެވެ.\nރާއްޖެ އަށް ކާބޯތަކެތީގެ ގިނަ ބާވަތްތައް އިންޑިއާ އިން އެތެރެ ކުރެއެވެ. އިންޑިއާ އިއްޔެ އިން ފެށިގެން ފުރަބަންދު (ލޮކްޑައުން) ކުރުމުން ބައެއް މީހުން ގެންދަނީ ރާއްޖެ އަށް ބައެއް ތަކެތި އެތެރެ ކުރުމުގައި ދަތިތަކެއް ދިމާވެދާނެ ކަމަށް ބުނަމުންނެވެ.\nނަމަވެސް ރާއްޖެއަށް ކާބޯތަކެތި އެތެރެ ކުރާ ސަރުކާރުގެ ކުންފުނި އެސްޓީއޯ އިން ވެސް ވަނީ ހުރިހާ ބާވަތެއްގެ ކާބޯތަކެއްޗެއް ވެސް ދަތިކަމެއް ނެތި ރާއްޖެ އިން ލިބޭނެ ކަމުގެ ޔަގީންކަން ދީފައެވެ.\nމާޗް 25, 2020 13:08\nމިހާރު ގެ ހާލަތު ދިރާސާ ކުރާ ފަރާތްތައް ބުނާ ގޮތުން ކުރިއަށް މިއޮތް ދުވަސް ތަކުގައި އިންޑިއާގެ ހާލަތު ވަރަށް ބޮޑަށް ގޯސް ވެގެން ދާނެ. އެފަދަ ހާލަތެއްގައި މުޅި އިންޑިއާ ހުއްޓިގެން ދާނެ. މި ކަމުން އަޅަމެން ސަލާމަތް ކުރައްވާށި\nމާޗް 25, 2020 13:31\nއިންޑިޔާއަށް މިގައުމުގެ ބޯޑަރުތައް ބަންދުކުރެވޭ ވަރުގެ ބާރުވެރިކަމެއްނެތް ސަރުކާރެއް މިތާ އޮތްކަން އެނގޭ! ކިހާބޮޑު ނޮހޮރުއްޕާނެއް މި ސަރުކާރުގެ އުނދަގުލާހުރެ. މިނިވަންކަން އިހުސާސްވޭތަ؟\nމާޗް 25, 2020 13:55\nނުވޭ. މިގައުމަށް ބަލިފޮނުވާ ގައުމަަކަށް ތިއިންޑިޔާވާނެ. އަދި މިސަރުކާރަށް މިކަމާމެދު ބުނެވޭނެ އެއްޗެއްވެސް ނޯންނާނެ. މިސަރުކާރަކީ މޯދީގެ އަޅެއް.\nމާޗް 25, 2020 13:39\nދެން ފުރަބަންދުގެ މާނަ އޮޅިއްޖެ މިހާރު...\nމާޗް 25, 2020 13:54\nމިތާ މިއޮތް ސަރުކާރުން ދިވެހިގައުމު އިންޑިޔާއަށް ވިއްކާލާފަ އޮތީ. ދެންއޮތީ ރައްޔިތުން އެމީހުންނަށް ޘަނާ ކިޔުން ބާކީގަ. އެކަން ކުރެވޭތޯ މިބަލަނީ.\nމާޗް 25, 2020 13:52\nދިވެހިރާއްޖޭގެ އެެއަރޕޯޓާ ބަނދަރުތައް އިންޑިޔާއަށް ބަންދެއްނުކުރެވޭނެ ދޯ!ި ގެރިއެއްގެ ތައްޕާހަށް މިވެއްޓިގަންނަނީ އެއީ މުސްލިމުންގެ ދުޝްމަނު އިންސާނެއްކަން؟ ދިވެހިގައުމަށް އަތްގަދަކުރަން ދަނޑިވަޅެއް ނުލިބިފަ މި މޯދީއަށް ހުންނަނީ. އަމިއްލަ ގައުމުގެ މީހުނަށް ކާންދީބަލަ. އަހަރެމެން ބޭނުމެއްނޫން މުސްލިމުންގެ ލެއިން ތަތްތެޅިފައޮތް އަތަކުން ދޭ އެކައްޗެއްވެސް. ﷲ އަށް އީމާންވާ މުސްލިމަކު މި މޯދޯއާ ގުޅުމެއް ނުބާއްވާނެ.\nމާޗް 25, 2020 14:25\nހެއުނުވާނެ އިންޑިއާއައްް ބަރޯސާނުވޭ\nމާޗް 25, 2020 14:50\nބަރޯސާ އެއްނޫން އެވަނީ. އިންޑިޔާއިން އަންގާ އެންގުންތައް ތަންފީޒު ކުރުން ލާޒިމްވީމަ މިސަރުކާރުން ކުރާނެ ކަމއް އޮންނާނެތަ. ވެރިކަމަށް އައީ ގައުމު ވިއްކާލާފަ. އޭގެ އަގު އަދާކުރަންޖެހޭނީ ރައްޔިތުން. އަގަކީ މިނިވަންކަން ގެއްލި ދީނަށް ނޫޅެވުން. ގެރިއަށް އަޅުކަންކުރާ ޝައިޠާނާގެ ބައިވެރިއެއްގެ އަޅުންނަށް ދިވެހިން މިތިބީ ނޭނގިނަމަވެސް ވެފައި.\nމާޗް 25, 2020 14:43\nބަލަ އެކަލޭގެ ރައްޔިތުންނައް ކާންދޭޖެހޭނެދޯ ދުރުގަތިއްބަސް މިއީ މިހާރު އެކެއްގެ ބާރުގެދަށުގަ އޮތްތަނެއް\nމާޗް 25, 2020 19:58\nއަޅުގަނޑު ގެ އާދޭހަކީ އިންޑިޔާމީހުން އަހަރުމެން ދިވެހިންގެ މައްޗައް ގަދަވިޔަނުދިނުމައް .\nއަހަރުމެން ބޭނުންވަނީ މިގައުމުގައި މިނިވަން ކަމުގައި އުޅެން . މިހާރުވެސް ރިސޯޓް ތަކުގައި އެމީހުން ގެ ދީނީ ޝިޔާރު ތައްދަނީ ފާޅުކުރަމުން ފާޅުގައި އެވެރިން ދާނީ ދިވެހިންނާއި ޖަދަލުކުރަމުން ގިނަ މެނޭޖުމެންޓް ތަކުން މިކަން ނުބަލާ\nމާޗް 25, 2020 21:22\nމިއީ އިންޑީޔާގެ އަވަށެއް ވީމަ އިންޑިޔާއަށް ކާޑުހަމަވެ ބާކީއޮތިއްޔާ ރާއްޖެއަށްދޭނެ މިހެންގޮސް އިންޑިޔާއަށް މިބަލި ކުޑަކޮށް ގަދަވިއަސް ނުލިބޭނެ


Supreme Court ge fandiyaarukamah kurimathilevvi beyfulhuna interview kuran ninmaivi\nސްޕްރީމް ކޯޓްގެ ފަނޑިޔާރުކަމަށް ކުރިމަތިލުމަށް ހުޅުވާލި ފުރުސަތުގައި އެކޯޓްގެ ފަނޑިޔާރުކަމަށް ކުރިމަތިލެއްވި ބޭފުޅުންނާއި އިންޓަވިއުކުރަން ޖުޑީޝަލް ސާރވިސްކޮމިޝަން، ޖޭއެސްސީން ނިންމައިފި އެވެ.\nސްޕްރީމް ކޯޓްގެ ފަނޑިޔާރުންގެ އަދަދު ހަތަކަށް އިތުރުކުރުމަށް ގާނޫނަށް ގެނައި އިސްލާހާއި ގުޅިގެން ސްޕްރީމް ކޯޓްގެ ބެންޗަށް އިތުރު ދެ ފަނޑިޔާރަކު އައްޔަން ކުރުމަށް ޖުޑީޝަލް ސާރވިސް ކޮމިޝަނުގެ ލަފައަކަށް ރައީސް އިބްރާހިމް މުހައްމަދު ސޯލިހް އެދިވަޑައިގެންނެވީ މިދިޔަ ބުރާސްފަތި ދުވަހުއެވެ. އެއާއިއެކު އެ ދެ ނަންފުޅު ބަލައިގަނެ ފަނޑިޔާރުކަމަށް ކުރިމަތި ލުމަށް ޖޭއެސްސީން ހުކުރު ދުވަހު ވަނީ އާއްމުކޮށް ހުޅުވާލާފައެވެ.\nއެ މުއްދަތު މިއަދަށް ހަމަވިއިރު ހައިކޯޓްގެ ހަތަރު ފަނޑިޔާރަކުވަނީ ސްޕްރީމް ކޯޓްގެ ފަނޑިޔާރުކަމަށް ކުރިމަތި ލައްވާފައެވެ. ޖޭއެސްސީން ބުނީ އެބޭފުޅުންނާއި އިންޓަވިއު ކުރުމުގެ ކަންކަން މިރޭ 9:00 އިން ފެށިގެން ކުރިއަށް ގެންދިއުމަށް ނިންމާފައިވާ ކަމުގައެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވެސް ވަނީ އެމަނިކުފާނަށް ފެނިވަޑައިގަންނަވާ ދެ ފަނޑިޔާރެއްގެ ނަމާ މެދު ޖޭއެސްސީގެ ލަފައަކަށް އެދިވަޑައިގެންފަ އެވެ. އެގޮތުން ޖޭއެސްސީން ވަނީ އެ ދެ ނަން ބަލައިގެންފަ އެވެ. އެއީ ހައި ކޯޓުގެ ކުރީގެ ފަނޑިޔާރު އަޒްމިރަލްދާ ޒާހިރާއި ސިވިލް ކޯޓުގެ ކުރީގެ ފަނޑިޔާރު އައިޝާ ޝުޖޫން އެވެ.\nއަޒްމިރަލްދާ އާއި ޝުޖޫންގެ ނަން ފޮނުވުމާއެކު އެންމެ މަތީ ކޯޓުގެ ފަނޑިޔާރު ކަމަށް އަންހެން ބޭފުޅުން ގެނައުމާ މެދު ވަނީ ހޫނު ބަހުސެއް އުފެދިފަ އެވެ. އެކަމާ ދެކޮޅަށް ފަތުވާ މަޖިލީހުން ފަތުވާ ނެރިފައި ވާއިރު، ބައެއް ދީނީ އިލްމުވެރިން ވެސް އަންނަނީ ފާޑުކިޔަމުންނެވެ. ހަމަ އެގޮތަށް ބައެއް ދީނީ އިލްމުވެރިންނާއި ސިޔާސީ ބޭފުޅުން އަންނަނީ އެކަމާ އެއް ކޮޅަށް ވެސް ވާހަކަދައްކަމުންނެވެ.\nސުޕްރީމް ކޯޓުގެ ފަނޑިޔާރު ކަމުގެ ޝަރުތަކީ ފަނޑިޔާރު ކަމުގައި ނުވަތަ ވަކީލު ކަމުގައި މަދުވެގެން ހަތް އަހަރުގެ ތަޖުރިބާ ލިބިފައި ވުމެވެ. މިހާތަނަށް އެންމެ ގިނައިން ސުޕްރީމް ކޯޓަށް އައްޔަނު ކޮށްފައި ވަނީ ހައި ކޯޓުގެ ފަނޑިޔާރުކަން ކުރައްވާފައިވާ ފަނޑިޔާރުންނެވެ.\nސްޕްރީމް ކޯޓްގެ ފަނޑިޔާރުކަމަށް ކުރިމަތިލުމަށް ހުޅުވާލުމުން އެ މަގާމަށް ކުރިމަތި ލައްވާފައިވަނީ ހައިކޯޓްގެ ހަތަރު ފަނޑިޔާރުންކަމަށްވާ، އަލީ ސަމީރާއި ފަނޑިޔާރު އަބްދުﷲ ހަމީދާއި ފަނޑިޔާރު ޝުއައިބު ހުސައިން ޒަކަރިއްޔާގެ އިތުރުން ފަނޑިޔާރު މުހައްމަދު ނިޔާޒެވެ.\nސްޕްރީމް ކޯޓަށް ފަނޑިޔާރުން އަންޔަން ކުރުމަށް ޖޭއެސްސީން ދޭން ޖެހޭ ލަފާގެ ކަންކަން މާދަމާގެ ނިޔަލަށް ނިންމާނެކަމަށް ކުރި ޖޭއެސްސީންވަނީ ބުނެފައެވެ.


މި މިނިސްޓްރީގެ ނަންބަރު IUL)459-HR/1/2019/100) އިޢުލާން ބާޠިލްކޮށް އެމަޤާމަށް ކުރިމަތިލުމުގެ ފުރުޞަތު އަލުން ހުޅުވައިލަމެވެ.\nމިނިސްޓްރީއާއި މިނިސްޓްރީގެ ދަށުންހިނގަމުންދާ ހުރިހާތަންތަނުގެ ފައިސާއާއި ގުޅުންހުރި އެންމެހާ ކަންކަމުގައި މިނިސްޓްރީއޮފް ފިނޭންސް އެންޑް ޓްރެޜަރީ އާއެކު ކުރަންޖެހޭ އެންމެހާ މުޢާމަލާތުތައް ކުރުމުގެ މަސައްކަތް ރާވާ އިސްކޮށް، ބެލެހެއްޓުން.\nމިނިސްޓްރީއާއި މިނިސްޓްރީގެ ދަށުންހިނގަމުންދާ ތަންތަނުގެ މަސައްކަތްތަކަށް ބޭނުންވާ ބަޖެޓު ޕްލޭން އެކުލަވާލުމުގެ މަސައްކަތްތައް އިސްކޮށް ހިންގާ ބެލެހެއްޓުން.\nމިނިސްޓްރީ އާއި މިނިސްޓްރީގެ ދަށުން ހިނގާ ތަންތަނުގެ ބަޖެޓުންކުރެވޭ ޚަރަދުތައް މަހުން މަހަށް މޮނިޓަރކޮށް ސްޓެޓިސްޓިކްސް ހެދުމާއި، ބަޖެޓުގެ ޙާލަތު މާލީ ޒިންމާދާރުވެރިޔާއަށް ގަވާއިދުން ރިޕޯޓްކުރުން.\nމިނިސްޓްރީއާއި މިނިސްޓްރީގެ ދަށުންހިނގަމުންދާ ހުރިހާތަންތަނުގެ ބަޖެޓު ތައްޔާކުރުކުރުމުގައި ކުރަންޖެހޭ އެންމެހާ މަސައްކަތައް އިސްކޮށް ހިންގާ ބެލެހެއްޓުން.\nމިނިސްޓްރީއާއި މިނިސްޓްރީގެ ދަށުން ހިނގަމުންދާ ހުރިހާތަންތަނުން ޚަރަދު ކުރަންޖެހޭ ފައިސާ މާލިއްޔަތު ގަވާއިދާ އެއްގޮތަށް ޚަރަދުކުރުމުގެ މަސައްކަތްތައް އިސްކޮށް، ރާވާ، މޮނިޓަރ ކުރުމާއި، އިންޓަރނަލް އޮޑިޓިންގެ މަސައްކަތްތައް ރާވާ ހިންގުމާއި، ފަންނީ އެހީތެރިކަން ފޯރުކޮށްދިނުން.\nމިނިސްޓްރީއާއި މިނިސްޓްރީގެ ދަށުންހިނގަމުންދާ ހުރިހާތަންތަނުން ކުރެވޭ ޚަރަދުތަކާ ބެހޭ ރިޕޯރޓުތައް ގަވާޢިދާ އެއްގޮތަށް ތައްޔާރުކޮށް ބެލެހެއްޓުމުގެ އެންމެހާ ކަންތައްތައް އިސްކޮށް ރާވާ ހިންގާ ބެލެހެއްޓުން.\nމިނިސްޓްރީއާއި މި މިނިސްޓްރީގެ ދަށުންހިނގަމުންދާ ތަންތަނަށް އެކި ފަރާތްތަކުން (ރާއްޖެއާއި ރާއްޖެއިންބޭރުން) ލިބޭ އެހީގެ ފައިސާ، މާލިއްޔަތު ގަވާޢިދާ އެއްގޮތަށް ބެލެހެއްޓުން.\nމިނިސްޓްރީއާއި މިނިސްޓްރީގެ ދަށުންހިނގަމުންދާ ހުރިހާތަންތަނުގެ ޕޭމަންޓް ވައުޗަރުތައް ތައްޔާރުކުރުވުމާއި ބިލްތަކަށް ފައިސާ ދެއްކުމުގެ އެންމެހާ މަސައްކަތްތައް އިސްކޮށް ރާވާ ހިންގާ ބެލެހެއްޓުން.\nމުވައްޒަފުންގެ މުސާރައާއި އެހެނިހެން ޢިނާޔަތްތައް ދިނުމުގެ އެންމެހާ އިންތިޒާމުތައް ހަމަޖައްސައި، އެކަންކަން ހިންގާ ބެލެހެއްޓުން.\nމިނިސްޓްރީއާއި މިނިސްޓްރީގެ ދަށުންހިނގަމުންދާ ތަންތަނުގެ ބަޖެޓަށް ގެންނަންޖެހޭ ބަދަލުތައް ގެނައުމަށް ބަޖެޓް ކޮންޓްރޯލް ހެދުމުގެ މަސައްކަތްތައް ހިންގާ ބެލެހެއްޓުން.\nކޮންމެ މަހެއްގެ ޚަރަދުކުރެވުނު ގޮތުގެ ރިޕޯރޓާއި ބަޖެޓުގެ ބާކީ ގަވާއިދުން އެގްޒެކެޓިވް އަދި ސީނިއަރ މެނޭޖްމަންޓަށް ހުށަހެޅުން.\nމިނިސްޓްރީ އާއި މިނިސްޓްރީގެ ދަށުން ހިނގާ ތަންތަނުގެ މާލީ ހިސާބުތައް ކަނޑައެޅިފައިވާ މުއްދަތުތަކަށް ތައްޔާރުކޮށް ހުށަހަޅަންޖެހޭ ފަރާތްތަކަށް ހުށަހެޅުން.\nމިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ އޮޑިޓް މަސައްކަތްތަކުގައި އޮޑިޓަރ ޖެނެރަލްގެ އޮފީހަށް ބޭނުންވާ އެހީތެރިކަން ފޯރުކޮށްދިނުމާއި، ޖަވާބުދޭންޖެހޭ މުއްދަތުތަކަށް ޖަވާބުދިނުން.\nމިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ އޮޑިޓް ރިޕޯޓްތަކާއި ގުޅިގެން އަޅަންޖެހޭ އިޞްލާޙީ ފިޔަވަޅުތައް އެޅުން.\nލިކުވިޑޭޝަނަށް ބޭނުންވާ މަޢުލޫމާތު ކަމާބެހޭ ތަންތަނަށް ފޯރުކޮދިނުމުގެ އެންމެހައި ކަންތައްތައް ހިނގާ ނުހިނގާ ގޮތް ބަލާ މޮނިޓަރކުރުން .\nޑިވިޜަންގެ މުވައްޒަފުންގެ މަސައްކަތްތައް މޮނީޓަރކޮށް އެޕްރައިޒަލް ފޯވަހިތެރޭގައި އެ މުވައްޒަފުންގެ އެޕްރައިޒަލް ފުރައި ނިންމުމާއި، ސިވިލް ސަރވިސްގެ ގަވާޢިދުގެ ދަށުން މަސައްކަތްތައް ރިވިއުކުރުން.\nފައިނޭންސް، އެކައުންޓިންގ މިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައި ވުމާއެކު ފައިނޭންސް، އެކައުންޓިންގ މަގާމުގެ ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން.\nފައިނޭންސް،އެކައުންޓިންގ މިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައި ވުމާއެކު ފައިނޭންސް، އެކައުންޓިންގ މަގާމުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 19ޖޫން 2019 ވާ ބުދަ ދުވަހުގެ 13:30ގެ ކުރިން، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) އަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި އިމްތިޙާން އޮންނާނީ، 2019 ޖޫން މަހު، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) ގައެވެ.


5 gaumakah safeerun ayyan kuran majlis ah, eyge thereygai3anhen beyfulhun | Mihaaru\nފަސް ގައުމަކަށް ސަފީރުން އައްޔަންކުރަން މަޖިލީހަށް، އޭގެ ތެރޭގައި ތިން އަންހެން ބޭފުޅުން\nމަޖިލީހުގ ޖަލްސާއެއް ކުރިއަށްގެންދަނީ. --ފޮޓޯ: މަޖލިސް\n24 ޖޫން 2020 - 17:15\nފަސް ގައުމަކަށް ސަފީރުން އައްޔަން ކުރަން، ރައީސް އިބްރާހިމް މުހައްމަދު ސޯލިހު ރައްޔިތުންގެ މަޖިލީހަށް މިއަދު ފޮނުއްވައިފި އެވެ. އޭގެ ތެރޭގައި ތިން އަންހެން ބޭފުޅުން ހިމެނެ އެވެ.\nއެކަމުގެ ތަފްސީލުތައް ހިއްސާކޮށް، ފޮރިން މިނިސްޓްރީން ބުނީ ސަފީރުން އައްޔަން ކުރަން ފޮނުވީ އިންޑިއާ އާއި ބަންގްލަދޭޝް އާއި ޕާކިސްތާނާއި ޔޫއޭއީ އަދި ޖެނީވާގައި ހުންނަ ރާއްޖޭގެ ދާއިމީ މިޝަން އަށް ކަމަށެވެ.\nއިންޑިއާގެ ސަފީރަކަށް އައްޔަން ކުރަން ފޮނުއްވީ، މިހާރު ޔޫއޭއީގައި ހުންނެވި ސަފީރު ޑރ. ހުސައިން ނިޔާޒެވެ. ފޮރިން ސާވިސްގައި އޭނާ ވަނީ ގާތްގަނޑަކަށް 15 އަހަރު މަސައްކަތް ކުރައްވައިފަ އެވެ.\nރާއްޖެ އިން އިންޑިއާ އަށް ކަނޑައަޅާފައި ސަފީރަކަށް މީގެ ކުރިން ހުންނެވީ އާއިޝަތު މުހައްމަދު ދީދީ އެވެ. ނަމަވެސް މިދިޔަ ފެބްރުއަރީ6ގައި އޭނާ ޖެންޑާ މިނިސްޓަރަކަށް އައްޔަން ކުރުމާއެކު އިންޑިއާގެ ސަފީރުކަމުގެ މަގާމު ހުސްވެގެން ދިޔައީ އެވެ.\nބަންގްލަދޭޝްގެ ސަފީރަކަށް އައްޔަންކުރަން ފޮނުއްވީ، ޝިރުޒިމަތު ސަމީރުގެ ނަމެވެ. ފޮރިން ސާވިސްގައި 12 އަހަރު މަސައްކަތް ކުރައްވާފައިވާ ޝިރުޒިމަތު ވަނީ ސޯޝަލް ސައިންސް އިން މާސްޓާސް ހާސިލް ކުރައްވައިފަ އެވެ. އެ ގައުމަށް ރާއްޖެ އިން މިހާރު ކަނޑައަޅާފައިވާ ސަފީރަކީ އައިޝަތު ޝާން ޝާކިރެވެ.\nޕާކިސްތާނަށް އައްޔަން ކުރަން މަޖިލީހަށް ފޮނުވި ފަރްޒާނާ ޒާހިރު ވަނީ ފޮރިން ސާވިސްގައި 19 އަހަރަށް ވުރެ ގިނަ ދުވަސް ވަންދެން މަސައްކަތް ކުރައްވައިފަ އެވެ. ނިއުޔޯކްގައި ހުންނަ ރާއްޖޭގެ ދާއިމީ މިޝަންގެ ދާއިމީ މަންދޫބުގެ މަގާމުގައި މިވަގުތު ހުންނެވި ފަރްޒާނާ ވަނީ ތަރައްގީގެ ދާއިރާއިން މާސްޓާސް ހާސިލް ކުރައްވައިފަ އެވެ.\nޔޫއޭއީ އަށް އައްޔަން ކުރަން ފޮނުއްވީ، އިންޑިއާގައި މިވަގުތު ހުންނެވި އެކްޓިން ސަފީރު އައިމިނަތު ޝަބީނާ އެވެ. ފޮރިން ސާވިސްގައި 26 އަހަރު ހޭދަކުރައްވާފައިވާ ޝަބީނާ ވަނީ ބިޒްނަސް އެޑްމިނިސްޓްރޭޝަން އިން މާސްޓާސް ހާސިލްކުރައްވައިފަ އެވެ.\nޖެނީވާގައި ހުންނަ ރާއްޖޭގެ ދާއިމީ މިޝަންގެ ދާއިމީ މަންދޫބަކަށް އައްޔަންކުރައްވަން ރައީސް ފޮނުއްވީ، ކުރީގެ އެޑިއުކޭޝަން މިނިސްޓަރު ޑރ. އާސިމް އަހުމަދެވެ. ފޮރިން މިނިސްޓްރީގެ އެމްބެސެޑާ އެޓް ލާޖްގެ މަގާމުގައި މިވަގުތު ހުންނެވި އާސިމް ވަނީ ޔުނިސެފާއި އިންޓަނޭޝަނަލް ލޭބަ އޯގަނިޒޭޝަން (އައިއެލްޔޯ) ގެ އދ. އެސްކެޕްގައި މަސައްކަތް ކުރެއްވި އެވެ.\nއެ މަގާމުގައި މިވަގުތު ހުންނެވީ، ޑރ. ހާލާ ހަމީދެވެ.\nސަފީރުންގެ ގޮތުގައި ބައެއް ބޭފުޅުން އައްޔަން ކުރަނީ، ފޮރިން ސާވިސްގެ ތެރެއިންނެވެ. ދެން ތިބި ބޭފުޅުން މަގާމަށް ހަމަޖައްސަނީ ސިޔާސީގޮތުންނެވެ.\nސަފީރުންނާއި ހެޑް އޮފް މިޝަންގެ ގޮތުގައި ޖުމްލަ 18 ބޭފުޅުން ތިއްބަވާނެ އެވެ. އަލަށް އައްޔަންކުރާ ބޭފުޅުންނާއެކު، އަންހެން ސަފީރުންނާއި ފިރިހެން ސަފީރުންގެ އަދަދު ނުވަކަށް އަރާނެ އެވެ.\nއެކަމާ ގުޅިގެން ފޮރިން މިނިސްޓަރު އަބްދުﷲ ޝާހިދު ކުރެއްވި ޓްވީޓުގައި ވިދާޅުވީ، އާ ސަފީރުން އައްޔަން ކުރުމުން، ރާއްޖޭގެ ފޮރިން ސާވިސްގެ ތެރޭގައި ފުރަތަމަ ފަހަރަށް ހަމަހަމަކަން ގެނެވޭނެ ކަމަށެވެ. ކުރިއަރައި ދިއުމާއި ކަންކަމުގައި ބައިވެރިވުމަށް ދެ ޖިންސުގެ ހަމަހަމަކަން ވަރަށް މުހިއްމު ކަމަށް ވިދާޅުވި އެވެ.\nފޮރިން މިނިސްޓްރީ އަބްދުﷲ ޝާހިދު، ފޮރިން މިނިސްޓަރު ސަފީރުން ޑިޕްލޮމެޓިކް ގުޅުން\nހާލުގައި ޖެހިގެން މުވައްޒަފުން މަދުކުރާއިރުވެސް މިކަހަލަ ބޭކާރު މަޤާމުތަކަށް މީހުން އައްޔަންކުރަންވޭތަ މިވަގުތު؟ ބޯހަލާކު! ނިކަމެތި ރައްޔިތުން ކަނޑާފަ މިމީހުންގެ އައުވާނުންނަށް ބޮޑެތި މުސާރަލިބޭ މަގާމުތައް ހަމަޖެއްސުމުގަ އަދިވެސް މިއުޅެނީ!\nކޮންމެ ގައުމެއްގައި ބޮޑު މިޝަންއެއް ހުރޭ ވާކަމެއް ނެތް. ކޮވިޑް ޖެހިގެންވެސް ރާއްޖެއިން އެމީހުން އަބުރާ ރާއްޖެ ގެންނަންޖެހުނީ\nއެންބަސީތައްހަދާފަ މާލޭ ގާތް ގޭގޭ ކުދިންނަށް އެންބެސެޑަރޭކިޔާފަ ވަޒީފާދީ ބޭރުގައުމުތަކުގަ ބައިތިއްބާތީ އެހެންރަށްރަށުމީހުން އޭތިމީތިކިޔާތީ މިފަހަކަށްއައިސް މިއޮންނަނީ ކޮންރަށެއްކަންވެސް ނޭނގޭގޮތަށް އަހުމަދު، ބަކުރު، ސަންފަ މިހެން ކިޔާފަ.\nމިވަގުތު ދިވެހި ދައުލަތުގައި ތިހުރިހާ ގައުމެއްގައި ބޮޑެތި މިސަންތައް ބެހެއްޓުމުގެ ގާބިލުކަމެއް ނެތް. ތިތަންތަނަށް ކުރާ ހަރުދުތައް މިވަގުތު ކުޑަކުރަންވީ.\nހެޔޮނުވާނެ އެކްޓިވިސްޓުން ތަންތަނުގެ ސަފީރުންނާއި އެމްބަސީގެ ވަޒީފާއަށް ފޮނުވާ ރައްޔިތުންގެ ފައިސާ އިސްރާފުކުރުން ހުއްޓާލާ. ތިކުރާ ޚަރަދުގެ ނަތީޖާއަކީ ކޮބާތޯ؟ އދ. ގެ ސަލާމަތީ މަޖިލީހުގެ ގޮނޑިއެއް ހޯދަން ތެޅިބާލާތާ 15 އަހަރު ވިއިރުވެސް ލިބުނު ކާމިޔާބީއެއް ނެތް. އެކަމަކު އެންމެ 110 ހާސް މީހުންގެ އާބާދީ އޮންނަ ސެއިންޓް ވިންސެންޓަކީ މިއަދު ސަލާމަތި މަޖިލީހުގެ މެންބަރެއް!\nބަލަގަ އެއީ އެކްޓިވިސްޓުންނެއް ނޫން. އެޔޮތީނު 10، 12 އަހަރު ފޮރިން ސާވިސް ގައި އުޅުން މީހުން ނޭ. ލިޔެފަ އޮންނަ އެއްޗެއް ކިޔާލަބަލަ ފުރަތަ މަ\nބޮޑެތި ސަފީރުންގެ މަގާމު މުޅިންވެސް މާލޭ ބޭފުޅުންނަށް. މިއީ އުފަންވާއިރުވެސް ވަކި ރަށެއްގެ ބަޔަކަށް ލިޔުއްވާފައި ހުންނަ މަގާމުތަކެއްތޯ؟\nކަލޭމެން ތިހެން ކިޔާތީ މިހާރު އެއޮންނަނީ މާލޭމީހުންކަން ނޭނގޭގޮތަށް ހަދާފަ. ހަމައެކަނި ނަން އޮންނަނީ.\nއެތެރެ ގަޑުވަރު މަނިކުފާނު\nބަންގްލަދޭޝަށް މ.ޒީނާ، ޝިރުޒިމަތު ސަމީރު. ޕާކިސްތާނަށް ގ.ޗޭނުގެ، ފަރުޒާނާ ޒާހިރު. އެކުވެރި ޢަރަބި އިމާރާތައް ހ.މިސްޓީލޮޖް، އާމިނަތު ޝަބީނާ. އިންޑިއާއަށް، އަދި ނޭޕާލް، ބޫޓާން އަދި އަފްޣާނިސްތާނަށް ކަނޑައަޅާ ނޮން-ރެސިޑެންޓް ސަފީރުކަމަށް ހ.ނިޔާސާ، ޑރ. ޙުސައިން ނިޔާޒު. އ.ދ. އަށް އަދި ސްވިސް ކޮންފެޑެރޭޝަނަށް ދިވެހިރާއްޖެއިން ކަނޑައަޅާ ނޮން-ރެސިޑެންޓް ސަފީރު ކަމަށް ގ.ފަރުކަނި، އެމްބެސެޑަރ އެޓް ލާޖް، ޑރ.ޢާޞިމް އަޙްމަދުގެ\nއައިޝަތު ދީދީއަކީ މައުމޫނު ދައުރުގައިވެސް ޖެންޑަރ މިނިސްޓަރަކަށް ހުރެ މާ ބޮޑު ނަތީޖާއެއް ނެރެވުނު މީހެއް ނޫން. މިހާރު ކިޔަވައިގެން ތިބި މޮޅެތި ކުދިން ތިއްބާ އަނެއްކާ މީނާ ގެނެސް ޖެންޑަރ މިނިސްޓްރީއަށް ވެއްދީ ކީއްކުރަންކަން ނޭނގޭ. ސިދާތާ ބޭރުކުރި ފަހުންވެސް އެއްވެސް ކަމަކަށް ބަދަލެއް ނާދޭ. ރޭޕްކުރާ ވަރަށް އެކަން އެބަ ކުރޭ. މީހުން ހޭލުންތެރިކުރަން ސެމިނަރ ގަނޑެއް ބޭއްވުނު ކަމެއްވެސް ނޭނގެ. ހުސް ފޮނި އަނގަތެޅުމުގައި.\nކަލޭ ހަވާލުވޭ ދެން.


ޞާލިޙު ރަޙުމަތްތެރިއަކީ ކިހާބޮޑު ނިޢުމަތެއްކަން އެނގޭތަ – Dhuvas Online\nޞާލިޙު ރަޙުމަތްތެރިއަކީ ކިހާބޮޑު ނިޢުމަތެއްކަން އެނގޭތަ\nނަބިއްޔާ (صلى الله عليه وسلم) ގެ ޙަދީޘްފުޅެއްގެ މާނައިގައިވެއެވެ.\nމާނަ: ”ރަނގަޅު ރަޙުމަތްތެރިޔަކާއި ނުރަނގަޅު ރަޙުމަތްތެރިއެއްގެ މިސާލަކީ އަތަރު ވިއްކާ މީހަކާއި ކަނބުރުވެރިއެއްގެ މިސާލެވެ. އެހެންކަމުން، އަތަރު ވިއްކާ މީހާ ތިބާއަށް ކޮންމެވެސް އެއްޗެއް ދޭނެއެވެ. ނުވަތަ ތިބާ އޭނާގެ އަތުން ކޮންމެވެސް އެއްޗެއް ގަންނާނެއެވެ. ނުވަތަ އަތަރު ވިއްކާ މީހާގެ ކިބައިން މީރުވަސް ލިބުމުގެ އުފާ ލިބޭނެއެވެ. ކަނބުރުވެރިޔަކަށް ބަލާއިރު، އޭނާ ތިބާގެ ފޭރާން އަންދާލާނެ އެވެ. ނޫންނަމަ ތިބާއަށް އޭނާގެ ފަރާތުން ނުބައި ވަހެއް ފޯރުވައެވެ“ (ބުޚާރީ މުސްލިމް)\nމިޙަދީޘްގެ ޝަރަޙައިގައި އިމާމް އައްނަވަވީ ވިދާޅުވަނީ ނަބިއްޔާ (صلى الله عليه وسلم)، ރަނގަޅު ރަޙުމަތްތެރިއަކާއި އަތަރު ވިއްކާ މީހަކާއި މިސާލު ޖެއްސެވީ ކަމުގައެވެ. އަދި ރަނގަޅު ރަޙުމަތްތެރިން ތިބުމުގެ މަތިވެރި ކަމުގެ ވާހަކަ ޙަދީޘް ކުރެއްވިއެވެ. އެމީހުންގެ ކިބައިގައި އަޚްލާޤާއި، ތަޤްވާވެރިކަމާއި، ޢިލްމާއި އަދި ރަނގަޅު އާދަތައް ވާނެއެވެ. އެފަދަ މީހުންނަކީ އެމީހުންގެ ކިބައިން އަހަރެމެންނަށް މަތިވެރިކަން ލިބިދޭ މީހުންނެވެ. އަދި އެކަލޭގެފާނު (صلى الله عليه وسلم) ވަނީ ނުބައި ޢަމަލް ކުރާ މީހުންނާއި، ގިނަ ފާފަތަކާއި އެހެނިހެން ނުބައި ޢަމަލުތައް ކުރާ މީހުންނާއި، އަދި ބިދުޢަވެރިންނާއި، ޣީބަ ބުނާ މީހުންނާއި މިނޫންވެސް މިފަދަ މީހުންނާއި އެކުގައި އިށީނުން އަހަރެމެންނަށް މަނާކުރައްވާފައެވެ.\nއެހެން ޢިލްމުވެރިޔަކު ވިދާޅުވެފައިވެއެވެ.\nމާނަ: ”ޞާލިޙުންނާއި އެކުގައި ގުޅުން ބެހެއްޓުމުން، ފައިދާހުރި ޢިލްމާއި، މާތް އަޚްލާޤާއި، ޞާލިޙް ޢަމަލްތައް ލިބުން ނަތީޖާއަކަށް ވާނެއެވެ. އެއާއި ޚިލާފަށް، ނުބައި މީހުންނާއި ގުޅުން ބެހެއްޓުމުން ބުނެވިދިޔަ ހުރިހާ ކަމެއް ވުމުން އެއްކިބާވެއެވެ.“\nﷲ ތަޢާލާ ވަހީކުރެއްވާފައިވެއެވެ.\nއަނިޔާވެރިޔާ އޭނާގެ ދެއަތުގައި ދަތްއަޅާ ދުވަސް ހަނދުމަކުރާށެވެ! އޭނާ (އެދުވަހުން) ބުނާނެއެވެ. އޭ ސަހަރޯއެވެ! ރަސޫލާގެ އަރިހުން މަގެއް ހިފައި، ބޭނުންކުޅަނަމަ، ތިމަންނާއަށް ކިހާ ރަނގަޅުވީސް ހެއްޔެވެ؟ އޭ ހުރި ހަލާކެއްގެ ބޮޑުކަމާއެވެ! ސަހަރޯއެވެ! ތިމަން އެވެނި މީހަކު އެކުވެރިޔަކު ކަމުގައި ނުހިފިނަމަ، ކިހާ ރަނގަޅުވީސް ހެއްޔެވެ! ހަމަކަށަވަރުން، ތިމަންނާއާ ހަމައަށް އެ ޤުރުއާން އައުމަށްފަހު، އޭނާ ތިމަން އެއިން އެއްކިބާކޮށް މަގުފުރައްދައިފިއެވެ. އިންސާނާއަށް އޭނާ ދެރަކޮށް ނިކަމެތިކޮށްލާ އެއްޗެއްކަމުގައި ޝައިޠާނާ ވެއެވެ. (ސޫރަތުލް ފުރުޤާން 29-27)\nއެހެންކަމުން ޞާލިޙުންގެ ތެރޭގައި ލައްވާ ހެޔޮލަފާ ރަޙުމަތްތެރިންނާއެކު ލެއްވުމަށް ﷲ ގެ ޙަޟްރަތުން އެދި ދަންނަވަން އަހަރެމެން ޖެހެއެވެ. އަދި އެއިލާހުގެ ކޯފާއިން ދުރުކޮށް އެއިލާގެ ރުހިވޮޑިގަތުމާއި ޖަންނަތަށް ވާޞިލުކޮށްދޭނެ އެކުވެރިންތަކެއް ދެއްވުމަށް އެދި ދުޢާކުރަމާ ހިނގާށެވެ.\nބްރޯޑްކޮމްއަށް ރާއްޖެ ޓީވީގެ ފަޒީން އައްޔަން ކުރަން ރުހުން ދީފި\nކިރަކީ ނުބޮއެ ދޫކޮށްލާވަރުގެ އެއްޗެއް ނޫން!\nމި ދުޢާ ކުރާ މީހަކަށްޓަކައި ސުވަރުގޭގެ 8 ދޮރުކޮޅު ހުޅުވިގެންދޭ\nކައުންސިލް އިންތިހާބުގައި ވޯޓުލާ ތަން ބަދަލު ކުރުމުގެ ފުރުސަތު ހުޅުވާލައިފި


އަފްޣާނިސްތާނުގައި އަންހެނަކަށް ހަމަލާދީ ލޮލުގެފެނުން ގެއްލުވައިލައިފި | Sandhaanu\nއަފްޣާނިސްތާނުގައި އަންހެނަކަށް ހަމަލާދީ ލޮލުގެފެނުން ގެއްލުވައިލައިފި\nއަފްޣާނިސްތާނުގައި ވަޒީފާއަށް ނުކުތް އަންހެނަކަށް ހަމަލާދީ ލޮލުގެފެނުން ގެއްލުވައިލައިފިއެވެ.\nޚަތީރާ ނަމަކަށް ކިޔާ 33 އަހަރުގެ އެ އަންހެން މީހާ މަސައްކަތް ކުރަމުންދިޔައީ އަފްޣާނިސްތާނުގެ ގަޒްނީގެ ފުލުހުންގެ އިދާރާގައެވެ.\nއޭނާ ވަޒީފާއިން ނުކުތްތާ ކުޑަ އިރުކޮޅެއްގެ ތެރޭގައި ތިން މީހަކު އައިސް ވަނީ ވަޅިން ލޮލަށް ހަމަލާދީފަ އެވެ.\nއެ އަންހެން މީހާ ތުހުމަތުކުރާ ގޮތުގައި އޭނާއަށް ހަމަލާ ދިނީ ތަލިބާނުންނެވެ. ނަމަވެސް ތަލިބާނުން އެ ތުހުމަތުތައް ދޮގުކުރެ އެވެ.\nޚަތީރާ ބުނާ ގޮތުގައި އޭނާ ވަޒީފާއަދާ ކުރަން އޭނާގެ ބައްޕަ ޤަބޫލެއް ނޫނެވެ. އަދި އޭނާއަށް ހަމަލާ ދޭން ތަލިބާނުންނަށް މައުލޫމާތު ދިނީ އޭނާގެ ބައްޕަ ކަމަށް އޭނާ ތުހުމަތު ކުރެއެވެ.\nގަޒްނީގެ ފުލުހުންގެ ތަރުޖަމާނު ވިދާޅުވީ އެ ހަމަލާގެ ފަހަތުގައި އޮތީ ތާލިބާން ކަމަށެވެ. އަދި ޚަތީރާގެ ބައްޕަ ފުލުހުންގެ ބެލުމުގެ ދަށަށް ގެނެސްފައިވާކަމަށް ވެސް އޭނާ ވިދާޅުވިއެވެ.\nޚަތީރާ އޭނާގެ ފަސް ކުދިންނާ އެކު ފިލައިގެން މިހާރު ހުރި ކާބުލްގަ އެވެ. އޭނާގެ ކެރިއަރު ގެއްލިފައިވާތީ އޭނާ ދަނީ ވަރަށް ބޮޑަށް ހިތާމަކުރަމުންނެވެ.\nކުރިން އަންހެނުން އެމީހުންގެ ހައްޤުތަކުން މަހުރޫމް ކޮށްފައި އޮތް ނަމަވެސް ދެން އެމީހުންގެ ހައްޤުތަކަށް އިހްތިރާމްކުރާނެކަމަށް ތާލިބާނުން މިހާރު ދަނީ ބުނަމުންނެވެ. ނަމަވެސް އެކަން އަފްޣާނިސްތާނުގެ ބައެއް ފަރާތްތަކުން ގަބޫލެއް ނުކުރާކަމަށް އަލްޖަޒީރާއިން ރިޕޯޓު ކުރެއެވެ.


Furathama3aharu hurihaa rashehgai fenaai narudhamaage masahkaiy fesheyne: Raees\nތިން އަހަރުތެރޭ ހުރިހާ ރަށެއްގެ ފެނާއި ނަރުދަމާގެ މަސައްކަތް ފެށޭނެ: ރައީސް\nހދ. ނޮޅިވަރަމްފަރުގައި ރައީސް ވާހަކަ ދައްކަވަނީ-- ފޮޓޯ: އެމްޑީޕީ\nވެރިކަމުގެ ފުރަތަމަ ތިން އަހަރު ދުވަހުގެ ތެރޭގައި ރާއްޖޭގެ ހުރިހާ ރަށެއްގައި ފެނާއި ނަރުދަމާގެ މަސައްކަތް ފެށޭނެ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nމަޖިލިސް ކެމްޕެއިނަށް ހދ. އަތޮޅަށް މިހާރު ކުރައްވަމުން ގެންދަވާ ދަތުރުފުޅުގައި އެއަތޮޅު ނޮޅިވަރަމްފަރަށް ވަޑައިގެން ރައީސް ވިދާޅުވީ، ރާއްޖޭގެ އަސާސީ ހިދުމަތްތައް ކަމަށްވާ ބޯހިޔާވަހިކަމާއި ފެނާއި ނަރުދަމާގެ ދަތިކަން އޮތީ އިންތިހާއަށް ބޮޑުކޮށް ކަމަށެވެ. ގައުމު ތަރައްގީ ކުރެވޭނީ އަސާސީ ހިދުމަތްތައް ފޯރުކޮށްދީގެން ކަމަށާއި ރައްޔިތުންނަށް ހަމަނޭވާލެވި ރަނގަޅު ދިރިއުޅުމެއް އުޅެވިގެން ކަމަށް ރައީސް ވިދާޅުވި އެވެ.\n"އަޅުގަނޑުމެން ފުރަތަމަ ފެށި މަސައްކަތަކީ އެއީ، ފެނާއި ނަރުދަމާގެ ނިޒާމް ގާއިމް ކޮށްދިނުމުގެ ވައުދަކީ އަޅުގަނޑުމެންވީ ވައުދެއް، އިރާދަކުރެއްވިއްޔާ އަޅުގަނޑުމެންގެ ވެރިކަމުގެ ފުރަތަމަ ތިން އަހަރު ނިމިގެންދާއިރު ރާއްޖޭގެ ހުރިހާ ކަންކޮޅުތަކެއްގައިމ، ހުރިހާ ރަށެއްގައި ފެނާއި ނަރުދަމާގެ ނިޒާމް ގާއިމް ކުރުމުގެ މަސައްކަތް ފެށިގެންދާނެ،" ރައީސް ވިދާޅުވި އެވެ.\nރައީސް ވިދާޅުވީ، ނިމިގެންދިޔަ އިންތިހާބުގައި ހުރިހާ ރަށަކުން ވެގެންދިޔަ ގޮތް ވަރަށް ސާފު ކަމަށާއި ރައްޔިތުން ނިކުމެ އެމަނިކުފާނަށް ދެއްވީ ވަރަށް ގިނަ ސަބަބުތަކާއިހުރެ ކަމަށެވެ.\nރައްޔިތުން އެމަނިކުފާނަށް ވޯޓް ދެއްވީ އޭރުގެ ވެރިކަމުގެ ނިޒާމުގައި ހުރި ކަންތައްތަކެއް ބަދަލު ކުރަން ބޭނުންވާތީ ކަމަށެވެ. ރައްޔިތުން ބޭނުންވާ ތަރައްގީ ރަށްރަށަށް ގެންނަން ބޭނުންވާތީ ކަމަށްވެސް ރައީސް ވިދާޅުވި އެވެ.\n"ހިފެހެއްޓިފައިވާ އެތައް ހައްގުތަކެއް ބިރުވެރިކަމާއި ނާންމާންކަމުގެ ތެރޭގައި އޭރު ރައްޔިތުން ތިބި ތިބުން ނިމުމަކަށް ގެނައުމަށްޓަކައި، ވަޒީފާގެ ފުރުސަތުތައް ރައްޔިތުންނަށް ހޯދައި ދިނުމަށްޓަކައި، ސިއްހީ އަދި ތައުލީމީ ދާއިރާއިން ރަށްރަށުގައި ތިބެގެން ރައްޔިތުންނަށް ހިދުމަތްތައް ފޯރުކޮށްދޭން ބޭނުންވާތީ، މި ސަބަބުތަކަށްޓަކައި ރާއްޖޭގެ ކަންކޮޅުތަކުން ބޮޑު އަގުލަބިއްޔަތަކުން އަޅުގަނޑުމެންނަށް ވޯޓް ދެއްވީ،"\nއެމަނިކުފާނު ވިދާޅުވީ، ވެރިކަމާއި ހަވާލުވުމަށްފަހު ރައްޔިތުން އެދިއެދި ތިބި ގިނަ ކަންތައްތަކެއް ފަށައިގެން ކަމަށެވެ. އެގޮތުން ފުރަތަމަ 100 ދުވަހު ކަންތައްތަކެއް ކޮށްދެއްވަން ނިންމައި، އޭގެ ތެރެއިން 83 ޕަސެންޓް ހާސިލް ވެފައިވާ ކަމަށެވެ.\n"ސަރުކާރަށް މިވީ 90 ދުވަހަށްފަހުގައި އަޅުގަނޑުމެންގެ ވައުދުތައް ފުދިފައިހުރީ ކިހާ ވަރަކަށްތޯ ބަލާއިރު، ހަމަގައިމުވެސް އަޅުގަނޑަށް ދެންނެވޭނީ އެކަށީގެންވާ ބާރު ސްޕީޑެއްގައި ހަލުވި މިނެއްގައި ވީ ވައުދުތައް ފުއްދަމުންދާ ވާހަކަ، ތައުލީމީ ދާއިރާއަށް ކަމަށްވިޔަސް ސިއްހީ ދާއިރާއަށް ބެލިކަމަށްވިޔަސް އަދި ވިޔަފާރީގެ ދާއިރާއަށް ބެލިކަމުގައވިޔަސް އަޅުގަނޑުމެން އަމާޒު ހިފާފައި ހުރި ލަނޑުދަނޑިތަކަށް ވާސިލް ވުމުގައި ކުރިއަށް ދެވިފައިވަނީ ވަރަށް ބާރު ސްޕީޑެއްގައި،" ރައީސް ވިދާޅުވި އެވެ.\nފުރިހަމަ ޔަގީންކަން އެބަ އޮތް ރިޔާސީ އިންތިހާބަށްޓަކައި އޭރުވީ ވައުދުތައް ފަސް އަހަރު ތެރޭގައި ރައްޔިތުންނާއި ހިސާބަށް ފޯރުކޮށްދެވޭނެކަމުގެ ފުރިހަމަ ޔަގީންކަން މިހާރު އެބައޮތް ކަމަށެވެ. އެކަމަށްޓަކައި ރައްޔިތުންގެ ތާއީދާއި މަޖިލީހަށް ހޮވޭ މެންބަރުންގެ ތާއީދު ބޭނުންވާނެ ކަމަށްވެސް ރައީސް ވިދާޅުވި އެވެ.


އާރޓިކަލްކިޔުމަށް ހޭދަވާނެކަމަށް ބެލެވެނީ :6މިނެޓް, 28 ސިކުންތު\nލޮބުވެތިކަނބަލުންނޭވެ! މިރޭ ތިއަ ކަނބަލުންނަށް މިކިޔައިދެނީ އިނގިރޭސިވިލާތުގެ ނޫހަކުން ފެނިފައިވާ ވަރަށް ޢިބްރަތްތެރިވާހަކައެކެވެ. ޚާއްޞަކޮށް މިޒަމާނުގައި މިކިޔާ ޒަވާނީ އަވާގައި ޖެހި ސަލާމަތް ނުވެވިފައި ތބި އަންހެނުންނަށް މިވާހަކައިން ހިތްވަރުލިބޭނެއެވެ. އެކަނބަލުންގެ ދިރިއުޅުން އިޞްލާޙްކުރުމަށެވެ.\nފައިފުއްސަކީ ބަލައިލަން ވަރަށް ރީތި ފައިފުއްސެއްކަމަށްވެސް ވެދާނެއެވެ. ނަމަވެސް އެއީ ގެއަށް ވަންނަ އެންމެން ފައިފުހޭ ފައިފުއްސެއް ކަމުގައިވާނަމަ އެއިގައި އަތްލަން ފަކުރުގަންނާނެއެވެ. އަތްލަން ޖެހިގެން އަތްލި ނަމަވެސް ރަނގަޅަށް ސައިބޯނިލައިގެން އަތްދޮންނާނެއެވެ.\nދިރިއުޅުމަކީވެސް ހަމައެފަދަ ކަމެކެވެ. ފެންނަހާ މީހަކާއި އެއްދާންކުރުމަކީ ފާފަވެރިވުމުގެ އިތުރުން އެމީހާގެ ދިރިއުޅުމާއި ނަފްސްވެސް ނަޖިސްވެގެންދާނެ ކަމެކެވެ. ހަމައެކަނި ސާފުތާހިރުކަމަށް ބަލާ މީހަކުވެސް އެފަދަ މީހަކާއި ކައިރިވެސް ނުވާނެއެވެ.\nވިސްނުންތެރިކަމާއިއެކު ވާހަކަ އަޑުއަހާށެވެ. މިކިޔައިދެނީ ނޫހުގައިވާ ގޮތަށެވެ.\nއަހަރެންނަކީ ވެސް ހަމަ ދުނިޔޭގެ ފެންވަރުގައި ރީތި އަންހެނެއްކަމަށް ގިނަ ބައަކު ބުނެއެވެ. 15 މިލިއަން ފޮލޯވަރސް އެބަތިއްބެވެ. އެހެންކަމުން ގިނަ ބައެއްގެ އެދުމަށް އަހަރެންވެސް ފިލްމް ކުޅެން ފެށީމެވެ.\nއަހަރެން ސިއްސުވައިލީ ބައްދަލުވި ވަރަށް ރީތި ފިރިހެނެކެވެ. އޭނާ ރީތިކަމުން އޭނާ އާއިއެކު ވާހަކަ ދައްކައި އުފާކޮށްލަން ބޭނުންވެގެން ހުށަހެޅުމުން އޭނާ ދިނީ ވަރަށް ތަފާތު ޖަވާބެކެވެ. "ކަލޭ ވަރަށް ރީއްޗެވެ. ވަރަށް ހިތްގައިމު ސިފަތަކެއްވެސް ބޭރުފުށުގައި އެބަހުއްޓެވެ. ނަމަވެސް ތިއައީ އެންމެން ދަތް އުނގުޅާތީ ޖަރާސީމުތަކުން ފުރިފައިވާ ދަތް އުނގުޅާ ބުރުހެކެވެ. ހޫނު ފެނަށްލައިގެން ޖަރާސީމްތައް މަރައިލެވިދާނެއެވެ. ނަމަވެސް އެންމެން ދަތް އުނގުޅާ ބުރުހެއްކަން ހިތަށްވަނުމުން ފަކުރު ގަންނާތީ ތިއަ ބުރުހުން ދަތްއުނގުޅާކަށް ނުކެރޭނެއެވެ."\nއުޅުން އިޞްލާޙްކޮށްލުމަށްފަހު އަންގާލަން ބުނެ އޭނާގެ އެޑްރެސް ކާޑުވެސް ދިނެވެ. އޭނާގެ ވާހަކަތައްވެގެން ދިއައީ އަހަރެންގެ ހިތަށް ހަރައިލި ތީރުތަކަކަށެވެ. ލަދުގަތް ވަރުންނާއި ދެރަވީ ވަރުން ވަގުތުން ރޮވުނެވެ.\nއެރޭ އަހަރެންނަކަށް ނުނިދުނެވެ. އަހަރެންގެ އަމިއްލަ ނަފްސާއިމެދު ވިސްނަން ފެށުނެވެ. އަހަރެންނަށް އަހަރެންގެ ޙަޤީޤީ ހާލު ވިސްނައިދިނީ ކާކުތޯ ބަލަން އެޑްރެސް ކާޑު ބަލައިލަންވެސް ބޭނުންވިއެވެ. ނަމަވެސް އަހަރެން ޢަޒުމް ކަނޑައެޅީ އަހަރެންގެ ދިރިއުޅުން ބަދަލުކުރެވެންދެން ކާޑު ނުބެލުމަށެވެ.\nއަހަރެންގެ ދިރިއުޅުން ބަދަލުކުރީމެވެ. ކުރެވެމުން އައި ހުރިހާ ނުބައި ކަންކަން ހުއްޓައިލީމެވެ. ނަމަވެސް ބައްދަލުވާ ގިނަ މީހުން އެދެމުން ދިއައީ ކުރިން އުޅުނު ގޮތަށް އުޅުމަށެވެ. އެހެންކަމުން އެ ޚިޔާލުތަކާއި އެ އަރާމު ދިރިއުޅުމާއި ދުރުވުން ވީ ވަރަށް އުނދަގޫ ކަމަކަށެވެ.\nއަހަރެންގެ ޖަމާގައި އެއިރު ހުރީ އެންމެ 15000 ޑޮލަރެވެ. އިސާހިތަކު އެ ފައިސާ ހުސްވެ ވަރަށް ދަތިހާލުގައިވެސް ދިރިއުޅެން ޖެހުނެވެ. ދުއްވަން ގެންގުޅުނު އަގު ބޮޑު ކާރާއި ބޭނުންކުރި ބައެއް ފަރުނީޗަރުވެސް ވިއްކައިލީމެވެ. ޢަޒުމް ކަނޑައެޅީ ނުބައި އެއްވެސް ކަމެއް ނުކޮށް ދިރިއުޅުމަށެވެ. ބައެއް ދުވަސް ހޭދަކުރީ ހަމައެކަނި ޕާންފޮތްޗެއް ކާލައިގެންނެވެ.\nއަހަރެން ފުރަތަމަ ދިއައީ ފައްޅިއަކަށެވެ. ފާދިރީ އަކާއި މަޝްވަރާކޮށްލުމުން އޭނާގެ ވާހަކަތައް ހުރި ގޮތުން އުފެދުނީ އިތުރު ސުވާލުތަކެކެވެ. ފާދިރީ ބުނީ ކޮންމެ ކަމެއް ކުރި ނަމަވެސް ޖީސަސް ކްރައިސްޓް ދެކެ ލޯބިވެ ސަންޑޭ ޗާޗަށް ދާނަމަ އެނިމުނީ ކަމަށެވެ. އެހެންކަމުން އޭނާގެ ވާހަކަތައް އަހަރެންނަކަށް ކަމަކު ނުދިއައެވެ.\nދެން އަހަރެން ބައްދަލުކުރީ ނަފްސާނީ ޑޮކްޓަރަކާއިއެވެ. އޭނާވީ މުސްލިމަކަށެވެ. ކުރިން ކްރިސްޓިއަނެކެވެ. މިހާރު މުސްލިމެކެވެ. އޭނާ ވަރަށް ގިނަ ލަފާ ދިނެވެ. އަދި މުސްލިމް ދީނީ ޢިލްމުވެރިއަކާއި ބައްދަލުކުރުން ރަނގަޅުވާނެ ކަމަށް ބުނެ 2،3 ޢިލްމުވެރިއެއްގެ ފޯން ނަމްބަރުވެސް ދިނެވެ.\nއަހަރެން އެ އެންމެންނަށްވެސް ފޯނުކުރީމެވެ. އެ މީހުން ދެއްކި ވާހަކަތައްވެސް ވަރަށް ރަނގަޅަށް އަޑުއެހީމެވެ. ކީރިތި ޤްރުއާނުގެ ތަރުޖަމާއެއް ހޯދައިގެން ކިޔަން ފެށީމެވެ. އެފޮތްވީ އަހަރެންނަށް ވަރަށް ކަމުދިއަ ފޮތަކަށެވެ. އެހެންވެ ލައިބްރަރީތަކަށް ގޮސް ދިރާސާކުރަންވެސް ފެށީމެވެ.\nނަތީޖާއަކަށްވީ އަހަރެންނަށް އިސްލާމް ދީން ޤަބޫލުކުރެވުމެވެ. އަހަރެން އިސްލާމްވީމެވެ. އިސްލާމްވާން އަހަރެން މިސްކިތަށް ދިއައީ މުސްލިމް އަންހެނަކާއިއެކުގައެވެ. ހުރިހާ ކަމެއް ނިމިގެން ނުކުމެ ގެއަށް ދާން ކާރަށް އެރިތަނުން ރަހްމަތްތެރިޔާ ބުނީ ކާރުގައި ޙިޖާބަ ނަގައިގެން އިނދެވިދާނެކަމަށެވެ. އެހެން ބުނެފައި އޭނާ ޙިޖާބަ ނެގިއެވެ. ނަމަވެސް އަހަރެން ބުނީ އަހަރެން ޙިޖާބަ އެޅީ ކާރުގައި ނަގަން ނޫން ކަމަށެވެ. އަހަރެން އިނީ ޙިޖާބަ އަޅައިގެންނެވެ.\nގެއަށް ދެވުމާއިއެކު ފުރަތަމަކަމަކަށްވެސް ހޯދީ އަހަރެން ހޭލުންތެރި ކުރުވި މީހާ ދިން އެޑްރެސް ކާޑެވެ. އިއްތިފާޤަކުން ނަމަވެސް އޭނާ ވީ މުސްލިމަކަށެވެ. އެކަމާ ވަރަށް އުފާވިއެވެ. ކާޑުގައި އިން މޯބައިލް ނަމްބަރަށް ގުޅައިލީމެވެ. އަދި އޭނާގެ ސަބަބުން އަހަރެންގެ މުޅި ދިރިއުޅުމާއި ދީން ވެސް ބަދަލުކުރި ވާހަކަ ކިޔައިދިނީމެވެ.\nއޭނާ ބޭނުންވީ އަނެއް ދުވަހު އޭނާގެ އޮފީހަށް ގޮސް އޭނާ އާއި ބައްދަލުކުރުމަށެވެ. އޭނާ އެދުނު ގޮތަށް އަހަރެން އޭނާ އާއި ބައްދަލުކުރީމެވެ. އޭނާ އަހަރެންނަށް ވަރަށް އިޙްތިރާމް ކުރިއެވެ. ހަދިޔާއަކަށް 15,000 ޑޮލަރުވެސް ދިނެވެ. އަދި އަހަރެންގެ ތައުލީމީ ފެންވަރު އޮޅުންފިލުވުމަށްފަހު މާކެޓިންގ އެގްޒެކަޓިވްއެއްގެ ވަޒީފާވެސް ހަމަޖައްސައިދިނެވެ.\nއެދުވަހު އަހަރެން ހިތަށް އެރިއެވެ. އަހަރެންގެ އާވާރާ ދިރިއުޅުން ދޫކޮށްލިއިރު އަތުގައި ހުރި 15،000 ޑޮލަރު އަނބުރައިލިބުނީތާއެވެ! ހާދަ ބޮޑު އަޖައިބެއް ފަދަ ކަމެކެވެ.\nއަހަރެންނަކީ ކުރާ ކޮންމެ ކަމެއްވެސް ވަރަށް ފަރުވާތެރިކަމާއިއެކު ކުރާ އަންހެނަކަށްވުމުން ދާދި މަދު ދުވަސްކޮޅެއްގެ ތެރޭގައި އަހަރެންނަށް ކުރިއެރުން ލިބި އެގްޒެކަޓިވް ފެންވަރަށް ވަޒީފާވެސް މަތިވިއެވެ. އެއިރު އަހަރެންގެ މާޒީގެ މަތިން މީހުން ވަނީ ހަނދާން ވެސް ނެތިފައެވެ.\nމަސައްކަތުގެ ތެރެއިން ބޭނުމަކު އަހަރެން ވެރިމީހާ އާއި ބައްދަލުކުރި ދުވަހަކު އޭނާ ބުނީ އޭނާގެ އަނބިމީހާއަކީ ވަރަށް ބަލި މީހެއް ކަމަށާއި އަހަރެން ބޭނުން ނަމަ ދެއަންބަށް ކައިވެނިކޮށްފާނެ ކަމަށެވެ. އަހަރެން ހުށަހެޅި ޝަރުޠަކީ އެކަމަށް އަނބިމީހާ ރުހޭކަން އަހަރެންނަށް ޔަޤީން ކުރެވުމެވެ. އެއީ އެއްވެސް އަންހެނެއްގެ ހިތުގައި ޖެހޭފަދަ އެއްވެސް ކަމެއް ކުރަން ބޭނުން ނުވާތީއެވެ.\nއެއިގެ ދެދުވަހެއް ފަހުން ވެރިމީހާ އޭނާގެ ގެއަށް އަހަރެން ގެންދިއައެވެ. އަނބިމީހާ އާއި ބައްދަލުކުރުވިއެވެ. އޭނާއަކީ ޕެރަލައިޒްވެ އެނދެއްގައި އޮންނަން ޖެހިފައިވާ ބަލިމީހެކެވެ. އަހަރެން އޭނާ ބަލައިގަތީ ދައްތައެއް ފަދައިންނެވެ. އަހަރެން ދައްތައަށް ވައުދުވީމެވެ. ދައްތައަކަށް އެހީތެރިވެދޭ ފަދައިން އެހީތެރިވެދޭނެ ކަމަށެވެ.\nކައިވެންޏަށް މިހާރު 10 އަހަރުވީއެވެ. އަހަރެންނަކީ އަހަރެންގެ4ދަރިންނާއި ފިރިމީހާއަށް ކުރިން ލިބިފައި ތިބި6ދަރިންނާއިއެކު 10 ދަރިންގެ މަންމައެކެވެ. ދިރިއުޅެމުން މިގެންދަނީ ވަރަށް އުފާވެރިކަމާއިއެކުގައެވެ.


ޢާއިޝަތު ނުޒުހާ September 23, 2020 - 11:14 am\nފޭސްބުކަކީ މިހާރު ދިވެހިންގެ ތެރޭގައި ވަރަށް މަގުބޫލު ވެފައިވާ މީސްމީޑިއާ މަންސައެކެވެ. އެންމެ 13 އަހަރުގެ ކުދީންނާއި ހަމައިން ފެށިގެން ގޮސް މާމަ ކާފަ އުމުރުގެ މީހުން ވެސް ފޭސްބުކް ބޭނުން ކުރުމަކީ އަހަރެމެންގެ ތެރޭގައި އާދައެކެވެ. ފޭސްބުކްގައި އެމީހެއްގެ ހަރަކާތްތަކުގެ ''ސްޓޯރީ''ތަކާއި އެމީހެއްގެ ނަޒަރީ ''ޕޯސްޓްތައް'' ޖަހާނުލާ މީހެއް މަދުވާނެއެވެ.\nމިހާރު ކޮންމެ ކަމެއްވެސް ކުރަން ޖެހެނީ ވަރަށް "ބަލައިގެން"\nމިއޮތީ ވާ ކަމެއް! މުޅި ނިއުސްފީޑުގައި ފޭސްބުކް އެވަޓާ\n#ގްލޯއަޕްޗެލެންޖު: ގްލޯ އަޕް ނުވަނީ ކޮން ބައެއް ؟\nފޯކައިދޫގައި ހިނގި މާރާމާރީއެއްގައި ބިދޭސީއަކު އެހެން ބިދޭސީއަކަށް ތޫނު އެއްޗަކުން ހަމަލާދީފި\nކޮވިޑް-19: އަލްޙަމްދުލިﷲ އިތުރު 67 މީހުން ބަލިން ރަނގަޅު ވެއްޖެ!


gefulhu dhonnan hadhaa goiy engeytha?\nގެފުޅު ދޮންނަން ހަދާގޮތް އެނގޭތަ؟\nގެފުޅު ދޮވުމަށް ޚާއްސަ ދުވަހެއް ކަނޑައަޅާ މާކުރިން ތައްޔާރުތައް ވާން ފަށާ\nކ. މާލެ 27 މެއި 2017 | ހޮނިހިރު 21:36 9,747\nގެފުޅު - ރާއްޖެއެމްވީ\nގެފުޅު ދޮވުމަކީ އާދަކާދައިގެ ތެރެއިން ހިނގަމުން އަންނަ ޒަމާންވީ ކަމެކެވެ. ގެފުޅު ދޮވެ ރީތި ކުރުމަކީ ދުރާލާ ރޭވިގެން އެކަމަށް ވަކި ތާރީޚެއް ކަނޑައެޅިގެން އަދި އިއްޒަތްތެރީން ޝާމިލްވާ ގޮތައް ގިނަ ބައެއްގެ ބައިވެރިވުމާއެކު ބޭއްވޭ ރަސްމިއްޔާތެކެވެ. ގެފުޅު ދޮވުމަށް ކަނޑައަޅާ ދުވަހުގެ ކުރީ ދުވަހު ތައްޔާރީތައް ފަށައެވެ.\nގެފުޅު ދޮވުމުގައި ފާރުތަކާއި، ތަޅުމާއި، ސީލިންއާއި ލޮޔާއި ބްރާސް އިން ހަދާފައިވާ ބައިތައް ފަރުވާތެރިކަމާއެކު އެކި ބައިތައް ވަކިވަކިން ސާފު ކުރެއެވެ. ލޮޔާއި ބްރާސް އިން ހަދާފައިވާ ބައިތައް ސާފު ކުރުމުގައި އޭގެ އޮފް ކަމަށް ބަދަލެއް ނާންނާނެ ގޮތައް އެކަން ކުރެއެވެ.\nމިކަން މިހާރު ހިނގަމުންދާ ގޮތައް ބަލާއިރު، ކައުބާގެ އެތެރެ ފާރުތައް ދޮންނަނީ ޒަމްޒަމް ފެނުން ހުދު ފޮތި ތެންމުމަށްފަހު ފާރުތަކުގައި ތެތް ފޮތި އުނގުޅައިގެންނެވެ.\nއެތެރޭގެ ފާރުތައް ސާފު ކުރަން ބޭނުން ކުރާ ހުދުފޮތީ ތެންމާ ޒަމްޒަމް ފެނުގެ ތެރެއަށް ހުންނަނީ ފިނިފެންމަލާއި، ގޮމަކަސްތޫރި ހުވަނދު އަޅާފައެވެ. އެތެރޭގެ ފާރުތައް ދޮވެ ނިމުމުން ރަސްމިއްޔާތުގައި ބައިވެރިވި ޚާއްސަ މެހުމާނުން ނުކުންނެވުމުން ދެން އޮންނަނީ ތަޅުން ދޮވުމެވެ. ތަޅުން ދޮވުމަށް ބޭނުން ކުރަނީ ފިނިފެންމަލުގެ ހުވަނދުން މީރުވަސް ދުއްވާފައިވާ ޒަމްޒަމް ފެނެވެ. ތަޅުމަށް އަޅާ ފެން ފޮހެނީ އަތުންނާއި، ކަދުރު ފަނުންނެވެ.\nއާއްމު ގޮތެއްގައި ކައުބާ ދޮވުމުގެ ކަންކަން ދެ ގަޑީއިރެއްހާ ވަގުތުގެ ތެރޭގައި ފުރިހަމަ ކުރެއެވެ.\nކައުބާގެ އެތެރެފާރުގެ ދިގުމިނުގައި ހުންނަނީ ތިން މީޓަރެވެ. އަދި ފުރާޅުގެ އެތެރެ ފަރާތް ހުންނަނީ ފެހިކުލައިގެ ފަށުވިން ނިވާކޮށްފައެވެ.\nކައުބާ އާއި ވަށައިގެންވާ ސަރަހައްދު ސާފު ކުރުމުގައި 1900 މީހުން ހަރަކާތްތެރިވެއެވެ. އަދި އެކަން ބެލެހެއްޓުމަށް 190 އިދާރީ މުވައްޒަފުން ތިބެއެވެ.


Anhenunah Ekani Erey Gothah Onna Rasheh Hulhuvaifi - Vaguthu\nއަންހެނުން އެކަނި އެރުމަށް އޮންނަ ރަށެއް ހުޅުވައިފި\nފިންލޭންޑްގައި އަންހެނުން އެކަނި އެރުވުމަށް ހުއްދަދެވިފައިވާ ރަށެއް ހުޅުވައިފިއެވެ. މިގޮތުން މި ރަށަށް ދެވިފައި އޮންނަ ނަމަކީ ސުޕާރޝީ އައިލެންޑްއެވެ. އަދި އެ ރަށަށް އެއްވެއް ފިރިހެނަކު އެރުމަކީ މަނާ ކަމެކެވެ. އެ ރަށަކީ ހަމައެކަނި އަންހެނުންނަށް ހާއްސަކުރެވިގެން ހުޅުވޭ ރިސޯޓެއްކަމުގައިވާއިރު އެރަށުގައި އެއްފަހަރާ 10 މީހުންނަށް ހިދުމަތްކުރެވޭނެއެވެ.\nސުޕާރޝީ އައިލެންޑްގެ ފަހަތުގައިވާ މައި ސިކުނޑިކަމުގައިވާ ކްރިސްޓީނާ ރޮތް ބުނާގޮތުގައި ސުޕާރޝީ އައިލެންޑްގެ މައި ބޭނުމަކީ ހުރިހާ އަންހެނުންނަށްވެސް މުޖުތަމައުގެ ޕްރެޝާރތަކާއި ދުރުވެ އެހެން އަންހެނުންނާއިއެކު އުޅެލުމަށް ފުރުސަތެއް ދިނުމެވެ. ރޮތް ބުނާގޮތުގައި އޭނާ ބޭނުންވަނީ ތަފާތު އާދަޔާޙިލާފް އަންހެނުން އެއްތަނަކަށް ޖަމާވެ އަރާމުކުރުމުގެ ފުރުސަތު ހުޅުވާލާށެވެ. މީގެ އިތުރުންވެސް ރޮތް ބުނާގޮތުގައި އޭނާ މި ރަށް އުފެއްދުމުގެ ކުރިން އޭނާ ދިރިއުޅެ، މަސައްކަތްކޮށް އަދި ނޭވާ ލައިވެސް ހެދީ ފިރިހެނުން ކޮންޓްރޯލްކުރާ ދުނިޔެއެއްގައެވެ. އަދި ދަތުރުކުރަން ފެށުމާއިއެކު އާދަޔާޙިލާފް އެތައް އަންހެނުންނަކާއި ދިމާވެ އެފަދަ މީހުން އެއްތަނަކަށް އެއްވެއްޖެނަމަ ލިބިގެންދާނޭ އުފަލާއި ހިތްހަމަޖެހުމާއި ދޭތެރޭ ވިސްނެން ފެށިކަމަށް ރޮތް ކިޔައިދިނެވެ.\nސުޕާރޝީ އައިލެންޑްއަކީ ކޮންމެ ކޮންމެ އަންހެނަކަށް ދެވޭނޭ ރަށެއް ނޫނެވެ. އެ ރަށަށް އެރުމަށްޓަކައި ފާސްވާންޖެހޭ ވަކި މިންގަނޑުތަކެއް އޮންނައިރު އެރަށަށް އެރުމުގެ ފުރުސަތު ލިބެނީވެސް އެރަށުގެ ވެރިޔާ ކްރިސްޓީނާ ރޮތް އިޙްތިޔާރުކުރާ މީހުންނަށް އެކަންޏެވެ.\nއެހެންނަމަވެސް ބައެއް އަންހެނުން ވަނީ ރޮތްގެ މި ރޭވުންތަކަކީ ސީދާ އަންހެނުންނަށް އަމާޒުކޮށް ކުރެވޭ ކަމެއް ނޫންކަމަށާއި އަދި އެއީ ދޮން ނަސްލުގެ މުއްސަނދި އަންހެނުން އެފަދަ އެހެން އަންހެނުންނާއިއެކު އުޅެލުމަށް ދެވޭ ފުރުސަތެއްކަމުގައި ސިފަކޮށްފައެވެ. އަދި އަނެއްބައި އަންހެނުން ވަނީ ރޮތް އިޙްތިޔާރުކުރާ މީހުންނަށް އެކަނި ސުޕާރޝީ އައިލެންޑްގައި ހުރުމަށް ފުރުސަތު ދެވޭތީވެ އެކަމާއިވެސް ފާޑުކިޔައިފައެވެ.\nމާޗް 10, 2018 11:28\nއަނެއްއަތު ކޮޔެއް ދެއްތޯ.\nމާޗް 10, 2018 12:06\nތިއީ ނަސްލީ އިމްތިޔާޒާއި ޖިންސީ ތަފާތުކުރުމުގެ ހާއްޔެއް! އެކަމަކު ޔޫރަޕްމީހުން ފޮޑިއެއް ޖެހިއަސް އެވާނީ އެފަދަ ދެވަނައެއް ނެތް ޒަމާނީ މޮޅުފޮޑިއަކަށް!!


Alhugandah huras elheyne meehaku mi udu dhashaku nuhunnaane: Fiyaz | Mihaaru\nއަޅުގަނޑަށް ހުރަސް އެޅޭނެ މީހަކު މި އުޑު ދަށަކު ނުހުންނާނެ: ފިޔާޒް\n02 ޑިސެމްބަރ 2019 - 13:49 25 comments\nމައުލޫމާތު ހޯދައި ލިބިގަތުމުގެ ގާނޫނު ތަންފީޒު ކުރައްވާނެ ކަމަށާއި އެކަމަށް ހުރަސް އެޅޭނެ މީހަކު މި އުޑުދަށުގައި ނުހުންނާނެ ކަމަށް އިންފޮމޭޝަން ކޮމިޝަނަރު ހުސެއިން ފިޔާޒް މޫސާ މިއަދު ވިދާޅުވެއްޖެ އެވެ.\n"މާއްދާ 29، މި ވެސް ހައްގެއް" ކެމްޕެއިން ފައްޓަވައި ދެއްވުމުގެ ހަފްލާގައި ފިޔާޒް ވިދާޅުވީ އެ ގާނޫނު މިހާތަނަށް އޮތީ ތަންފީޒު ނުކުރެވި ކަމަށެވެ. އެކަން ބަދަލުކޮށް ގާނޫނު ތަންފީޒު ކުރައްވާނެ ކަމަށް ފިޔާޒް ވިދާޅުވި އެވެ.\n"މި ގާނޫނު ތަންފީޒު ކުރުމަށް އަޅުގަނޑަށް ހުރަސް އެޅޭނެ މީހަކު މި އުޑުދަށުގައެއް ނުހުންނާނެ. އަޅުގަނޑު އެކަން ކުރާނީ މަސްލަހަތަށް ބަލައިގެން،" ދާދިފަހުން މަގާމާ ހަވާލުވެ ވަޑައިގެންނެވި ފިޔާޒް ވިދާޅުވި އެވެ.\nމީގެ ފަސް އަހަރު ކުރިން ފާސްކޮށްފައިވާ މައުލޫމާތު ހޯދައި ލިބިގަތުމުގެ ގާނޫނަކީ ތަންފީޒު ނުކުރެވި އޮތް ގާނޫނެކެވެ. ކުރިން އިންފޮމޭޝަން ކޮމިޝަނަރަކަށް ހުންނެވި އަބްދުލްއަޒީޒް ޖަމާލް އަބޫބަކުރުގެ ގާބިލްކަމާ މެދު އޭރު ވެސް ދިޔައީ ސުވާލު އުފައްދަމުންނެވެ. މަގާމާ ހަވާލުވެ ވަޑައިގަތުމުގެ ކުރިން ވެސް ފިޔާޒް ވަނީ އޭނާގެ މައްޗަށް ނުފޫރު ނުފޯރުވޭނެ ކަމަށް ވިދާޅުވެފަ އެވެ.\nމައުލޫމާތު ހޯދައި ލިބިގަތުމުގެ ގާނޫނުގެ ދަށުން ރިޕޯޓް ހުށަހަޅާފައިވަނީ ދައުލަތުގެ މަދު އިދާރާތަކަކުން ކަމަށް ވެސް މިއަދު ފިޔާޒް ވިދާޅުވި އެވެ.\nމައުލޫމާތު ހޯދައި ލިބިގަތުމުގެ ގާނޫނު ބުނާ ގޮތުން ދައުލަތުގެ ކޮންމެ އިދާރާއަކުން ވެސް އަހަރީ ރިޕޯޓެއް އިންފޮމޭޝަން ކޮމިޝަނަރުގެ އޮފީހަށް ހުށަހަޅަން ޖެހެ އެވެ. އެ ރިޕޯޓުގައި، އެ އޮފީހަކުން ހޯދަން އާންމުން އެދިފައިވާ މައުލޫމާތާއި ދީފައިވާ މައުލޫމާތުގެ އިތުރުން ނުދޭ މައުލޫމާތުގެ ތަފާސްހިސާބު ހިމަނަން ޖެހެ އެވެ.\nފިޔާޒް ވިދާޅުވީ ކެމްޕެއިން ފަށަން ޖެހުނީ ދައުލަތުގެ ބައެއް އިދާރާތައް އޮތް ހާލަތުން ކަމަށެވެ. މައުލޫމާތު ފޯރުކޮށްދޭން ޖެހޭ 1،200 އެއްހާ މުއައްސަސާ ހުރިއިރު އެ ކޮމިޝަނަށް އަހަރީ ރިޕޯޓް ހުށަހަޅާ މުއައްސަސާތަކުގެ އަދަދު 200 އަށް ވުރެ ވެސް ދަށް ކަމަށް އޭނާ ވިދާޅުވި އެވެ.\n"އޭގެން މި އެނގެނީ މައުލޫމާތު ހޯދާ ލިބިގަތުމުގެ ހައްގު ރައްޔިތުންނަށް ކަށަވަރުވާ މިންވަރު. ވޭތުވެދިޔަ ފަސް އަހަރު ތެރޭގައި 6،000 ރިޕޯޓް ހުށަހަޅަން ޖެހޭއިރުގައި [ހުށަހެޅި] ޖުމްލަ އަދަދަކީ 702 އިނގޭތޯ. އަޅުގަނޑުމެން ހިތާމަކުރަން ޖެހޭ،" ފިޔާޒް ވިދާޅުވި އެވެ.\nމައުލޫމާތު ފޯރުކޮށްދިނުން އެންމެ ދަށީ ޝަރުއީ ދާއިރާ އާއި ސިޔާސީ ޕާޓީތަކުން ކަމަށް އޭނާ ވިދާޅުވި އެވެ. އޭނާ ވިދާޅުވީ ފަރާތްތަކުން އިންފޮމޭޝަން ކޮމިޝަނަރަށް މިހާތަނަށް އެންމެ ރިޕޯޓެއް ވެސް ހުށަނާޅާ ކަމަށެވެ.\nފިޔާޒް ވިދާޅުވީ ގާނޫނުއަސާސީން ލިބިދޭ ގިނަ ހައްގުތަކަކަށް މީހުން އަހުލުވެރި ނަމަވެސް މާއްދާ 29 އިން ލިބިދޭ ހައްގު ގިނަ މީހުންނަށް ނޭނގޭ ކަމަށެވެ. އެ ހައްގަށް މުއައްސަސާތަކުގެ ވެރިންނާއި ސިޔާސީ ޕާޓީތަކުގެ ވެރިންގެ އިތުރުން ނޫސްވެރިންނާއި އާއްމު ރައްޔިތުން ވެސް އަހުލުވެރި ނޫން ކަމަށް އޭނާ ވިދާޅުވި އެވެ.\nMauloomaath libigathumah heyluntheri kurumah campaign eh\nފިޔާޒް ވިދާޅުވީ ކުރިއަށް އޮތް ތަނުގައި ހޯދަން އެދޭ މައުލޫމާތު ލިބޭ މިންވަރު މޮނީޓާކުރުން ހަރުދަނާ ކުރާނެ ކަމަށެވެ.\nމިއަދު ފެށި ކެމްޕެއިންގައި މައުލޫމާތު ހޯދައި ލިބިގަތުމުގެ ގާނޫނަށް އާއްމުންނާއި މުއައްސަސާތަކުގެ ވެރިން ހޭލުންތެރި ކުރުން ހިމެނެ އެވެ. ކުރިއަށް އޮތް ތިން މަހަށް ކުރިއަށް ގެންދާ އެ ކެމްޕެއިންގައި ގިނަ ހަރަކާތްތަތަކެއް ކުރިއަށް ގެންދިއުމަށް ވަނީ ނިންމާފަ އެވެ.


Date Kuraa Meehaka Aharaku 1 Million Rf. Dheyn Buni Meeha Mihaaru Bandu Bodu - Vaguthu\nޑޭޓް ކުރާ މީހަކަށް އަހަރަކު 1 މިލިއަން ރުފިޔާ ދޭން ބުނި އަންހެން މީހާ މިހާރު ބަނޑުބޮޑު!\nޖޭން ޕާކު އެއް މިލިއަން ޕައުންޑުގެ ޗެކެއް ހިފައިގެން އަދި އޭނާ ބަނޑުބޮޑުވެފައިވާ ފޮޓޯއެއް\nއުމުރުން އެންމެ 17 އަހަރުގައި ލޮޓެރީ އަކުން ގިނަ ފައިސާ ތަކެއް ލިބުނު އިނގިރޭސި ވިލާތުގެ އަންހެން މީހާ، ޖޭން ޕާކު ބަނޑުބޮޑުކަން އޭނާ ހާމަ ކޮށްފިއެވެ.\n17 އަހަރުގައި މިލިއަނަރަކަށްވެ ޖޭން ވަނީ އޭނާ އާއި ލޯބީގެ ގޮތުން ގުޅޭނެ ބައިވެރިޔަކު ހޯދަން މަސައްކަތް ކޮށްފައެވެ. ނަމަވެސް ކޮންމެ ފަހަރަކުވެސް އޭނާ އާއި ގުޅޭ މީހުން އެކަން ކުރަނީ ފައިސާގެ ދަހިވެތިކަމުގައި ކަން ވަނީ ފަޅާ އަރާފައެވެ.\nއެންމެ ފަހުން އޭނާ ވަނީ ހަދާނޭ ގޮތެއް ނޭނގިގެން ރަނގަޅު މީހަކު ހޯދުމުގެ ނިޔަތުގައި އޭނާ އާއި ޑޭޓު ކުރަން ތައްޔާރަށް ހުންނަ މީހަކަށް އަހަރެއްގެ މައްޗައް 60،000 ޕައުންޑު ދޭނެ ކަމަށް ބުނެފައެވެ. އެއީ ދިވެހި ރުފިޔާ އިންނަމަ 1 މިލިއަން 1 ލައްކަ 92100 ރުފިޔާއެވެ.\nމިއާއި އެކު އޭނާ އަށް އެތައް ބައެއްގެ ފަރާތުން ހުށަހެޅުންތައް ލިބެމުން ދިޔައެވެ. ނަމަވެސް އެފަހުންވެސް އޭނާ އަށް ހަގީގީ ލޯބި ލިބިފައެއް ނުވެއެވެ. އެންމެ ފަހުން ޖޭން ނިންމީ ދަރިއަކު ހޯދާށެވެ. އޭނާ ދެކޭ ގޮތުގައި މައަކަށް ވުމުން އެ ހުރިހާ ހިޔާލުތަކަކުން ދުރުވެ ފައިސާގެ ދަހިވެތިކަމުގެ ބަދަލުގައި ހަގީގީ ލޯބި އޭނާ ދެކެ ވާ މީހެއް ލިބިގެން ދާނެއެވެ.\nމީޑިއާ ރިޕޯޓްތައް ބުނާގޮތުން ޖޭން ބަނޑަށް މިހާރު 4ވަރަކަށް މަސް ވެއްޖެއެވެ. އަދި އޭނާގެ ދަރިފުޅުގެ ބައްޕަ އާއި މިހާރު ގުޅިގެން ނޫޅޭ ކަމަށްވެސް ރިޕޯޓްތައް ދަނީ ބުނަމުންނެވެ.


Dhanduverinnah Loan Dhakaidhinumah Fahu Amitabh Ge Ithuru Bodu Ehee Eh - Vaguthu\nބޮލީވުޑުގެ ރަސްގެފާނުކަމުގައި ގިނަ ބަޔަކު އިއްތިފާޤުވާ އަމީތާބު ބައްޗަން އަކީ އޭނާއަށް ލިބިފައިވާ މުއްސަނދިކަން، ރަނގަޅު ކަންކަމަށް ބޭނުން ކުރަމުން އަންނަ މީހެކެވެ. އޭނާގެ އެހީތެރިކަން އެތައް ބަޔަކަށް ލިބިގެން ގޮސްފައިވާއިރު، އެންމެ ފަހުން މީޑިޔާގެ ސަމާލުކަން ލިބުނީ 1398 ދަނޑުވެރިއެއްގެ ލޯނު، އޭނާ ދައްކައިދިން ޚަބަރަށެވެ.\nދަނޑުވެރިންނަށްޓަކައި އެތައް ފައިސާއެއް ޚަރަދުކުރުމަށްފަހު، އަމީތާބު ވަނީ އެހެން ބަޔަކަށްވެސް ފައިސާގެ ބޮޑު އެހީއެއްވުމަށް ނިންމާފައެވެ. އެއީ، އުމުރުން ދުވަސްވީ ފަރާތްތަކަށް ނުވަތަ އިސް ރަށްވެހިންނަށެވެ.\n"ދި އާރތު ސޭވިއާސް" ގެ ނަމުގައި މަސައްކަތް ކުރަމުން އަންނަ މަދަނީ ޖަމިއްޔާއަކާ ގުޅިގެން އަމީތާބު މި އެހީތެރިކަން ފޯރުކޮށްދިނުމަށް ނިންމާފައިވާއިރު، އެފަރާތްތަކަށް އޭނާ ހަދިޔާކުރުމަށް ނިންމާފައިވަނީ 50 ލައްކަ އިންޑިޔާ ރުޕީސްކަމަށް މައުލޫމާތު ލިބެއެވެ.\nއިސްރަށްވެހިންނަށް މިހާ ބޮޑު އެހީތެރިކަމެއް ދިނުމަށް އަމީތާބު ނިންމާފައިވަނީ، އެފަދަ ބައެއް ފަރާތްތައް އުޅެމުންދާ ދަތި ހާލުގެ ވާހަކަ އިވުމުންނެވެ. އެގޮތުން، އާރތު ސޭވިޔާސްގެ ފައުންޑަރ ވަނީ އަމީތާބުގެ "ކޯން ބަނޭގާ ކްރޯރުޕަތީ" ޝޯވ އަށް ގޮސް އެފަދަ ބައެއް ވާހަކަތައް ކިޔައިދީފައެވެ.\nއެވާހަކަތަކަށްފަހު ޖަމިއްޔާއަށް ފޮނުވި ސިޓީގައި އަމީތާބު ބުނެފައިވަނީ އެވާހަކަތައް އަޑު އިވުމުން ވަރަށް ދެރަވިކަމަށާއި އެހީތެރިވާން ނިންމި ސަބަބަކީ އެއީކަމުގައެވެ.\nޑިސެމްބަރު 10, 2018 09:21\nމޯދީ ވައްޓާލައިފައި ވެރިކަމައް އަރަން ތައަޔާރު ވާހެން ޙިވަމީ އެދުމެއް ނެތިއްޔާ ވެދުމެއް ނުކުރާނެ\nޑިސެމްބަރު 10, 2018 09:34\nހިގަމާ މިފަދަ ގައުމީ ބަތަލުންނަށްވާން ދިވެހި މަހުޖަނުންވެސް. އިސްލާމީ ރީތިސިފަ އެހެނިހެން ފަލްސަފާތަކުން.\nޢިންޑިއާއަށް ނަތަންޔާހޫ އެރުމުން ނަތަންޔާހޫ ޕުރޮމޯޓްކުރަން ޓެރަރިސްޓް ބައްޗަން ފަޔަށް ހިނިއަރައިގެން އުޅޭހެން އުޅުނުއިރު ނޭނގުނުދޯ؟ ލަނޑަޔާވާނީ ލަނޑަޔާ ޓެރަރިސްޓުންނާ ވާނީ ޓެރަރިސްޓުންނާ


Film "Zero" akee varah haassa film eh: Anand – adduLIVE\nފިލްމް "ޒީރޯ" އަކީ ވަރަށް ޚާއްސަ ފިލްމެެއް: އާނަންދު\nApr 14, 2019, 11:35 ޝަބްނަމް ރަޝީދު\nފިލްމް"ޒީރޯ"ގެ ބަތަލު ޝާހްރުކްޚާން އަދި ޑިރެކްޓަރ އާނަންދު\nފިލްމް "ޒީރޯ" އަކީ އުއްމީދު ކުރި ފަދަ ކާމިޔާބީތަކެއް ލިބުނު ފިލްމަކަށްނުވި ނަމަވެސް އެއީ ފިލްމް އުފެއްދި ފަރާތްތަކަށް ވަރަށް ޚާއްސަ ފިލްމެއް ކަމަށް ފިލްމްގެ ޑައިރެކްޓަރު އާނަންދު އެލް ރާއީ ބުނެފިއެވެ.\nއާނަންދު ވަނީ އެ ފިލްމު އެމީހުންގެ ހިތުން ވަރަށް ހާއްސަ ޖާގައެއް ހޯދާފައިވާ ކަމަށް ވެސް ވިދާޅުވެފައެވެ. ޑައިރެކްޓަރު ވަނީ ބެއިޖިންގ އިންޓަނޭޝަނަލް ފިލްމް ފެސްޓިވަލް 2019 އަށް އެ ފިލްމު ހޮވިފައިވާތީ އެކަން ވެސް އެފަލާއިއެކު ފާހަގަކޮށްފައެވެ.\n"އަހަރުމެންނަށް ވަރަށް ހިތްވަރު ލިބުނު ކަމެއް ބެއިޖިންގ އިންޓަނޭޝަނަލް ފިލްމް ފެސްޓިވަލް 2019 ނިންމާ ފިލްމަކަށް ފިލްމް" ޒީރޯ" ހަމަޖައްސާފައިވާތީ. އެ ޚަބަރަކީ ވަރަށް އުފާވެރި ޚަބަރެއް" އާނަންދު ނެރުނު ބަޔާނެއްގައި ބުނެފައިވެއެވެ.\n2018ވަނަ އަހަރު ނެރުނު މި ފިލްމުގައި ޝާހްރުކްޚާން ފެނިގެން ދިޔައީ ކުރުމީހެއްގެ ރޯލުންނެވެ. އަދި އަނުޝްކާ ޝަރުމާ ފެނުގެން ގޮސްފައިވަނީ ނުކުޅެކޭ ގޮނޑިއެއްގައި އިންނަ އެހެން ނަމަވެސް ވަރަށް ކުޅަދާނަ ނާސާގައި ހަރަކާތްތެރިވާ ސައިންޓިސްޓެއްގެ ރޯލުންނެވެ. ތިނެސްކަން ލޯބީގެ ވާހަކައަކަށް އުފައްދާފައިވާ މި ފިލްމުގައި ދެން ފެނިގެންދިޔަ ތަރިއަކީ ކެޓްރީނާ ކެއިފްއެވެ.


Anhenaku 100 dhuvahu eh hedhumugai!\nއަންހެނަކު 100 ދުވަސް ވަންދެން އެއް ހެދުމުގައި އުޅުނީ ކީއްވެ؟\nސާރާ: މި ހެދުމުގައި 100 ދުވަސް ހަމަ ކުރި\nނިއު އިންގްލެންޑްގެ ބޮސްޓަންގައި ދިރިއުޅޭ ސާރާ ރޮބިންސް-ކޯލްގެ ވާހަކަ އެ ގައުމުގެ ނޫސްތަކުގެ ފަލަ ސުރުހީއަށް އަރާފައި ވަނީ 100 ދުވަސް ވަންދެން އެއް ހެދުމެއް ލައިގެން އުޅެގެނެވެ. އޭނާ އެއް ހެދުމެއް ލައިގެން އެހާ ގިނަ ދުވަހު އުޅުނީ "އެކަމުން އޭނާގެ ދިރިއުޅުމުން އެއްވެސް ކަމެއް އުނި ނުވާތީ" އެވެ. އެއް ހެދުން ލިޔަސް ސާރާ އޭނާ ހެދުން އެޅުމުގެ ސްޓައިލް ކޮންމެ ފަހަރަކު ވެސް ހުންނަނީ ބަދަލު ކޮށްފަ އެވެ.\nސާރާ މިކަން ކުރީ "100 ޑޭޒް ޑްރެސް ޗެލެންޖް" ގެ ބައިވެރިއަކަށް ވާތީ އެވެ. މިއީ ހަލުއި ކަމާއެކު ބަދަލުވާ ފެޝަނަށް ތަބާ ނުވެ ދުނިޔެ ސަލާމަތް ކުރުމަށް އެހީތެރިވުމަށް ބަޔަކު އިންތިޒާމް ކޮށްގެން އުޅޭ ކަމެކެވެ. އެގޮތުން 2020 ސެޕްޓެމްބަރު 16 ވަނަ ދުވަހުން ފެށިގެން އޭނާ ލައިގެން އުޅެނީ އެއް ހެދުމެކެވެ.\nއިނގިރޭސި ވިލާތުގެ "ދަ މިރާ" އިން ބުނި ގޮތުގައި އޮފީހަށް ދާއިރު ވެސް، އެކި އިވެންޓުތަކަށް ދާއިރު ވެސް އަދި އާއްމުކޮށް މަގުމަތީގައި އުޅޭއިރު ވެސް ސާރާ ލައިގެން ހުންނަނީ މި ހެދުމެވެ. އެވެސް އެއްވެސް ޖެހިލުމެއް ނެތި އެވެ.\nއޭނާ ބުނި ގޮތުގައި އަބަދު އެއް ހެދުމެއް ލައިގެން އުޅުމަކީ އޭނާ އެއްވެސް ވަރަކަށް ލަދުގަންނަ އަދި ޖެހިލުންވާ ކަމެއް ނޫނެވެ. މިގޮތަށް އުޅެން ފެށުމުން ކުރިމަގުގައި ވެސް މި ގޮތަށް އުޅުމުގެ ހިތްވަރު ލިބިއްޖެ ކަމަށާއި މިހާރު ގަސްތު ކުރަނީ މި ފެށުނު 2021 ނިމެންދެން ވެސް އާ ހެދުމެއް އަދި ގަހަނާއެއް ނުގަތުމަށް ކަމަށް ސާރާ ބުންޏެވެ.\n"އަހަރެންނަށް މިހާރު ގަބޫލު ކުރެވޭ ގޮތުގައި އަހަރެންގެ އުމުރުގެ މީހަކަށް އެކަށީގެންވާ ވަރަށް އަދި ކޮންމެ މުނާސަބަތަކާ ގުޅޭ ގޮތަށް އަހަރެންގެ އަތުގައި ހެދުން އެބަހުރިކަން. އަދި ބޯލްގައުން އެއް ބޭނުން ވިޔަސް އަހަރެން ދެން އަލަމާރީގައި ހުރި ހެދުންތަކުން ހެދުމެއް ދޮވެލައިގެން ލާނީ. އެއީ 1992 އިން ފެށިގެން އަލަމާރީގައި ހުރި ހެދުންތަކެއް. ހެދުން އަލަމާރި ސާފުކޮށްލައި ބޭނުން ނުކުރާ ހެދުންތައް ދޫކޮށްލަން ވެސް އެބަ ވިސްނަން. އެކަމަކު އަދި މިއަހަރު މަޑުކޮށްލާފަ އެކަން ކުރާނީ،" ސާރާ ބުންޏެވެ.\nފާއިތުވީ 100 ދުވަހު ސާރާ ލައިގެން އުޅެނި ރޯވާނާ ޑްރެސް އެކެވެ. މިއީ ގިނަ ދުވަހު ލެވޭ ކަހަލަ މެރިނޮ ވޫލް އިން ފަހާފައިވާ ހެދުމެކެވެ.\nސާރާ ބައިވެރި ވެގެން އުޅޭ "100 ޑޭ ޑްރެސް ޗެލެންޖް" އަކީ ކްލޯތިން ބްރޭންޑް "ވޫލްއެންޑް" އިން އިސް ނަގައިގެން ކުރާ ކަމެކެވެ. މި ޗެލެންޖްގައި ބައިވެރިވާ މީހުން ހޭލާ ތިބޭ ހުރިހާ ވަގުތެއްގައި ވެސް ލާން ޖެހެނީ އެއް ހެދުމެކެވެ. އެމީހުން ނިދަން އޮށޯންނަމުން އެ ހެދުން ބާލައި ދޮވެ ހިއްކިދާނެ އެވެ. ނަމަވެސް އަނެއް ދުވަހު ހެނދުނު ވެސް ހޭލާފައި ލާން ޖެހެނީ އެ ހެދުމެވެ. މި ޗެލެންޖް ފުރިހަމަ ކުރާ ފަރާތަކަށް ލިބެނީ 100 ޑޮލަރުގެ ވައުޗަރެކެވެ. އެއީ ވޫލްއެންޑް ބްރޭންޑްގެ އާ ހެދުމެއް ގަންނަން ދޭ ވައުޗަރެކެވެ.\nމި ޗެލެންޖްގެ މަގްސަދަކީ ކޮންމެ ދުވަހަކު އެއް ހެދުމެއް ލުމުން އަންނައުނު ގަތުމަށް ކުރަން ޖެހޭ ހަރަދު ކުޑަވެފައި އެއްޗެތި ދޮންނަން ދާ ހަރަދު ވެސް ކުޑަވާނެ ކަމަށާއި މިއީ ތިމާވެއްޓަށް އަންނަ ބަދަލުތަކުގެ ސަބަބުން ދުނިޔެއަށް ކުރިމަތިވާ ނުރައްކަލުން ދުނިޔެ ސަލާމަތް ކުރަން ކުރާ މަސައްކަތެއް ކަމަށް މި ޗެލެންޖް އިންތިޒާމްކުރި ފަރާތުން ބުނެ އެވެ.\n"އަހަންނަށް މި ޗެލެންޖްގެ ހަބަރު ފުރަތަމަ ލިބުނީ ސޯޝަލް މީޑިއާ އިން. އަހަރެން ހިތަށް އެރި އަހަރެން ވެސް މި ޗެލެންޖްގައި ބައިވެރިވާން ވެއްޖޭ. އަހަންނަކީ ހަގީގަތުގައި ވަރަށް ހެދުމުގެ މީހެއް،" ސާރާ ބުންޏެވެ.\nމި ހެދުމުގައި ސާރާ އުޅޭތާ 98 ދުވަސް މިހާރު ވެފައިވާއިރު އޭނާ ވަނީ އެކި ދުވަހު މި ހެދުން އަޅައިގެން ނަގާފައިވާ ފޮޓޯތައް ވެސް އިންސްޓަގްރާމްގައި ޝެއާ ކޮށްފަ އެވެ.\n"މި ހެދުމަކީ ވަރަށް އަރާމު އަދި ލައިގެން އުޅެން ފަސޭހަ، ރޫ ނާރާ ހެދުމެއް. މި ޗެލެންޖްގައި ބައިވެރިވުމުން އަހަންނަށް އިހްސާސްވި ކުނިގޮނޑަށް ކޮންމެ ދުވަހަކު ހާދަ ބައިވަރު އަންނައުނެއް އުކާލާނޭ. އަންނައުނު ދޮންނަން ކޮންމެ ދުވަހަކު ހާދަ ފެނެއް ބޭކާރު ކުރެވިގެން ދާނޭ،" ސާރާ ބުންޏެވެ.\nމެގަން އެމެރިކާގެ ރައީސްކަމަށް ޝައުގުވެރިވަނީތަ؟


America ge congress ga Muslm memabarunnah burugaa elhey goi hadhaifi | Mihaaru\nއެމެރިކާގެ ކޮންގްރެސްގެ މުސްލިމް އަންހެން މެންބަރު އިލްހާން އުމަރު\nއެމެރިކާގެ ކޮންގްރެސްގައި މުސްލިމް މެންބަރުންނަށް ބުރުގާ އެޅޭ ގޮތް ހަދައިފި\n06 ޖެނުއަރީ 2019 - 10:21 8 comments\nވޮޝިންޓަން (ޖެނުއަރީ 6) - އެމެރިކާގެ ކޮންގްރެސްގެ ދަށުގޭގައި މުސްލިމް މެންބަރުންނަށް ބުރުގާ އެޅޭ ގޮތަށް ފާސްކޮށްފި އެވެ.\nގާތްގަނޑަކަށް 181 އަހަރަށް ފަހު މި ގޮތަށް ފާސްކުރީ ހައުސްގެ 234-197 ވޯޓުންނެވެ. އެ ގޮތަށް ފާސްކުރި އިރު ޑިމޮކްރެޓިކް ޕާޓީން މި ފަހަރު ވަނީ މުސްލިމް ދެ އަންހެނަކު ކޮންގްރެސް އަށް ހޮވިފަ އެވެ. މީގެ ތެރޭން މިނެސޮޓާގެ ގޮނޑިއަށް އިންތިޚާބުވި އިލްހާން އުމަރަކީ ބުރުގާ އަޅާ މީހެކެވެ. މުސްލިމް އަނެއް މެންބަރަކީ މިޝިގަންގެ ގޮނޑި ތަމްސީލް ކުރާ ރާޝިދާ ތަލީބެވެ.\nމުސްލިމް އަންހެން މެންބަރު އިލްހާން އުމަރު ކޮންގްރެސްގައި.\nޓްވިޓާގައި އިލްހާން ވިދާޅުވެފައި ވަނީ ބުރުގާ އެޅުން 181 އަހަރަށް މަނާވެފައި އޮތް އޮތުން، ކޮންގްރެސްގެ ވޯޓާ އެކު ނިމުމަކަށް އައުމުގެ އިތުރުން 116 ވަނަ ކޮންގްރެސް ވެގެންދާނީ އެންމެންގެ ވެސް ބައިވެރިވުން ބޮޑު މަޖިލީހަކަށް ކަމަށެވެ.\n"އަޅުގަނޑަށް މަރުހަބާ ކީތީ ވަރަށް ބޮޑަށް ޝުކުރު އަދާކުރަން،" އިލްހާން ވިދާޅުވި އެވެ.\nކޮންގްރެސްގައި ދެން ހިމެނޭ މުސްލިމް އަންހެން މެންބަރު ރާޝިދާ ތަލީބް\nކޮންގްރެސްގައި ބުރުގާ އެޅުން މަނާކޮށްފައި ވަނީ 1837 ވަނަ އަހަރު ކަމަށްވެ އެވެ. އޭރު އެގޮތަށް ނިންމާފައި ވަނީ ކޮންގްރެސްގައި މާބޮޑު ބަހުސެއް ކުރުމެއް ނެތި ކަމަށް ވެސް ވެ އެވެ.\nމުސްލިމް ދެ އަންހެނުންނާއި އެކު ކޮންގްރެސްގެ ދަށު ގޭގައި މުސްލިމުންގެ އަދަދު ތިނަކަށް އަރާނެ އެވެ. އިންޑިއާނާ ސްޓޭޓުގެ ޑިމޮކްރެޓިކް ޑިސްޓްރިކްޓުގެ ގޮނޑި ވެސް ތަމްސީލް ކުރާނީ މުސްލިމް މެންބަރު އަންދަރު ކާލްސަން އެވެ.\nއިތުރު ލިޔުންތައް ޔޫއެސް ކޮންގްރެސް އެމެރިކާ މުސްލިމުން އެމެރިކާ\nއެމެރިކާގެ މުސްލިމް ދެ މެންބަރުން އިޒްރޭލަށް ވަނުން މަނާ


ލޯބިލިބޭތޯ 1 – Esfiya – Dhivehi Vaahaka Site\n- by Nayaanee - 50- May 27, 2020\nސާދަވިލޭރޭގެ ހަނދުގެ ވަށައިގެން ތަރިތައްވިދާ ބަބުޅާ މަންޒަރު ވަރަށް ހިތްގައިމެވެ. ބެލްކޮނީގެ ރެއިލިންގްގާ އަތް ވިއްދާލައިގެން ހުރި ކުއްޖާއަށް މި މަންޒަރުން އަސަރެއް ކުރި ހެނެއް ހީނުވެއެވެ. ބަލާބެލުމަށް އޭނާ ވަނީ ވަރަށް ފުން ވިސްނުމެއްގެ ތެރޭގައެވެ. އޭނާ އަށް ލިބިފައިވާ ކަޅު ރޭގަނޑެއް ފަދަ ރާޅުބާނި އިސްތަށިގަނޑާ އެ ހިމަތޮޅި ހަށިގަނޑާ ވަރަށް ގުޅެއެވެ. އޭނާގެ ރީތިކަން އިތުރުކޮއްދެނީ އޭނާއަށް ލިބިފައިވާ ކަޅުކަޅި އެވެ. ” ނާނީ … ތިހާ ވަރަށް ނުވިސްނަބަލަ … ލޮންޑަނަށް ގޮއްސަ މަންމަ މެންނައް ގުޅޭނެއެއްނު … އަހަރެންވެސް ދަމެއްނު ނާނީ އާއެކު …” އަފްނާން ސިއްސައިގެން ދިޔައީ ކައިރިން އޭނާގެ އެންމެ ގާތް އެކުވެރިޔާ ކަމަށްވާ ލިވާކްގެ އަޑު އިވުމުުންނެވެ. ” ލިވްގަނޑާ މަށެއް ނުވިސްނަމޭ … ހިތްހަމަޖައްސާލަން އައީ … ބަލާބާ އުޑުމައްޗައް … ކިހާ ފުރިހަމަ މި މަންޒަރު … ” އަފްނާނާ އެއް ހަމައަކު އައިސް ހުއްޓުނު ލިވާކްގެ ނަޒަރު އެހެން ދިމާލަކައް ދަތުރެއް ނުކުރެއެވެ. ހީވާގޮތުން އޭނާއަށް އަފްނާންއާ ބަލާ މި މަންޒަރު މީ އެކެއްޗެއްވެސް ނޫނެވެ. ” ލައްބަ ފާރިހާއްތާ … ނާނީ ފެނިއްޖެ … އަޅުގަނޑުމެންގޭ ތެރަސްމަތީ … ފަސް މިނިޓެތެރޭ މިދަނީ … ” ލިވާކް އޭނާއަށް އައި ފޯނު ކޯލައް ޖަވާބުދިނުމައް ފަހު އަފްނާންް އަތު ހިފާ މިސްރާބު ޖެހީ އަފްނާނުމެންގެ ގެއާ ދިމާއަށެވެ.\nމަގުމަތިން ދިޔައިރު ދެމީހުންގެ ދެމެދުވަނީ ހަމަހިމޭންކަމެއް ވެރިވެފައެވެ. އެކަކައްވެސް ކުރިން ބައިމަތިން ވާހަކަދައްކަން ނުކެރުނެވެ. ލިވާކަށް އެ ހަމަހިމޭންކަން ކަމުނުދިޔައެވެ. ލިވާކް އަބަދުވެސް ހުންނާނީ އަފްނާނައް ކޮންމެވެސް ޖެއްސުމެއް ކޮއްލަކޮއްލައެވެ. “ނާނީ… މިހާރު އޭ ލެވަލްވެސް ނިމުނީއެއްނު… ކުއްޖަކާއި ރައްޓެހިނުވަންތަ?..” ލިވާކް އަފްނާންް ކައިރިއަށް ރުޅިއަރުވާލުމުގެ ނިޔަތުގައި ބުންޏެވެ. އެކަން ކާމިޔާބު ވެސް ވިއެވެ. އަފްނާނަކީ ކުދިންނާ ރައްޓެހިވާ މައުލޫއަށް ދިޔަސް ރުޅިގަދަވާ ކުއްޖެކެވެ. ” ފޯ ޔުއާ ކައިންޑް އިންފޯމޭޝަން.. ނާނީ އެއް ނުވިސްނަން ތިކަހަލަގެ ބޭކާރު ކަންތަކާ ދޭތެރޭގައެއް.. އެންޑް ނާނީ އަށް އަދި ނުފެނޭ ކަމުދާ ކުއްޖަކު ވެސް.. ނާނީ އަބަދުވެސް ކުރާނީ ކަމަކަށް ކަމޭވާ ކަންތައް… ލިވް ކީއްވެ ކުއްޖަކާ ރައްޓެހިނުވެ ތިހުރީ?.. ލިވް ވެބަލަ.. މަށެއް ނޫޅެން ކުރާނެކަންތެއް މަދުވެގެން… ކިޔަވާ ނިންމާފައި ވެސް ތިކަމާ އުޅެވިދާނެއްނު.. ” އަފްނާންް އެއްފައްޗަކަށް އޭނާގެ ރުޅި ބޭލިއެވެ. އޭނާ ނިންމާލަމުން ކުރި ސުވާލުގެ ސަބަބުން ލިވާކްގެ އަނގަބެދުނު ކަހަލައެވެ. އަނެއްކާ ވެސް މަގުމައްޗަށް ހަމަހިމޭންކިންވެރިވިއެވެ. މަގަކީ ފުޅާ މަގެކެވެ. ދެފަރާތުގައި އިންދާފައި ހުރި މާގަސްތަކުން މަގުމަތީގެ ފާޅުކަން ފިލުވައިދެއެވެ. ފުރިހަމަ ހަނދުވަރުގެ އަލީގައި އެ މަންޒަރު ވަރަށް ހިތްގައިމެވެ. ހަމައެކަނި އެ މަގަށް ބަލާލިޔަސް އެ ރަށު މީހުންގެ ހިތުގައި ގަސް އިންދުމަށް އޮންނަ ލޯބި ހާމަވެގެން ދެއެވެ. ލިވާކްގެ ގެ ހުންނަ މަގުން ވާތުހުރި މަގަށް އަޅާލާފައި ހުރި ސީދަލައް ދިޔައިމަ އެހުރީ އަފްނާންް މެންގެ ގެއެވެ.\nގެއަށް ވަނުމާއެކު އެންމެ ފުރަތަމަ ވެސް ފެށުނީ ފާރިހާގެ ޝަކުވާއެވެ. ” ދަރިފުޅަށް ނޭނގޭތަ މަންމަ ހާސްވާނެކަމެއް.. ކީއްވެ ނުބުނެ ދިޔައީ.. ދެން އެހެން ނަހަދައްޗޭ .. މަންމަ ކިރިޔާ ހާޓަޓޭކެއް ނުޖެހުނީ..” އަފްނާންްގެ ބޮލުގައި ފިރުމަމުން ފާރިހާ ދިޔައީ އޭނާ ހާސްވެފައި ހުރިވަރު ބަޔާންކުރަމުންނެވެ. މި ކުޑަކުޑަ އަމަލުންވެސް އޭނާގެ ލޮލުގެ ކޮއެ ފަދަ ދަރިފުޅު ދެކެ ވާ ލޯބި ހާމަވެގެން ދެއެވެ. “މަންމާ އަޅުގަނޑައް މާފުކުރައްވާ.. ދެން އަޅުގަނޑު އެހެނެއް ނަހަދާނަން..” އަފްނާންް އޭނާގެ މަންމަގާތުގައި މާފައް އެދުނެވެ. ” ދަރިފުޅާ.. އަދި ކިރިޔާ މަންމަ ހަނދާން މިވީ… ސްކޯލާޝިޕް ލިބިއްޖެ.. އަލްޙަމްދުﷲ… މި އަންނަ ހަފްތާ އާދީއްތަ ދުވަހު ފުރުން އޮތީ…. ބަސްއަހައިގެން ކިޔަވައްޗޭ މަންމަގެ ދޮންދޫންޏާ..” ފާރިހާ މަސްނޫޢީ ހިނިތުންވުމަކާއެކު ވާހަކަ ދެއްކިއެވެ. އޭނާގެ ދަރިފުޅަށް މިފަދަ ކާމިޔާބީއެއް ލިބުމުން އޭނާ މިކަމާ ފަހުރުވެރިވެ އުފާކުރެއެވެ. ނަމަވެސް އޭނާގެ ދެލޮލުގެ ކޮއެ ފަދަ ދަރިފުޅު އޭނާޔާ ދުރުގާ ހުރުމަކީ އޭނާގެ މައިލަނގޮޑިއަށް ކެއްވާނެވަރުގެ ކަމެއްނޫނެވެ. އެކަމަކުވެސް އޭނާ ކެއްކުރާނެއެވެ. އޭނާގެ ދަރިފުޅުގެ ހުވަފެނުގައި ކުލަޖެހުމައް މެދުވެރިވާ ހުރަހަކަށް އޭނާ އެއް ނުވާނެއެވެ. އޭނާއަށް ނޭނގުނު ކަމަކީ މި ދަތުރަކީ އެންމެންގެ ދިރިއުޅުން ބަދަލުކޮއްލާނޭ ދަތުރެއް ކަމެވެ.\nA 14yr old girl who loves to read and write dhivehi stories 😇🙃. Both negative and positive comments are welcomed🖤😊\nމުސައްނިފާ ރޯޒީ ޝަރީފް: މަޖްބޫރު ލޯބި\nInteresting story ❤..Keep it up 😄\nSalaam readers… Here’s the first part of loabilibeythoa.. Hope you guys like this part.. Don’t forget to comment after reading… Both negative and positive comments are welcomed.. 😊😇🙃❤\n❤Mi stry vrh ves kamudey vrh reethi waiting for nxt part ❤\nThanks nanoo💙.. Insha allah next part vrhh avahah up kohladheynan.., 😊\nLove it 😍 Masha Allah 😍😍 curiously waiting for the next ✌✌✌\nThanks meekko💛… Insha allah next part vrhh avahah up kohladheynan 😀.. Vrhh ufaavejje meekko ah kamudhiyaiima\nnext part thankolheh dhigukoladhehchey\nv v v reethi mi story\nThanks Shaanee 🖤\nFirst part varah interesting😍😍😍…. Adhi haassa koh ninmaalamun bunefa in jumlaage sababun v bodah mi story kiyaa hiyy vejje.😉😉😉….. Stay safe dear.😘😘😘…. Lym\nThanks kylie💚… Insha allah vrhh avahah next part up kohladheynan… You too😘\nwow .. interesting … hope mi story v salhi vaane kamah …. curiously waiting for the next part ❤(=^▽^=)\nThanks imkko💜… Insha allah next part vrhh avahah up kohladheynan 😀\nMasha allah vrh reethi story eh😘😘😉…can’t wait to read nxt part…avahah up kollahchey…stay safe dear😘😘\nވާށޭ މަށާ އެކީ-25


Jehijehigen kulli dhe maru dhaadhi ehgothakah - Landhoo vanee biruverikamehge thereygai.\nއަޙްމަދު ދާއޫދު / ލަންދޫ3މަސްކުރިން\t2 ޚިޔާލު\nނ.ލަންދޫގައި އެއްދޯންޏަކުން މަހަށްދިޔަ ދެ އެކުވެރިން ދާދި އެއްގޮތަކަށް ވަރަށް ކައިރިކައިރީގައި ނިޔާވުމުން އެރަށު ރައްޔިތުން ތިބީ ވަރަށް ބޮޑު ބިރުވެރިކަމެއްގެ ތެރޭގައި ވަރަށްބޮޑަށް އެކަމާ ހާސްވެފައެވެ.\nދެއެކުވެރިންގެ ތެރެއިން 44 އަހަރުގެ އާދަމް އިސްމާޢީލް މިމަހުގެ 21 ވީ ބުރާސްފަތި ދުވަހު ނިޔާވެފައިވާއިރު، އަޙްމަދު ފައިސަލް 45އ. ( ފައިބެ ) ނިޔާވެފައިވަނީ 28 ވީ ބުރާސްފަތި މިއަދު އެވެ. މަރުޙޫމްފައިސަލް ގެ ޖަނާޒާގެ ކަންތައް މިހާރުވަނީ ނިމިފައެވެ.\nމި ދެއެކުވެރިންގެ އާދަޔާ ޚިލާފު މަރުގެ ކަންތައްތައް ހިނގާދިޔަގޮތަށް ބަލާއިރު ދެމީހުންވެސް މަރުވެފައިވަނީ ވަރަށް އެއްގޮތް ކަންތައްތަކަކަށްފަހުގައެވެ. އެގޮތުން ދެމީހުން މަރުވި ދުވަހާއި މަރުވި ތަނާއި އަދި މަރުވި ގަޑިއާއި ވަޅުލެވުނު ގަޑިފަދަ ކަންކަމަކީ ވަރަށްބޮޑަށް ޙައިރާންކަން ލިބޭފަދަ ގޮތަކަށް އެއްގޮތްކަމެއް ހުރި ކަންކަމެވެ. އަދި މިވާހަކަތަކަކީ ރަށުގެ ރައްޔިތުންގެ މެދުގައި ވަރަށް ބާރަށް އެކިއެކި ގޮތްގޮތަށް ދެކެވެމުންދާ ވާހަކަތަކެވެ.\nމިއަދު ނިޔާވި މަރުހޫމް ފައިސަލްގެ ހަށިގަނޑު ލަންދުއަށް ގެނައިއިރު ރައްޔިތުން ވަނީ ބަނދަރަށް އެއްވެފައި\nއެއްބަޔަކު ބުނާގޮތުންނަމަ މިއީ އެއްދޯންޏަކުން މަހަށްދިޔަ އެއްޢުމުރެއްގެ ދެމީހަކު މިފަދަ ގޮތަކަށް ލަންދޫގެ ޙަޔާތުގައިވެސް މަރުވި ފުރަތަމަ ފަހަރެވެ. އެހެންކަމުން މިއީ ސިޙުރުވެރިކަމެއްކަމަށްވެސް ވެދާނެއެވެ. ނުވަތަ މިއީ މަސްވެރިކަމަށް ހެދި ފަންޑިތައިގެ ސަބަބުން ދިމާވެގެން އުޅޭކަމެއްކަމަށްވެސް ބެލެވިދާނެއެވެ.\nދެމީހުންވެސް މަރުވީ މަހަށްގޮސް އުޅެނިކޮށް:\nކައިރިކައިރީގައި މަރުވި މި ދެއެކުވެރިންނަކީ ނ.ލަންދޫގައި ދުއްވާ މުރިނގު2( މަސްދޯނި ) ން ދުވަސްތަކެއްވަންދެން މަހަށްދިޔަ ދެމީހުންނެވެ. މި ދެމީހުންގެ އެކުވެރިކަމާ ރަޙްމަތެރިކަމަކީ ސިޔާސީ އެއްޕާޓީ ( އެމްޑީޕީ ) ގެ އިސް ދެ އެކްޓިވިސްޓުންނަށް ވެފައި ދެމީހުންގެ ގެ އެއްއަވަށެއްގައި ދެ ގެވެސް ވަރަށް ކައިރީގައި ހުރުމާއި އެކު އެކަކު އަނެކަކަށް ކުޑައިދުވަހުއްސުރެ އުފެދި ގުޅިލާމެހިފައިވާ އެކުވެރިކަމެކެވެ. އަދި ދެމީހުންގެމެދުގައި ޝެއަރނުކުރެވޭ ނެ އެއްވެސް ޕާރސަނަލް ވާހަކައެއްވެސް ނުހުންނާނެކަމަށް މިދެމީހުންގެ ވަރަށް ގާތް މީހުން ބުނެއެވެ.\nމިދުވަސް ވަރު ލަންދޫގައި މަހަށްދަނީ ދިއްލައިގެން އެންދަމާ ގޮތަށް ރޭގަނޑު 11 ޖަހާ އެހާކަށްހާއިރު ފުރައިގެން ދުރުހިސާބުތަކަށް އެންދަމަށް ދާގޮތަށެވެ. އެގޮތުން ކުރިން މަރުވި އާދަމް މަރުވިދުވަހުވެސް މަހަށް ފުރީ އެދުވަހުގެ ކުރީ ރޭ 11 ޖަހައި އެހާކަށް ހާއިރުއެވެ. އަދި މިއަދު މަރުވި ފައިސަލް މަރުވީވެސް ރޭ 11 ޖަހާ އެހާކަށް ހާއިރު މަހަށް ފުރައިގެން ށ.މާއުނގޫދޫ ކައިރިން އެންދަމަން އުޅެފައި ބޮޔަށް ދިޔަމަގުމަތީގައެވެ.\nދެމީހުން މަރުވި ވަގުތާއި ދުވަސް:\nދެމީހުންވެސް މަރުވީ ދާދި އެއްގަޑިއެއްގައެވެ. ހަފްތާގެ ބުރާސްފަތީގައެވެ. ފުރަތަމަ މަރުވި އާދަމް އިސްމާޢީލް މަރުވީ 21 ވަނަދުވަހު ( ބުރާސްފަތި) ށ.މާއުނގޫދޫ ކައިރިން އެންދަމައިގެން ބޮޔަށް ގޮސް ވަރުގަދަޔަށް ކުރުދޮށީގައި މަސްބާނަން ތިއްބައެވެ. އެއީ ގާތްގަޑަކަށް އެދުވަހުގެ މެންދުރުވާން ކައިރިވެފައިވަނިކޮށެވެ. އަދިހަމަ މިއަދުމަރުވި އަޙްމަދު ފައިސަލްވެސް މަރުވީ ހަމަ އެރަށު ބޭރުމަތިން އެންދަމައިގެން ށ.ބޮޔަށް ގޮސް ހަމަ ކުރީދުވަހެކޭ އެއްގޮތަށް ފޯރީގައި މަސްބާނަން ތިއްބާ ގާތްގަޑަކަށް9ޖަހަން އުޅެނިކޮށެވެ.\nދެމީހުންވެސް މަރުވިއިރު ބުރަމަސައްކަތުގައި:\nފުރަތަމަ މަރުވި އާދަމް މަރުވީ ފިލާގަނޑުމަތީގައި ދޮށިއަޅަމުން ގަދަޔަށް މަސްބާނަން ހުރެފައި ކުށްލިއަކަށް މެޔަށް ތަދެއް އަރާތީ ދޮށިބޭއްވުމަށްފަހު މަޑުމަޑުންގޮސް މަސްކަނދުގަނޑުގެ ފަހަތުން ފައްގަޑާ ކައިރީގައި އިށީދެލައިގެން އިރުކޮޅަކު އިނދެފައި އޮށޯއޮތް ތަނުންނެވެ. އާދަމް އޮށޯއޮތުމާ މަރުވުމާ ދެމެދު5މިނިޓްވެސްނުވާނެކަމަށް އެދޯނީގެ އެހެން މަސްވެރިންބުންޏެވެ.\nފައިސަލް މަރުވީ މިއަދު ހަމަ އެދޯނީގައި ، ހަމަ އެ ބޮޔަށް ގޮސް ގަދަޔަށް މަސްބާނަމުން ދިޔައިރު އެންއުކަން ހުއްޓާ ކުށްލިއަކަށް ޑެގްމައްޗަށް ވެއްޓުނު ވަގުތު އެވެ. ފައިސަލް ވެއްޓުނީ މަރުވެގެން ކަމަށް ބެލެވޭކަމަށްވެސް އެދޯނީގެ އެހެން މަސްވެރިންބުނެއެވެ.\nދެމީހުންވެސް މަރުވުމުން ފުރަތަމަ އެއް ހިޔާވައްސަކަށް:\nފުރަތަމަ މަރުވި އާދަމް މަރުވެގެން ނ.ކެނދިކުޅުދޫ ސިއްހީ މަރުކަޒަށް ގެންދިޔައީ މަރުވިއިރު ދޯނި ހުރި ސަރަޙައްދާއި އެންމެކައިރީގައި ހުރި ސިއްހީ މަރުކަޒަކީ ކެނދިކުޅުދޫ ސިއްޙީ މަރުކަޒަށްވުމުންކަމަށް ދޯނީގެ ކެޔޮޅުބުނެއެވެ. އަދި މިއަދު މަރުވި ފައިސަލްވެސް މަރުވީ ހަމައެސަރަހައްދުގައި ދޯނި ހުއްޓައި ކަމުން ފައިސަލް މަރުވުމުންވެސް ކެނދިކުޅުދުއަށް ގެންދިޔައީ އެވެ. އެހެންކަމުން މިދެމީހުންވެސް މަރުވުމުވުމުން އިއްތިފާޤަކުން ނަމަވެސް ފުރަތަމަ ގެންދެވިފައި މިވަނީ އެއް ހިޔާވައްސަކަށެވެ.\nލަންދޫގެ ތާރީޚްގައިވެސް މިހާގިނަމީހުން އަދި މިހާތަނަށް އެއްވެސް މީހެއްގެ ކަށުނަމާދުގައި ބައިވެރިވެފައިވީކަން އެނގޭކަށް ނެތެވެ. އަދި ހަމަ އެހެންމެ ކުރިންމަރުވި އާދަމްގެ ކަށުނަމާދުގައިވެސް ހަމަ މިހާގިނައިން މީހުން ބައިވެރިވިއެވެ. މި ދެ މަރުޙޫމްގެ ކަށުނަމާދުގައިވެސް ލަންދޫ އެންމެ ބޮޑު މިސްކިތް ފުރޭވަރަށް މީހުން ބައިވެރިވެފައިވެއެވެ. އެހެންކަމުން މިއީވެސް އިއްތިފާޤަކުންނަމަވެސް އެއްގޮތްވެގެންދިޔަ ކަމެކެވެ.\nކުރިން މަރުވި އާދަމް އިސްމާޢީލް މަރުވިދުވަހު އިރުއޮށްސުމުގެ ކުރިން ހިނަވާ ކަފުންކޮށް ނިމިފައި ވީނަމަވެސް އޭނާގެ ޢާއިލާގެ ބައެއް މެމްބަރުން ރަށުންބޭރުގައި ތިބުމާއެކު އެމީހުން މައްޔިތާގެ މޫނުދެކެން ބޭނުންވެގެން އެމީހުން ލަންދުއަށް އައިސް މޫނުދެކި ޖަނާޒާގައި ބައިވެރިވެވުނީ އެރޭ 8 ޖެހިއިރުއެވެ. ކަށުނަމާދުކޮށް ނ.ލަންދޫ ސަހަރާގައި ވަޅުލެވުނުއިރު ހުރީ ގާތްގަޑަކަށް 8:30 ވެފައެވެ.\nހަމަ އެހެންމެ މިއަދު މަރުވި ފައިސަލްވެސް ހިނަވާ ކަފުންކޮށް ހުރިހާކަމެއް މިއަދުގެ ޢަސުރުނަމާދުގެ ކުރިން ނިމިފައިވީނަމަވެސް ރަށުން ބޭރުގައި ތިބި އާއިލާގެ މެމްބަރުން މޫނު ދެކެން އައިސް މޫނު ދެކި މައްޔިތާ ވަޅުލުމުގެ ކަންތައް ނިމިފައިވަނީ މިރޭ 8:30 ގައެވެ.\nމި ދެމަރުވެސް ވަނީ ފުލުހުން ތަޙްޤީޤުކުރަންފަށާފައެވެ. ކުރީދުވަހު މަރުވި އާދަމް ގެ ހަށިގަނޑުވެސް ފުލުހުން ވަނީ ބަލާޗެކްކޮށްފައެވެ. އޭގެ އިތުރުން މިއަދުމަރުވި ފައިސަލްގެ ހަށިގަނޑުވެސް ބަލާޗެކްކުރުމުގެ އިތުރުން ފުލުހުންގެ ފޮރެންސިކް ޓީމެއް ކެނދިކުޅުދޫ ސިއްޙީ މަރުކަޒަށް ވަޑައިގެން ލޭގެ ސާމްޕަލް އާއި އަދި ޔޫރިންގެ ސާމްޕަލް ވަނީ ނަގާފައެވެ. ފުލުހުން ބުނީ އެ ސާމްޕަލް ތައް ޗެކްކޮށް އޭގެ ނަތީޖާ ލިބުމުންނޫނީ މަރުވި ގޮތާމެދު ވަކިއެއްޗެއް ބުނަން ދަތިކަމަށެވެ. އަދި އެތަކެތީގެ ނަތީޖާ ވީހާވެސް އަވަހަކަށް ލިބޭތޯ ދަނީ ބަލަމުންކަމަށްވެސް ފުލުހުންބުނެއެވެ.\nކޮންމެއަކަސް މިއީ ވަރަށް ސީރިއަސް މައްސަލައެއްކަމަށް ރަށުގެ ކޮންމެ ފަރުދަކުވެސް ޤަބޫލުކުރެއެވެ. ކައުންސިލްގެ މެމްބަރަކު މިއަދު ވިދާޅުވީ މިއީ ސިހުރުގެ ކަމެއްތޯ ބަލާނެކަމަށެވެ. އެއީ ރަށުތެރޭގައި އެގޮތަށް ވާހަކަ ދެކެވޭތީ ކަމަށް އޭނާބުންޏެވެ. ރަށުތެރޭގައި ބައެއް މީހުން ބުނާގޮތުން އެއީ އެދޯނި މަސްބާނާތީ އެކަމާ ހަސަދަވެރިވާ ބަޔަކު ނުވަތަ މީހަކު ހަދާފައި ހުރި ފަންޑިތައަކަށް ވެދާނެއެވެ. ނުވަތަ އެދޯނި މަސްވެރިކަމަށް އިތުރަށް މޮޅުކުރުމަށް އެދޯނީގެ ކެޔޮޅުން ނުވަތަ ވެރިން ބޭނުންވެގެން ކުރިކަމަކުން ވެގެން އުޅޭގޮތެއްކަމަށްވެސް ވެދާނެއެވެ.\nމި ދެމަރު މިހާކައިރިކައިރީގައި ހިނގާދިއުމުން ރައްޔިތުން ތިބީ ވަރަށް ބޮޑު ހާސްކަމެއްގެ ތެރޭގައެވެ. ދެ މަރުޙޫމްގެ ޢާއިލާގެ މެމްބަރުންގެ އިތުރުން ޢާއްމު ބައެއް މީހުންވެސް ވަނީ މިއަދު ބޮލަށް އެނބުރުން އަރުމާއި، ހެއަށް ގޮތް ވުން ފަދަ ކަންކަން ދިމާވެގެން ލަންދޫ ސިއްހީ މަރުކަޒަށް ގެންގޮސްފައެވެ. އަދި އޭގެ ތެރެއިން ބައެއް މީހުންނަށްވަނީ އެޑްމިޓްކޮށްގެންވެސް ފަރުވާދީފައެވެ. އަދި މިހާރުވެސް ގިނަ މީހުން ތިބީ އެ ބިރުވެރިކަމާއި ހާސްކަމުގެ ތެރޭގައެވެ.\nލަންދޫ މަންފާ އަޙްމަދު ފައިސަލް ( ފައިބެ ) ކުއްލިގޮތަކަށް ނިޔާވެއްޖެ.\nނ.ލަންދޫ މަންފާ އަޙްމަދު ފައިސަލް ޢަބުދުއްޞަމަދު ( ފައިބެ ) ކުއްލިގޮތަކަށް ނިޔާވެއްޖެއެވެ. ފައިސަލް ނިޔާވެފައިވަނީ މިއަދު މަހަށްގޮސް އުޅެނިކޮށް …\nniyaavun beynun nukuranee keehvebaa,\n2 މަސް 17 ދުވަސް ކުރިން\nއިންނާ ލިﷲ ވައިންނާ އިލައިހި ރާޖިޢޫން .. ދެ މީހުންގެ ފުރާނައަށްވެސް ސުވަރުގެ މިންވަރު ކުރައްވާ ޢައިލާއަށް ކެތްތެރިކަން ދައްވާށިއެވެ.